title: అట్లాంటిక్ విమానం కూల్చివేత ఘటన

text: భారత వాదన ప్రకారం, మిగ్ విమానాలు అట్లాంటిక్‌ను దగ్గరలోని భారత స్థావరానికి తీసుకువచ్చేందుకు ప్రయత్నించాయి. అయితే పాకిస్తాన్ విమానం హఠాత్తుగా సరిహద్దు వైపు దూసుకువెళ్ళేందుకు ప్రయత్నించింది; అప్పుడే భారత విమానాలు దానిపై దాడి చేసాయి. సరిహద్దుకు రెండువైపులా 2 కి.మీ. వరకూ శకలాలు పడ్డాయని భారత్ చెప్పింది. చొరబాటు కోరి క్రీక్ వద్ద 10 కి.మీ. వరకూ జరిగిందని భారత్ తెలిపింది. పాకిస్తాన్ ఈ సంఘటనను ఐక్యరాజ్యసమితి దృష్టికి తీసుకువెళ్తామని చెప్పింది. గతంలోను ఈ ప్రాంతంలో గగనతల ఉల్లంఘనలు జరిగాయని, గత సంవత్సరం పాకిస్తాన్‌కు చెందిన మానవరహిత నిఘా విమానం భారత గగన తలంలోకి 150 కి.మీ. దూరం చొరబడి భుజ్ వైమానిక స్థావరం దరిదాపుల్లోకి రాగా, భారత వైమానిక దళం దాన్ని క్షిపణులతో కూల్చివేసిందనీ భారత అధికారులు తెలిపారు.


title: అట్లాంటిక్ విమానం కూల్చివేత ఘటన

text: భారతీయ విశ్లేషకులు, రాన్ ఆఫ్ కచ్ ప్రాంతంలో ఘర్షణలు మామూలేనని, ద్వైపాక్షిక ఒప్పందాలున్నా ఇరుపక్షాలు కూడా గతంలో చొరబాట్లు చేసాయనీ చెప్పారు. అందుచేత, అట్లాంటిక్ విమానం కూల్చివేత ఆశ్చర్యం కలిగించింది. 1999 జనవరి తరువాత పాకిస్తాన్ సైనిక విమానాలు కనీసం 50 సార్లు భారత గగన తలాన్ని అతిక్రమించాయని భారత అధికారులు తెలిపారు. పాకిస్తాన్‌కు చెందిన అట్లాంటిక్ విమానాలు భారత భూభాగంపై ఎగరడం, హిందూ మహా సముద్రంలో భారత నౌకాదళ నౌకలకు దగ్గరగా రెచ్చగొట్టేలా ఎగురుతూ ఉన్న వీడియో టేపులను కూడా చూపారు. కొందరు భారత విశ్లేషకులు, 1983 లో ఇలాంటి సంఘటనలోనే అట్లాంటిక్‌ను దాదాపుగా కూల్చేసిన విషయాన్ని చెబుతూ, అలాంటివే మరికొన్ని ఘటనల గురించి కూడా చెప్పారు.


title: అట్లాంటిక్ విమానం కూల్చివేత ఘటన

text: అట్లాంటిక్ భారత గగన తల రక్షణ వ్యవస్థ గురించి కూపీ లాగుతూ ఉండిఉండవచ్చని కొందరు నిపుణులు చెప్పారు. పాకిస్తాన్ చేపట్టిన సైనిక చర్య లాంటి దానిలో ఇది భాగం కాకపోవచ్చని వాళ్ళు చెప్పారు. కూల్చివేత స్థలాన్ని సందర్శించిన విదేశీ దౌత్యవేత్తలు ఆ విమానం నిషేధిత ప్రాంతంలోకి వెళ్ళి ఉండొచ్చని భావించారు. విమానం సరిహద్దుకు అంత దగ్గరగా ఎందుకు ఎగురుతోందో పాకిస్తాన్ చెప్పలేకపోయిందని కూడా వారు అన్నారు. భారత ప్రతిచర్య సమర్ధనీయం కాదని కూడా అన్నారు. జి8 దేశాలు, భద్రతా సమితిలోని దేశాలతో సహా అనేక దేశాలు, పాశ్చాత్య మీడియా పాకిస్తాన్ విమానం సరిహద్దుకు అంత దగ్గరగా ఎగరడంలోని ఔచిత్యాన్ని ప్రశ్నించాయి.


title: అట్లాంటిక్ విమానం కూల్చివేత ఘటన

text: దాడి జరిగిన మరుసటి రోజున పాత్రికేయులను ఘటనా స్థలానికి తీసికొని వెళ్తున్న భారత వాయుసేన హెలికాప్టరుపై పాకిస్తాన్ నావికాదళం భూమ్మీంచి ఆకాశంలోకి ప్రయోగించే క్షిపణిని పేల్చింది. పాకిస్తాన్ మాత్రం తమ గగనతలాన్ని అధిగమించిన రెండు భారత వాయుసేన విమానాలపై క్షిపణి కాల్పులు జరిపామని ప్రకటించింది. హెలికాప్టరులో ప్రయాణిస్తున్న అంతర్జాతీయ, భారత పాత్రికేయులు, ఆకాశంలో పెద్ద వెలుగు కనిపించిందని, హెలికాప్టరు అల్లల్లాడిపోయిందనీ చెప్పారు. క్షిపణి కాల్పులను ఇది సూచిస్తోంది. భారత వాయుసేన, భారత గడ్డపై పడ్డ శకలాలను చూపించే ఆ ప్రయాణాన్ని అంతటితో ఆపేసింది.


title: అట్లాంటిక్ విమానం కూల్చివేత ఘటన

text: దీని తరువాత రాన్ ఆఫ్ కచ్‌కు దగ్గర్లోని రెండు దేశాల సైనిక బలగాలను అత్యంత తీవ్ర స్థాయి అప్రమత్తతతో ఉంచారు. పాకిస్తాన్ తమ నావికులను భుజం మీద నుండి ప్రయోగించే ఇన్‌ఫ్రారెడ్ హోమింగ్ లేసర్ గైడెడ్ క్షిపణులతో సహా సంఘటన స్థలానికి పంపించింది. కార్గిల్ యుద్ధం ముగిసిన వెంటనే జరిగిన ఈ ఘటన ప్రపంచవ్యాప్తంగా ఆందోళన కలిగించింది. అమెరికా విదేశీ మంత్రిత్వ శాఖ, ఉపఖండంలో "తీవ్ర ఉద్రిక్తతలు కొనసాగుతున్నట్లు"గా ప్రకటించింది.


title: అట్లాంటిక్ విమానం కూల్చివేత ఘటన

text: 1999 సెప్టెంబరు 21 న పాకిస్తాన్ అంతర్జాతీయ న్యాయస్థానంలో కేసు వేసింది. భారత్ నిరాయుధంగా ఉన్న విమానాన్ని కూల్చివేసిందని, అందుకు నష్టపరిహారాన్ని ఇప్పించాల్సిందనీ ఈ దావాలో పాకిస్తాన్ కోర్టును కోరింది. విమానం కోసం 6 కోట్ల డాలర్లతో పాటు, బాధిత కుటుంబాలకు పరిహారమూ ఇప్పించాలని పాకిస్తాన్ కోరింది. ఈ కేసు కోర్టు పరిధిలో లేదంటూ భారత అటార్నీ జనరల్, సోలి సొరాబ్జీ వాదించాడు. భారత్‌కు ఇతర కామన్‌వెల్త్ రాజ్యాలకూ మధ్య వివాదాలకు, బహుళపక్ష ఒప్పందాల విషయంలో తలెత్తే వివాదాలకూ మినహాయింపు ఇవ్వాలని 1974 లో భారత్ వేసిన దావాను ఈ సందర్భంలో ఉదహరించారు. పాకిస్తాన్ 1991 నాటి ద్వైపాక్షిక ఒప్పందాన్ని ఉల్లంఘించినట్లు కూడా భారత్ తన వాదనలో ఎత్తి చూపింది. ఆ ద్వైపాక్షిక ఒప్పందం ఇలా అంటోంది: "దాడి విమానాలు (బాంబర్లు, నిఘా విమానాలు, సైనిక శిక్షణ విమానాలు, సాయుధ హెలికాప్టర్లతో సహా) ఎయిర్ డిఫెన్స్ ఐడెంటిఫికేషన్ జోన్‌తో సహా పరస్పర గగనతలం నుండి 10 కి.మీ. లోపు ఎగరరాదు."


title: అట్లాంటిక్ విమానం కూల్చివేత ఘటన

text: 2000 జూన్ 21 న ఫ్రాన్సుకు చెందిన గిల్బర్ట్ గిల్లామ్ నేతృత్వంలోని 16 జడ్జీల బెంచి, భారత్ వాదనకు అనుకూలంగా 14-2 తేడాతో తీర్పు నిచ్చింది. పాకిస్తాన్వా దనను అప్పీలుకు అవకాశం లేకుండా తోసిపుచ్చారు. ఈ తీర్పు భారత్‌కు అత్యంత అనుకూలంగా ఉందని భావించారు. ఈ కేసుపై పాకిస్తాన్ ప్రభుత్వం దాదాపు 2.5 కోట్ల పాకిస్తాన్ రూపాయలను (దాదాపు 4 లక్షల డాలర్లు) ఖర్చు చేసింది.


title: అట్లాంటిక్ విమానం కూల్చివేత ఘటన

text: ఈ ఘటన తరువాత భారత్‌లో ఆ ఇద్దరు మిగ్-21 పైలట్లు హీరోలై పోయారు. 2000 అక్టోబరు 8 న స్క్వాడ్రన్ లీడర్ పి.కె.బుందేలాకు ప్రతిష్ఠాత్మకమైన వాయుసేనా మెడల్‌ను ప్రదానం చేసారు. అట్లాంటిక్‌ను ట్రాక్ చేసి, పైలట్‌కు దాని గురించి మార్గదర్శనం చేసి, దానిపై దాడి చేయమని ఆదేశించిన ఫ్లైట్ కంట్రోలరు, వింగ్ కమాండర్ వి.ఎస్. శర్మకు, అట్లాంటిక్-91 శకలాలను సరిహద్దు వద్దనున్న చిత్తడి నేలల్లోంచి సేకరించి తెచ్చిన హెలికాప్టరు పైలట్ పంకజ్ విష్ణోయికీ కూడా ఈ మెడల్‌ను ప్రదానం చేసారు.


title: అట్లాంటిక్ విమానం కూల్చివేత ఘటన

text: పాకిస్తాన్ ప్రధాని నవాజ్ షరీఫ్ క్లిష్ట పరిస్థితులలోఉన్న సమయంలో అట్లాంటిక్-91 కూల్చివేత జరిగింది. ఇది జరిగిన రెండు నెల్లకే జరిగిన సైనిక కుట్రలో జనరల్ పర్వేజ్ ముషారఫ్ అతణ్ణి పదవి నుండి కూలదోసాడు.


title: వాస్తవ క్షేత్రస్థితి రేఖ

text: సియాచెన్ హిమానీనదం ప్రాంతంలో భారత పాకిస్తాన్ దళాల ప్రస్తుత స్థానాలను వేరుచేసే రేఖను వాస్తవ క్షేత్రస్థితి రేఖ - యాక్చువల్ గ్రౌండ్ పొజిషన్ లైన్ (AGPL) అంటారు. ఈ రేఖ నియంత్రణ రేఖ యొక్క ఉత్తర కొన నుండి మొదలై "ఇందిరా కోల్" వరకూ ఉంటుంది. ఈ రేఖ సుమారు 110 కి.మీ. పొడవు ఉంటుంది.


title: వాస్తవ క్షేత్రస్థితి రేఖ

text: ఈ రేఖ సాల్టోరో శిఖరం మీదుగా వెళ్తుంది. ఈ ప్రాంతం 7000 మీ. ఎత్తున్న శిఖరాలతో కూడిన పర్వత ప్రాంత పీఠభూమి. భారత సైన్యం ఈ శిఖరాల మీద ఉండి పాకిస్తాను సైన్యం సాల్టోరో శ్రేణి శిఖరాలను ఎక్కకుండా నిరోధిస్తుంది. ఈ రేఖ ప్రస్తుతం కింది మార్గాన్ని అనుసరించి ఉంటుంది:


title: వాస్తవ క్షేత్రస్థితి రేఖ

text: ఇందిరా కోల్ - సియా లా కనుమ - సాల్టోరో కాంగ్రి 1 - బిలాఫోల్డ్ లా కనుమ - కె12 - గ్యోంగ్ లా కనుమ - NJ9842


title: పలమనేరు బాలాజీ

text: పలమనేరు బాలాజీ చిత్తూరు జిల్లాకు చెందిన రచయిత. చిత్తూరు జిల్లా రచయితల సమాఖ్యకు కన్వీనరుగా వ్యవహరించాడు. ఈయన కవితలు ద్రవిడ విశ్వవిద్యాలయం ద్వారా పలు భాషల్లోకి అనువాదమయ్యాయి. కథ, కవిత, నవల, విమర్శ రంగాల్లో చేసిన సేవకు గాను కేంద్ర సాహిత్య అకాడెమీ ఆయనను శాంతి నికేతన్ సందర్శనకు ఆహ్వానించారు. అనేక విశ్వవిద్యాలయాల్లో ఆయన రచనలపై పరిశోధనలు సాగుతున్నాయి. తెలుగు భాషా ప్రతినిథిగా ఆయన పలు అంతర్జాతీయ సమావేశాల్లో పాల్గొన్నాడు.


title: నేనే రాజు నేనే మంత్రి

text: నేనే రాజు నేనే మంత్రి 2017లో విడుదలైన ఒక తెలుగు సినిమా.


title: నేనే రాజు నేనే మంత్రి

text: జోగేంద్ర(రానా దగ్గుబాటి)కి తన ఇల్లాలు రాధ(కాజల్ అగర్వాల్) అంటే ఎంతో ఇష్టం. సొంత వూరిలో వడ్డీ వ్యాపారం చేసుకొనే జోగేంద్రకు తన భార్యే ప్రాణం, తానే లోకం. జోగేంద్రతో పెళ్లైన మూడేళ్ల తరువాత రాధ గర్భవతి అవుతుంది. కానీ వారి ఆనందం ఎంతో సేపు నిలబడదు. ఊరి సర్పంచ్ (ప్రదీప్ రావత్) భార్యతో జరిగిన గొడవలో రాధకు గర్భస్రావం జరుగుతుంది. సర్పంచ్ మీద పగ తీర్చుకోవాలని భావించిన జోగేంద్ర అదే సర్పంచ్ కు పోటీగా ఎన్నికల్లో నిలబడి గెలుస్తాడు. అలాగే ఒకానొక సందర్భంలో తన భార్య గురించి చెడ్డగా మాట్లాడిన ఎమ్మెల్యేను చంపి, మళ్ళీ అదే పదవికి పోటీ చేసి తానే ఎమ్మెల్యే అవుతాడు. ఆ తర్వాత ఒక రాష్ట్ర మంత్రి బలం ముందు ఎమ్మెల్యే బలం చాలటం లేదన్న ఆగ్రహంతో తానే మంత్రి కావాలని నిర్ణయించుకుంటాడు. ఆ తర్వాత ఇంకా పై పదవి పొందాలన్న ఆలోచిస్తున్న సందర్భంలో, ఎలాగైన ముఖ్యమంత్రి కావాలన్న ఆశ జోగేంద్రకు కలుగుతుంది. ఈ పరుగులో అసలు తాను ఇదంతా ఎందుకు మొదలుపెట్టాడో మర్చిపోతాడు. రాధ ప్రేమను పక్కన పెట్టి ఎలాగైన సీఎం అవ్వటమే లక్ష్యంగా అక్రమాలు చేస్తుంటాడు. అందుకు ఒక టీవి రిపోర్టర్ సహాయం కూడా తీసుకుంటాడు. అయితే రాధ చనిపోవటంతో జోగేంద్రలో పశ్చాత్తాపం కలిగి, ప్రజల మనసు దోచుకొనే ప్రజా ప్రతినిధిగా మారాలనుకుంటాడు. ఇండిపెండెంట్ గా పోటీ చేసి, తన అనుయాయులను కూడా ప్రతీ నియోజకవర్గంలో పోటీకి నిలిపి ఆఖరికి గెలిచి ప్రభుత్వాన్ని నెలకొల్పే స్థాయికి చేరతాడు. అయితే ఆఖరికి ఎమ్మెల్యేలలో అనేకమంది డబ్బుకి అమ్ముడైపోయి, వేరే ప్రభుత్వాన్ని ఏర్పాటు చేసుకొనే దశలో ఉండగా, వారినందరినీ హతమార్చి అరెస్టు అవుతాడు జోగేంద్ర. కోర్టు జోగేంద్రకు ఉరిశిక్ష విధిస్తుంది. అయితే ఆఖరికి ప్రజలందరూ ఏకమై న్యాయస్థానం మీద ఒత్తిడి తీసుకురావడంతో ప్రభుత్వం శిక్షను నిలిపివేసి, పునః సమీక్ష కోసం కమిటీ వేస్తుంది. కాని జోగేంద్ర ఓటు హక్కు అంటే ఎవరికి పెడితే వారికి వేసే హక్కు కాదని, అది నిజాయతీతో కూడుకున్న ఒక నైతిక బాధ్యత అని చెప్పి తానే అందరి సమక్షంలో ఉరి వేసుకోవడంతో కథ ముగుస్తుంది.


title: బంగారు పాదం

text: బంగారు పాదం 2015లో విడుదలైన ఒక తెలుగు చలనచిత్రం.


title: బంగారు పాదం

text: దయా (దయా కొడవటిగంటి) ఒక వికలాంగుడు. హత్యా నేరం మీద జైలుకెళ్ళిన అతను, చాలా సంవత్సరాల తర్వాత మళ్ళీ తన ఇంటికి వస్తాడు. కానీ తన కుటుంబం ఎక్కడుందో తెలియకపోవడంతో ఒంటరి జీవితం గడుపుతూ, మరో ఊరికి చేరుకుంటాడు. కొన్నాళ్ళు ఒకరిద్దరు మహిళలతో సావాసం చేసి, వారు కూడా తనని వదిలి వెళ్లిపోవడంతో రైతుకూలిగా మారతాడు. ఆ తర్వాత ఒక గెస్ట్ హౌస్ దగ్గర వాచ్ మాన్ గా పనిలో కుదురుతాడు. అక్కడే దయా దగ్గర బంగారు పాదం ఉందన్న విషయం కొందరికి తెలుస్తుంది. దానిని ఎలాగైనా కాజేయాలనుకుంటారు. తన బంగారు పాదాన్ని కాపాడుకొనే క్రమంలో దయా చనిపోతాడు. .


title: కిళాంబి కృష్ణమాచార్యులు

text: కిళాంబి కృష్ణమాచార్యులు (మే 5, 1900 - జూలై 27, 1959) రంగస్థల నటుడు, దర్శకుడు మరియు నాట్యాచార్యుడు.


title: కిళాంబి కృష్ణమాచార్యులు

text: కృష్ణమాచార్యులు 1900, మే 5న ధర్మాచార్యుల, చూడమాంబ దంపతులకు సామర్లకోట లో జన్మించాడు.


title: కిళాంబి కృష్ణమాచార్యులు

text: పండితుల కుటుంబం కనుక కృష్ణమాచార్యులుకు సంగీత సాహిత్యాలు వంశపారంపర్యంగా వచ్చాయి. చిన్నతనంలోనే ఆరాధనోత్సవాలలో పాటలు పాడుతూ సంగీతాన్ని అభివృద్ధి పరుచుకున్నాడు. అంతేకాకుండా, నాటక లక్షణ గ్రంథాలు చదివి నాటకకళలో ప్రావీణ్యం సంపాదించుకున్నాడు. చిన్న వయసులోనే కాకినాడ కు వెళ్లి, వెదురుమూడి శేషగిరిరావు, ముప్పిడి జగ్గరాజు, ఆలమూరు పట్టాభిరామయ్య మొదలైన మహానటులతో కలిసి నటించడమేకాకుండా, అనకాపల్లి లోని లలితా సమాజం ప్రదర్శించిన ప్రదర్శనలలో నటించాడు. 1917లో లలితా సమాజంకు కొంతకాలం ఉపాధ్యక్షుడిగా, కార్యదర్శిగా పనిచేశాడు. నటులకు శిక్షణ ఇవ్వడంలో తగిన ప్రతిభ కలవాడు. ఈయన శిక్షణలో రూపొందిన నటులు నాటక, సినీరంగాలలో రాణించారు. ఈయన నాటక కృషిని గుర్తించి ఆంధ్ర నాటక కళా పరిషత్తు 1950లో ఘనంగా సన్మానించింది.


title: కిళాంబి కృష్ణమాచార్యులు

text: 1957లో కృష్ణమాచార్యులుకు చక్కెర వ్యాధి రావడంతో కుడికాలు తొలగించవలసివచ్చింది. 1959, జూలై 27న మరణించాడు.


title: పింజర (మరాఠీ సినిమా)

text:
పింజర ప్రసిద్ధ దర్శక నిర్మాత వి.శాంతారాంచే 1972లో నిర్మించబడిన మరాఠీ సినిమా. ఈ సినిమాకు 20వ భారత జాతీయ చలనచిత్ర పురస్కారాలలో ఉత్తమ మరాఠీ చిత్రంగా పురస్కారం లభించింది. ఈ సినిమాను అదే పేరుతో హిందీ భాషలో కూడా విడుదల చేశారు. ఈ సినిమాకు జర్మన్ సినిమా ది బ్లూ ఏంజెల్ (Der Blaue Engel, 1930) మాతృక.
శ్రీధర్ మంచి ఆదర్శాలుగల వ్యక్తి; సంస్కర్త. గుణవంతవాడి అనే పల్లెలో వుంటూ, ఆ పల్లె అభివృద్ధికి చాలా శ్రమించాడు. తన గ్రామం ఆదర్శగ్రామం కావాలని, ఎన్నెన్నో పథకాలు వేసి, నూతన విధానాలు రూపొందించాడు. అతని కృషి ఫలించింది. ఆ గ్రామానికి మంచి ఖ్యాతి లభించింది. అన్ని జిల్లాల్లోనూ ఆదర్శగ్రామంగా పేర్కొంటూ ప్రభుత్వం ఆ గ్రామానికి బహుమతి ఇచ్చింది.


title: పింజర (మరాఠీ సినిమా)

text: ఒకరోజు చంద్రకళ అనే నర్తకి తన బృందంతో ఆ గ్రామానికి వచ్చి నాట్యప్రదర్శనలు ఇవ్వబోయింది. కాని, తమ గురువు శ్రీధర్ ఆదర్శాలకు అది భిన్నమని, గ్రామీణులు, ఆమెను ప్రదర్శనలు ఇవ్వనివ్వలేదు. చంద్రకళ ముందు ఆశ్చర్యపోయినా, తరువాత గ్రామం శివార్లలో ప్రదర్శనలు ఇవ్వడం ఆరంభించింది. అయితే, ఆ పల్లెవాసులు దొంగతనంగా తమ గురూజీకి తెలియకుండా వచ్చి ఆ ప్రదర్శన్లు చూడసాగారు. ఈ సంగతి తెలుసుకున్న శ్రీధర్ గ్రామ పెద్దను తీసుకుని చంద్రకళ దగ్గరకు వెళ్ళి ప్రదర్శనలు నిలిపి, వెళ్ళిపొమ్మని కోరాడు.


title: పింజర (మరాఠీ సినిమా)

text: బలవంతంగా చంద్రకళ ఆ ప్రదేశాన్ని విడిచి పెట్టవలసి వచ్చింది. కాని, ఆమె తన ఓటమిని అంగీకరించలేదు. ఏనాటికైనా శ్రీధర్‌ను తను రప్పించుకుని, తనతోపాటు రంగం మీద ఆడించాలని పంతం పట్టింది. నాట్యబృందం వారు అక్కడి నుండి కదిలి, నదిని దాటి ఆ ఒడ్డున ప్రదర్శనలు ఇవ్వడం ఆరంభించారు. అవి గ్రామీణులను ఆకర్షించసాగాయి. గురూజీ ప్రయత్నాలు నిష్ఫలమైనాయి. ఆ గ్రామీణులు ఆ ప్రదర్శనాలు చూడ్డానికి ఎగబడసాగారు.


title: పింజర (మరాఠీ సినిమా)

text: గత్యంతరం లేక గురూజీ అక్కడికి కూడా వెళ్ళి, చంద్రకళను, తన గ్రామవాసులనూ మందలించాడు. వారి మధ్య జరిగిన ఘర్షణలో చంద్రకళ కింద పడిపోవడం, ఆమెకు దెబ్బలు తగలడం జరిగాయి. గురూజీ తాను వైద్యుడు కూడా కావడం వల్ల అంతా మరిచిపోయి ఆ పరిస్థితిలో ఆమెకు చికిత్స చెయ్యడానికి తలపడ్డాడు.


title: పింజర (మరాఠీ సినిమా)

text: నాటి నుంచి గురూజీ ప్రతిరోజూ చంద్రకళ దగ్గరకు గ్రామీణులకు తెలియకుండా వస్తూ మందులు ఇవ్వసాగాడు. దీనివల్ల అతనికి ఎన్నో సమస్యలు ఎదురైనాయి. అయినా సరే, అతను చంద్రకళ దగ్గరకు రావడం మానలేదు. క్రమక్రమేణా అతన్ని చంద్రకళ ఆకర్షించింది. అతను ఆమెను చూడకుండా వుండలేని క్షణాలు వచ్చాయి. ఒకసారి పల్లెలో జరుగుతున్న ఒక ముఖ్యమైన సమావేశానికి అతను హాజరు కాకుండా, చంద్రకళ సమక్షంలో వుండగా గ్రామ పెద్ద మరికొందరితో సహా అతని కోసం వచ్చాడు. చంద్రకళ శ్రీధర్‌ను దాచేసి, లేడని చెప్పి పంపేసింది.


title: పింజర (మరాఠీ సినిమా)

text: గ్రామీణులు తిరిగి రాగా, శ్రీధర్ తన ఇంటనే ఉన్నాడు. అది చూసి వాళ్ళంతా నివ్వెరపోయి తాము అనవసరంగా శ్రీధర్‌ను నిందించామని బాధపడి, అతను చంద్రకళ దగ్గర ఉన్నట్టుగా చెప్పిన గ్రామపెద్ద కొడుకు బాజీరావును పట్టుకుని చావబాదారు.


title: పింజర (మరాఠీ సినిమా)

text: శ్రీధర్ కొన్ని రోజులు కనిపించకపోయే సరికి, చంద్రకళకు తోచలేదు. అతన్ని చూడ్డానికి గాను ఒక రాత్రి ఆమె బయలుదేరింది. అదే రాత్రి గ్రామపెద్ద కొడుకు బాజీరావు ఆ గ్రామంలోని ఒక అమ్మాయిని బలవంతం చెయ్యబోయాడు. అంతలో ఆమె భర్త రావడం గమనించి పారిపోయాడు. అదే సమయంలో గురూజీ చంద్రకళను తన ఇంట చూశాడు. ఇద్దరూ ఒకర్నొకరు ప్రేమించుకున్నట్టుగా అర్థమైంది. తొలిసారిగా ఇద్దరూ ఒకర్నొకరు కౌగిలించుకుని తన్మయులైనారు. వాళ్ళిద్దర్నీ అలా చూసిన బాజీరావు, శ్రీధర్ మీద దండెత్తి ఊరందర్నీ పిలిచి, ఆ దారుణాన్ని చూపిస్తానని బెదిరించాడు. కాని అంతలోనే అతను బలవంతం చేయబోయిన అమ్మాయి భర్త చేతిలో పడి దుర్మరణం పొందాడు.


title: పింజర (మరాఠీ సినిమా)

text: ఈ హత్య కళ్ళారా చూసిన గురూజీకి ఏం చేయాలో పాలుపోలేదు. వూరి వాళ్ళు అక్కడికి వచ్చి ఆ స్థితిలో ఉన్న తమ ఇద్దర్నీ చూస్తే తాను ఎలాంటి చర్యకు గురి అవుతాడో ఊహించుకున్నాడు. బండ దెబ్బ తిన్న బాజీరావు ముఖం ఆనవాలు పట్టడానికి వీలులేకుండా అయి అపోయింది. చంద్రకళ ఒక సలహా ఇచ్చింది. బాజీరావుకు శ్రీధర్ దుస్తులు తొడిగి, తామిద్దరూ పారిపోతే శవాన్ని చూసిన పల్లెవాసుకు శ్రీధరే చచ్చిపోయాడనుకుంటారని, ఇంక ఎన్నడూ అతనికోసం వెదకరనీ! అలాగే చేసి, గురూజీ మారు వేషంతో చంద్రకళతో కలిసి పారిపోయాడు. వూరి వారంతా అది శ్రీధర్ మృతదేహమేనని నమ్మారు. కనబడకుండా పోయిన బాజీరావే ఆ హత్య చేసివుంటాడని నిశ్చయించుకున్నారు.


title: పింజర (మరాఠీ సినిమా)

text: పోలీసులు హత్య విషయమై పరిశోధన మొదలు పెట్టారు. చంద్రకళ బృందం దూరంగా వెళ్ళిపోయింది. శ్రీధర్ తాను పోలీసుల కంటబడతానేమోనని భయపడసాగాడు. కాని చంద్రకళ మీది ప్రేమ అతన్ని ఎక్కడికీ కదలనివ్వలేదు. చంద్రకళ సోదరి మాత్రం ఎప్పుడో చంద్రకళ బృందాన్ని విడిచిపెట్టి శ్రీధర్‌తో వెళ్ళిపోతుందని కలవరపడసాగింది. అందువల్ల ఆమె శ్రీధర్‌ను ఎదిరిస్తూనే రాసాగింది.


title: పింజర (మరాఠీ సినిమా)

text: గురూజీకి నెమ్మదిగా తాగుడు, పొగతాగుడూ అలవాటయ్యాయి. ఆ బృందంలో అతను కొరగానివాడుగా పరిగణింపబడ్డాడు. ఒక సారి అతను బృందంలో పాల్గొని కంజీరా వాయించవలసి వచ్చింది. అది అతనికి కుదరక పాలిపోదలచుకున్నాడు. కాని చంద్రకళ కూడా అతనితోనే వెళ్ళడానికి నిర్ణయించుకుంది. ఈ అనర్థాలన్నీ అతన్నుంచే వస్తున్నాయని, బృందం వారంతా కలిసి శ్రీధర్‌ను చావగొట్టారు. చంద్రకళ అడ్డుపడింది. ఇద్దరూ కలిసి వెళ్ళిపోదామనుకుంటూ వుండగా, శ్రీధర్ పోలీస్ ఇన్స్‌పెక్టర్ కంట పడ్డాడు. గురూజీని అతనే చంపాడని అభియోగం. చంద్రకళ నిజం చెప్పడానికి ప్రయత్నించింది. గురూజీ అందుకు అంగీకరించలేదు. తను చేసిన తప్పిదానికి తాను శిక్ష అనుభవించవలసిందేనని తీర్మానించుకున్నాడు. తానే గురూజీని హత్య చేసినట్టుగా ఒప్పుకున్నాడు. అతన్ని కాపాడాలని విశ్వప్రయత్నం చేసిన చంద్రకళకు మాటపడిపోయింది. ఉన్న నిజాన్ని ఆమె చెప్పలేకపోయింది. గురూజీకి మరణశిక్ష విధింపబడిందని విని, ఆ వార్తకు తట్టుకోలేక చంద్రకళ ప్రాణాలు విడిచిపెట్టింది.


title: చీపురుగూడెం (చాట్రాయి)

text: చీపురుగూడెం (చాట్రాయి), కృష్ణాజిల్లా, చాట్రాయి మండలానికి చెందిన గ్రామము.


title: చీపురుగూడెం (చాట్రాయి)

text: చీపురుగూడెం గ్రామ సమీపంలో తమ్మిలేరు వద్ద, చింతలపూడి ఎత్తిపోతల పథకం నిర్మాణంలో ఉన్నది. ఈ పథకం ద్వారా జిల్లాలోని 1400 ఎరువులకు సాగునీరు అందించి, తద్వారా 2,20,000 ఎకరాలకు గోదావరి నీరు అందించెదరు. [1]


title: చీపురుగూడెం (చాట్రాయి)

text: 2013,జులైలో ఈ గ్రామపంచాయతీకి నిర్వహించిన ఎన్నికలలో, శ్రీ ఘంటసాల మన్మథరావు సర్పంచిగా ఎన్నికైనారు. [1]


title: చీపురుగూడెం (చాట్రాయి)

text: [1] ఈనాడు అమరావతి/నూజివీడు; 2017,ఆగష్టు-23; 1వపేజీ.


title: ఆధునిక భారతీయ చిత్రకళ

text: ఆధునిక భారతీయ చిత్రకళ (ఆంగ్లం: ) 19వ శతాబ్దంలో సాంప్రదాయిక పద్ధతులలో చిత్రీకరణ కనుమరుగవుతుండగా బ్రిటీషు వారిచే కొత కళాశాలలు నెలకొల్పబడుతోన్న సమయంలో కలకత్తాలో ఉద్భవించిన ఒక కళా ఉద్యమం. రాజా రవివర్మ వంటి మహామహులు తైల వర్ణ చిత్రాలను ఏటవాలు బల్లపై పాశ్చాత్య సాంప్రదాయిక పద్ధతులు అవలంబించేవారు. ఈ పాశ్చాత్య ప్రభావానికి వ్యతిరేకంగా ప్రాథమికవాద పునరుజ్జీవనానికి దారి తీసినది. భారతదేశపు సుసంపన్నమైన సాంస్కృతిక వారసత్వాన్ని పుణికిపుచ్చుకొనే ఈ శైలియే బెంగాలీ శైలి చిత్రకళ. కావ్యం లాగా సాగిపోయే గ్రామీణ సన్నివేశాలను చిత్రీకరించటం రవీంద్రనాధ టాగూరు మరల తిరిగి ప్రారంభించగా, శాంతినికేతన్ ఈ శైలిని కొనసాగించినది.


title: ఆధునిక భారతీయ చిత్రకళ

text: 18వ శతాబ్దంలో జొహాన్ జొఫ్ఫాని, టిల్లీ కెటిల్, విలియం హాడ్జెస్, థామస్ డేనియల్, విలియం డేనియల్, జోషువా రేనాల్డ్స్, ఎమిలీ ఈడెన్ మరియు జార్జ్ చిన్నరీ వంటీ ఐరోపాకు చెందిన అనేక చిత్రకారులు తమ కీర్తిప్రతిష్టలు పెంచుకోవటానికి, అదృష్టాన్ని వెదుక్కొంటూ భారతదేశం వచ్చారు. ఆ సమయంలోనే ఇక్కడ ఏటవాలు బల్లపై తైలవర్ణ చిత్రాలు మొదలయ్యాయి.


title: ఆధునిక భారతీయ చిత్రకళ

text: ఈస్ట్ ఇండియా కంపెనీ వర్తకులు స్థానిక సహజ కళకు చక్కని విపణిని సృష్టించారు. 18వ శతాబ్దపు ద్వితీయార్థంలో కాగితం, మైకాలపై దైనందిన జీవితంలో కనబడే దృశ్యాలు, రాజప్రాసాదాలు, స్థానిక సంబరాలు, ఆచారాలు చిత్రీకరించటంతో ఒక ప్రత్యేక శైలి ఏర్పడినది. కంపెనీ శైలి చిత్రకళ లేదా పాట్నా శైలి చిత్రకళగా పేరొందిన ఈ కళ మొదట ముర్షీదాబాద్ లో ప్రారంభమై ఇతర ప్రదేశాలకు వ్యాపించినది. అధికారవర్గం ఈ శైలిని "అసమాన్య నాణ్యతా ప్రమాణాలుగల మిశ్రమ శైలి" గా పరిగణించినది.


title: ఆధునిక భారతీయ చిత్రకళ

text: 1857 తర్వాత జాన్ గ్రిఫిత్స్ మరియు జాన్ లాక్ వుడ్ కిప్లింగ్ (రుడ్యార్డ్ కిప్లింగ్ తండ్రి) భారతదేశానికి కలిసి వచ్చారు. గ్రిఫిత్ సర్ జే. జే స్కూల్ ఆఫ్ ఆర్ట్ కు నాయకత్వం వహించి భారతదేశానికి పయనించిన అత్యుత్తమ విక్టోరియన్ చిత్రకారులలో ఒకరిగా పేరొందాడు. కిప్లింగ్ 1878 లో లాహోర్ లో స్థాపించబడ్డ మేయో స్కూల్ ఆఫ్ ఆర్ట్ కు నాయకత్వం వహించారు.


title: ఆధునిక భారతీయ చిత్రకళ

text: తొలిశకం బ్రిటీషు వారు భారతదేశ చరిత్ర, శిల్పాలు, సాహితీసంస్కృతులపై చూపిన శ్రద్ధ 19వ శతాబ్దంలో మెల్లగా సన్నగిల్లినది. పాశ్చాత్య విలువలను భారతీయ కళలలో చొప్పించటానికి బ్రిటీషు వారు కలకతా, మద్రాసులలో 1854లో, బొంబాయిలో 1857లో కళాశాలలను నెలకొల్పినది.


title: ఆధునిక భారతీయ చిత్రకళ

text: రాజా రవివర్మ (1848-1906) ట్రావంకూరు కు చెందిన అద్భుతమైన చిత్రకారుడు. 1873లో వియన్నా కళాప్రదర్శనలో మొదటి బహుమతి అందుకొన్నప్పటి నుండి పాశ్చాత్య శైలి చిత్రకళపై వారికి ఆసక్తి కలిగినది. 1893 చికాగోలో జరిగిన కొలంబియన్ అంతర్జాతీయ కళాప్రదర్శనలో రవివర్మ కళాఖండాలకు రెండు బంగారు పతకాలు వచ్చినవి. ఆధునిక భారతీయ చిత్రకారులలో రవివర్మ ఆద్యులలో ఒకరిగా పరిగణించబడుతోన్నారు.


title: ఆధునిక భారతీయ చిత్రకళ

text: రవివర్మ కళాఖండాలు భారతదేశపు సాంప్రదాయాలు-కళను అభ్యాసాలుగా పరిగణించే ఐరోపా సాంకేతిక పద్ధతుల సంగమంగా కొనియాడబడ్డాయి. భారతీయ సాంప్రదాయమైన చీరలను ధరించిన సరళమైన, సొగసైన స్త్రీల చిత్రపటాలకు ఆయన చిరస్మరణీయుడైనాడు. రామాయణం మరియు మహాభారతం లోని సన్నివేశాలను కళ్ళకు కట్టినట్లుగా చిత్రీకరించాడు.


title: ఆధునిక భారతీయ చిత్రకళ

text: రవివర్మ తన కళాఖండాలు 19వ శతాబ్దంలో భారతదేశానికి ఒక నూతన నాగరిక గుర్తింపును తీసుకువస్తాయని భావించాడు. శాస్త్రీయ గ్రీకు, రోమను నాగరికతలో కళ ఒక విభాగంగా కలిగి ఉన్నట్లు భారతదేశపు నాగరికతలో కూడా కళ అలా అంతర్భాగం అవ్వాలని తపించాడు. భారతదేశంలో జాతీయ జాగరూకతను పెంపొందించటం లో వర్మ కళాఖండాలు కీలక పాత్ర వహించినవి. తన కళాఖండాలు సగటు మనిషికి చేరువ అవ్వాలనే ఉద్దేశ్యంతో ఒక ముద్రణాయంత్రాన్ని కొనుగోలు చేసి వాటి కాపీలను ముద్రించాడు. కానీ వర్మ మరణించిన పలు దశాబ్దాలకు గానీ ఇవి మధ్యతరగతి కుటుంబీకుల ఇళ్ళలోకి చేరలేదు. తాను జీవించినంతకాలం వర్మ చిత్రకళలో ఉద్దండుడు అని కీర్తింపబడ్డనూ, కాలం చేసిన కొన్నేళ్ళకి, పాశ్చాత్య కళను అనుకరించినవాడుగా నిందింపబడ్డాడు.


title: ఆధునిక భారతీయ చిత్రకళ

text: 1906లో 58వ ఏట రవివర్మ మరణించాడు. కొన్ని విమర్శలున్ననూ భారతదేశపు చిత్రకళ చరిత్రలో సుస్థిర స్థానాన్ని సంపాదించుకొన్నాడు.


title: ఆధునిక భారతీయ చిత్రకళ

text: బ్రిటీషు సామ్రాజ్యం భారతీయ కళలోకి తమ పద్ధతులను చొప్పించటం పై కళారంగంలో నిరసనలు వెల్లువెత్తాయి. దీనికి బెంగాలీ కళాకారులు మార్గదర్శకత్వం వహించారు.


title: ఆధునిక భారతీయ చిత్రకళ

text: భారతీయ ఆధ్యాత్మిక చింతన పాశ్చాత్య దేశాలపై ప్రభావం చూపనారంభించినది. ఈ నిరసనల నేపథ్యంలో అప్పటి బ్రిటీషు ఉపాధ్యాయులు ఎర్నెస్ట్ బిన్ఫీల్డ్ హ్యావెల్ కలకత్తా కళాశాలలో సంస్కరణలు చేపట్టే ప్రయత్నాలలో భాగంగా విద్యార్థులను ముఘల్ శైలి చిత్రకళను అభ్యసించమని సలహా ఇచ్చారు. ఇది పెనువివాదంగా మారినది. విద్యార్థులు సమ్మెకు దిగారు. జాతీయ వాదులు, స్థానిక ప్రసారమాధ్యమాలు దీనిని తిరోగమనంగా వ్యాఖ్యానించాయి. రవీంద్రనాధ టాగూరు వంశానికి చెందిన అబనీంద్రనాధ టాగూరు హ్యావెల్ ను సమర్థించాడు.


title: ఆధునిక భారతీయ చిత్రకళ

text: ముఘల్ శైలి చిత్రకళ స్ఫూర్తిగా చాలా కళాఖండాలను సృష్టించాడు. పాశ్చాత్య శైలిలో భౌతికత కనబడుతుందని, ఈ శైలిలో భారతదేశపు విభిన్న ఆధ్యాత్మిక భావాలు తొణికిసలాడుతాయని హ్యావెల్ భావించాడు. అబన్ చిత్రీకరించిన భారతమాత కళాఖండంలో దైవం వలె ఆమెకు నాలుగు చేతులు ఉంటాయి. వాటితో భారతదేశాన్ని సూచించే శ్వేతాంబరము, తాళపత్ర గ్రంథాలు, మూలికలు, రుద్రాక్షను భారతమాత పట్టుకొని ఉంటుంది. ఈ శైలిలో ఇతర చిత్రకారులు కూడా కళాఖండాలను సృష్టించటం ప్రారంభం అయినది. కొండొకచో, శిల్పాకారులు కూడా ఈ శైలిలో శిల్పాలు చెక్కసాగారు. అయితే బెంగాలీ శైలిని, అందులోని ఆధ్యాత్మిక మూలాలని కొందరు బెంగాలీలే వ్యతిరేకించారు.


title: ఆధునిక భారతీయ చిత్రకళ

text: అబనీంద్రనాథ్ కు ఇతర దేశపు కళాకారులతో పెరిగిన పరిచయాలు, స్వాతంత్రానంతరం పెరిగిన ఆధునిక భావాల వలన బెంగాలీ శైలి చిత్రకళ విస్తరించినది.


title: ఆధునిక భారతీయ చిత్రకళ

text: స్వతంత్రం ప్రాప్తించిన నాటికి భారతదేశంలో చాలా కళాశాలలు ఆధునిక సాంకేతిక పద్ధతులు బోధించసాగాయి. అనేక కళాప్రదర్శనశాలలు నెలకొల్పబడ్డాయి. ఆధునిక భారతీయ చిత్రకళ పాశ్చాత్య శైలిని పుణికిపుచ్చుకొన్ననూ అందులో భారతీయ మూలాలను మాత్రం చెరగనివ్వదు. ఈ శైలి కళాకారులు మొదట భారతదేశంలో మాత్రమే పేరు గడించినా, తర్వాత అంతర్జాతీయ కళాపోషకుల మెప్పును కూడా పొందినది.


title: శిరోభూషణం వెంకట కృష్ణమాచార్యులు

text: శిరోభూషణం వెంకట కృష్ణమాచార్యులు (ఫిబ్రవరి 23, 1893 - ఫిబ్రవరి 2, 1972) రంగస్థల నటుడు, ఉపాధ్యాయుడు.


title: శిరోభూషణం వెంకట కృష్ణమాచార్యులు

text: వెంకట కృష్ణమాచార్యులు 1893, ఫిబ్రవరి 23న వెంకటకృష్ణమాచార్యులు, అండాళమ్మ దంపతులకు నెల్లూరు లో జన్మించాడు.


title: శిరోభూషణం వెంకట కృష్ణమాచార్యులు

text: చిన్నతనంలోనే తల్లిదండ్రులు చనిపోగా మేనమామ పోషణలో చదువుకున్న కృష్ణమాచార్యులు, సుప్రసిద్ధ నటుడు సరస్వతి రంగస్వామి అయ్యంగారు వద్ద సంగీతం లో శిక్షణ పొందాడు. నెల్లూరు రంగనాయకలుపేట యంగ్ మెన్స్ అసోసియేషన్ వారి మర్చెంట్ ఆఫ్ వెనీసు అనే ఆంగ్ల నాటకంలోని గ్రేసియో పాత్రద్వారా నాటకరంగ ప్రవేశం చేశాడు. ఇంగ్లీషు, తెలుగు నాటకాలలో అనేక పాత్రలు ధరించడేకాకుండా, నెల్లూరులో జరిగిన సత్య హరిశ్చంద్ర నాటక పోటీలలో పాల్లని హరిశ్చంద్ర పాత్రకు బంగారు పతకం లభించింది ఇంగ్లీషు, తెలుగు నాటక పాత్రలను రసవత్తరంగా నటించడంవల్ల ఈయనకు కళానిధి, వెటరన్ బారన్ యాక్టరు బిరుదులు లభించాయి.


title: శిరోభూషణం వెంకట కృష్ణమాచార్యులు

text: గూడూరు నుంచి పాకాల బదిలీ చేయబడినపుడు, తన ఉద్యాగానికి రాజీనామా చేసి నెల్లూరుకు వచ్చి స్థిరపడ్డాడు. కుమార్తె మరణానికి చేరువలో ఉన్న సమయంలోకూడా సారంగధర నాటకంలో నటించాడు. నాటకాలలో సంపాదిస్తున్న మొత్తాన్ని ఇతర సంస్థలకు ఆర్థిక సహాయంగా అందజేసేవాడు.


title: శిరోభూషణం వెంకట కృష్ణమాచార్యులు

text: అంతిమదశలో దారిద్ర్యంతో కుంగిపోయిన వెంకట కృష్ణమాచార్యులు 1972, ఫిబ్రవరి 2న చెన్నైలో మరణించాడు.


title: బాబ్జీ

text: బాబ్జీ ప్రముఖ తెలుగు చలనచిత్ర దర్శకుడు, నటుడు రచయిత, నిర్మాత.


title: బాబ్జీ

text: బాబ్జీ 1966, ఏప్రిల్ 25న సబాహు బాబు, పార్వతీదేవి దంపతులకు ప్రకాశం జిల్లా, పెద్ద దోర్నాల గ్రామంలో జన్మించాడు. ప్రకాశం జిల్లాలోని బెస్తవారిపేట, గిద్దలూరు, పొదిలి, ఎర్రగొండపాలెం, మార్కాపురంలో బాబ్జీ విద్యాభ్యాసం సాగింది. బి.యస్సీ. వరకు చదువుకున్నాడు.


title: బాబ్జీ

text: శ్రీకళతో బాబ్జీ వివాహం జరిగింది. వీరికి ఇద్దరు కుమారులు (అఖిల్ సన్నీ, కమల్)


title: బాబ్జీ

text: తాత, నాన్న కమ్యూనిస్టు పార్టీ లో పనిచేయడంతో, బాబ్జీకి చిన్నప్పటిపుండే కమ్యూనిస్టు భావాలు ఉండేవి. నేను స్కూల్‌లో ఉన్నప్పుడే శ్రీశ్రీ మహాప్రస్థానం చదవి ఉత్తేజితుడై, ఆ స్ఫూర్తితో సామాజిక అంశాలపై పాటలు రాశాడు. స్టూడెంట్‌గా ఉన్నప్పుడే ఎస్‌ఎఫ్‌ఐలో కీలక బాధ్యతలు నిర్వహిస్తూ, ప్రజలను చైతన్య పరిచేందుకు ప్రజానాట్యమండలిలో చేరాడు. బాబ్జీ రాసిన పాటల్లో వంద వరకూ పాపులర్ అయ్యాయి.


title: బాబ్జీ

text: చిన్నప్పటినుంచే బాబ్జీకి సినిమాలంటే ఇష్టం ఉండేది. మాదాల రంగారావు సినిమాలు చూసి ప్రభావితుడయ్యేవాడు. దర్శకుడిగా కాకముందు అనేక సినిమాలకు 1997లో స్వీయ దర్శకత్వంలో నల్లపూసలు, 2000లో ఎన్.టి.ఆర్.నగర్, 2016లో రఘుపతి వెంకయ్య నాయుడు సినిమాలు తీశాడు.


title: చెన్నూరు కృష్ణమూర్తి

text: చెన్నూరు కృష్ణమూర్తి (1931 - 2005) రంగస్థల నటుడు, ఉపాధ్యాయుడు. కళాతపస్వి నటరాజ బిరుదాంకితుడు.


title: చెన్నూరు కృష్ణమూర్తి

text: కృష్ణమూర్తి 1931లో నెల్లూరు జిల్లా, గూడూరు సమీపంలోని చెన్నూరు లో జన్మించాడు. ఎం.ఏ., బి.ఇడి. పూర్తి చేసి ఉపాధ్యాయ వృత్తిని స్వీకరించాడు.


title: చెన్నూరు కృష్ణమూర్తి

text: పాఠశాల రోజుల్లోనే పర్వతనేని రామచంద్రారెడ్డితో కలిసి రామదాసు నాటకంలో శ్రీరాముడుగా నటించాడు. ఆ తరువాత నగరాజకుమారితో రంగూన్ రౌడి నాటకంలో మోహనరావుగా నటించి ప్రేక్షకుల మన్ననలను పొందాడు. 1973లో మద్రాసు పరిషత్తులో, 1979లో ప్రసిద్ధ పౌరాణిక, చారిత్రక సంబంధమైన దుర్యోధనుడు, బొబ్బిలి రాయుడు వంటి ఏకపాత్రాభినయాలను ప్రదర్శించి ఘన సన్మానాలందుకున్న ఈయన, ఛత్రపతి శివాజీ, మహామంత్రి తిమ్మరుసు, భగ్నజీవి, మురారి వంటి ఏకపాత్రాభినయ పాత్రలను పలుచోట్ల ప్రదర్శించాడు. కళారంగం కోసం కృషిచేసిన కృష్ణమూర్తిని నెల్లూరు జిల్లాలోని పలు సంఘాల సంయుక్త ఆధ్వర్యంలో 1991, అక్టోబరులో కృష్ణమూర్తి రంగస్థల జీవిత స్వర్ణోత్సవం జరిగింది.


title: చెన్నూరు కృష్ణమూర్తి

text: నాటకరంగంలో గుర్తింపు తెచ్చుకున్న కృష్ణమూర్తి సినిమాలలో కూడా నటించాడు.


title: చెన్నూరు కృష్ణమూర్తి

text: ఉపాధ్యాయు వృత్తిలో కొనసాగుతూనే ప్రవృత్తిగా ఎంచుకున్న నాటకరంగం కోసం తనవంతు కర్తవ్యాన్ని నిర్వహించిన కృష్ణమూర్తి 2005లో వాకాడు గ్రామంలో మరణించాడు.


title: నిడసనమెట్టు కొండలరావు

text: నిడసనమెట్టు కొండలరావు (1892 - ఫిబ్రవరి 29, 1972) తెలుగు, హిందీ రంగస్థల నటుడు. నాటకకళాశేఖర, కళాప్రపూర్ణ బిరుదాంకితుడు.


title: నిడసనమెట్టు కొండలరావు

text: కొండలరావు 1892 లో రాజమండ్రి లో జన్మించాడు.


title: నిడసనమెట్టు కొండలరావు

text: 18 ఏళ్ల వయసులోనే రాజమండ్రి లోని చింతామణి నాటక సమాజం వారు ప్రదర్శించే నాటకాల్లో అన్నిరకాల పాత్రలు పోషించాడు. గోదావరి మండల ప్రాంతంలో పాండవోద్యోగ విజయాలు నాటకం ఎక్కడ ప్రదర్శించినా భీముడు పాత్రను ఈయనే ధరించేవాడు. కొండలరావు సుమారు 36 తెలుగు నాటకాల్లో, 2 హిందీ నాటకాల్లో నటించాడు.


title: నిడసనమెట్టు కొండలరావు

text: 1913 నుండి 1921 వరకు చింతామణి నాటక సమాజం లో ముప్పిడి జగ్గరాజు, బ్రహ్మజోశ్యుల సుబ్బారావుల సరసన వివిధ పాత్రలు ధరించడమేకాకుండా, 1922లో ముప్పిడి జగ్గరాజు, బ్రహ్మజోశ్యుల సుబ్బారావు, వెల్లంకి వెంకటేశ్వర్లతో కలిసి వేణుగోపాల విలాస నాటక సభను స్థాపించాడు.ఈయన 1972, ఫిబ్రవరి 29 న మరణించాడు.


title: చినలింగాల

text: చినలింగాల కృష్ణా జిల్లా, నందివాడ మండలంలోని గ్రామం. ఇది మండల కేంద్రమైన నందివాడ నుండి 12 కి. మీ. దూరం లోను, సమీప పట్టణమైన గుడివాడ నుండి 14 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 164 ఇళ్లతో, 527 జనాభాతో 478 హెక్టార్లలో విస్తరించి ఉంది. గ్రామంలో మగవారి సంఖ్య 250, ఆడవారి సంఖ్య 277. షెడ్యూల్డ్ కులాల సంఖ్య 28 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 589291.పిన్ కోడ్: 521106.


title: చినలింగాల

text:
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది. బాలబడి నందివాడలోను, మాధ్యమిక పాఠశాల పుట్టగుంటలోనూ ఉన్నాయి.
సమీప జూనియర్ కళాశాల జనార్ధనపురంలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు గుడివాడలోనూ ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు గుడివాడలోనూ ఉన్నాయి.
సమీప వృత్తి విద్యా శిక్షణ పాఠశాల గుడివాడలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విజయవాడలోనూ ఉన్నాయి.


title: చినలింగాల

text:
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు.
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.


title: చినలింగాల

text: గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు. ఒక మందుల దుకాణం ఉంది.


title: చినలింగాల

text:
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది.
చెరువు ద్వారా గ్రామానికి తాగునీరు లభిస్తుంది.


title: చినలింగాల

text: గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.


title: చినలింగాల

text:
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి.
లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది.


title: చినలింగాల

text:
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది.
ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.


title: చినలింగాల

text: రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.


title: చినలింగాల

text: గ్రామంలో సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.


title: చినలింగాల

text: ఏటీఎమ్, వాణిజ్య బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.


title: చినలింగాల

text: గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.


title: చినలింగాల

text: గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 9 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.


title: చినలింగాల

text: చినలింగాలలో భూ వినియోగం కింది విధంగా ఉంది:


title: చినలింగాల

text: చినలింగాలలో వ్యవసాయానికి నీటి సరఫరా కింది వనరుల ద్వారా జరుగుతోంది.


title: చినలింగాల

text: చినలింగాలలో ఈ కింది వస్తువులు ఉత్పత్తి అవుతున్నాయి.


title: చినలింగాల

text: వరి


title: చినలింగాల

text: 2013, జులైలో ఈ గ్రామపంచాయతీకి నిర్వహించిన ఎన్నికలలో, శ్రీమతి బోడి ఇంద్రకుమారి సర్పంచిగా ఎన్నికైనారు. [1]


title: చినలింగాల

text: [1] ఈనాడు అమరావతి/గుడివాడ; 2017, ఆగస్టు-25; 7వపేజీ.


title: గగనిక (సైక్లోరమ)

text: గగనిక (సైక్లోరమ) అనగా రంగస్థలంకు వెనక భాగాన నిర్మించిన తెల్లని వక్రరూప గోడ లేదా తెర. వెలుతురు (లైటింగ్) సహాయంతో గగనాన్ని (ఆకాశాన్ని) రూపొందిస్తారు కాబట్టి దీనికీ పేరు గగనిక అని పేరు వచ్చింది. 19వ శతాబ్దంలో జర్మన్ నాటకరంగం ద్వారా ప్రాచుర్యంలోకి వచ్చిన ఈ గగనిక, ప్రస్తుతం ప్రపంచవ్యాప్తంగా అన్ని నాటకరంగాలలో ఉపయోగించబడుతుంది.


title: గగనిక (సైక్లోరమ)

text: గగనిక అనేది వంపు తిరిగిన గోడతోగానీ, వంపు తెరతోగానీ ఏర్పాటుచేయవచ్చు. తెరను గగనికగా అమర్చినపుడు ముడతలు లేకుండా గట్టిగా బిగించివుంచాలి. ఇది కదల్చడానికి వీలులేని ఏర్పాటు కావున, మూలాలనుండి ప్రవేశ నిష్ర్కమణలకు అడ్డంకిగా ఉంటుంది. కొన్నిచోట్ల అటుఇటు జరుపుకునే గగనికలు అందుబాటులోకి వచ్చాయికానీ, అవి ఎక్కువగా ప్రాచూర్యం పొందలేదు.


title: గగనిక (సైక్లోరమ)

text: అధోదీపాలు (ఫుట్ లైట్స్) సహాయంతో ఈ గగనిక మీద బ్లూ రంగు లైట్స్ ను వేసి, నీలాకాశాన్ని సృష్టించడమేకాకుండా కదిలే, స్థిరంగా ఉండే మబ్బులను చూపించవచ్చు. ప్రతీక చిహ్నాలను, నీడలను ప్రసరింపచేయవచ్చు. రంగస్థలం మీద దృశ్యసామగ్రిని ఉపయోగించి చూపలేని ప్రదేశాలను, చూపడానికి వీలుకాని దృశ్యాలను గగనిక సహాయంతో, రంగోద్దీపనం ద్వారా సూచనాప్రాయంగా వివరంగా తెలియజేయడానికి గగనికను వాడుతారు.


title: టేకుమళ్ళ రాజగోపాలరావు

text:
టేకుమళ్ళ రాజగోపాలరావు విద్యావేత్త, దార్శనికుడు, పండితుడు, గ్రంథాలయోద్ధారకుడు, మరియు రచయిత. ఇతడు వ్రాసిన విహంగ యానం అనే నవల తెలుగులో వెలువడిన మొట్టమొదటి సైన్స్ ఫిక్షన్ నవలగా గుర్తించబడింది. ఇతడు 1876, జూలై 9న తూర్పు గోదావరి జిల్లా, పెద్దాపురం లో జన్మించాడు. విజయవాడలో స్థిరపడ్డాడు.
ఇతడు గ్రంథాలయోద్ధరణకు చేసిన సేవలకుగాను, విజయవాడ మున్సిపల్ కౌన్సిల్ ఇతని పేర గ్రంథాలయం నెలకొల్పి తన కృతజ్ఞతను చాటుకుంది. ఇతని కుమారుడు రామచంద్రరావు తన వద్ద వున్న అమూల్య గ్రంథాలను ఈ గ్రంథాలయానికి సమర్పించాడు.


title: టేకుమళ్ళ రాజగోపాలరావు

text: జానపద వాజ్మయ భిక్షువు గా పేరుపొందిన నేదునూరి గంగాధరం గారు టేకుమళ్ళ రాజగోపాలరావు గారి సూచనల ప్రకారమే కట్టుకథలు, పొడుపు కథలు, యుక్తి లెక్కలు మొదలైన వాటిని సేకరించారు.


title: సత్యవోలు గున్నేశ్వరరావు

text: సత్యవోలు గున్నేశ్వరరావు రంగస్థల నటుడు, నాటకరంగ పోషకుడు, సమాజ నిర్వాహకుడు.


title: సత్యవోలు గున్నేశ్వరరావు

text: గున్నేశ్వరరావు 1860 లో రాజమండ్రి లో జన్మించాడు. ఈయనది సంపన్న కుటుంబం. మెట్రిక్యులేషన్ వరకు చదువుకున్న గున్నేశ్వరరావు రాజమండ్రికి కరణం గా పనిచేశాడు.


title: సత్యవోలు గున్నేశ్వరరావు

text: స్వయంగా నటుడు కాకపోయినా, నాటకకళమీద అమితమైన అభిమానం కలవాడు. 1908లో కృత్తివెంటి నాగేశ్వరరావు తో కలిసి రాజమహేంద్రవరపు హిందూ నాటక సమాజ బాధ్యతను స్వీకరించి, ఆ సమాజం స్వయం సమగ్రమైన ఉత్తమ సమాజంగా రూపొందడానికి కృషి చేశాడు. 1912లో కృత్తివెంటి నాగేశ్వరరావుతో విడిపోయి, 1914లో గున్నేశ్వరరావు సొంతంగా నాటకసమాజాన్ని ప్రారంభించాడు. చిలకమర్తి లక్ష్మీనరసింహం ఆ సమాజానికి చింతామణి థియేటర్ అని పేరు పెట్టాడు, కానీ అందరూ 'గున్నేశ్వరరావు కంపెనీ' అనే పేరుతోనే పిలిచేవారు. 1923 వరకు చాలా కట్టుదిట్టంగా సాగిన చింతామణి థియేటర్ గున్నేశ్వరరావు మరణాంతరం జయా టాకీసు గా మారింది. దుర్గి గోపాలకృష్ణారావు, అయినవోలు తాతయ్య నాయుడు, నేతి సుబ్బయ్య, సరిపల్లె కామేశ్వరరావు, ధరణిప్రగడ వెంకటశివరావు, ఇమ్మానేని హనుమంతరావు నాయుడు, బంగారురాజు మొదలైనవారు గున్నేశ్వరరావు సహనటులుగా ఉండేవారు.


title: సత్యవోలు గున్నేశ్వరరావు

text: గున్నేశ్వరరావు 1925, ఫిబ్రవరి 2న మరణించాడు.


title: ఆలపాటి వెంకట్రామయ్య

text:
ఆలపాటి వెంకట్రామయ్య ఒక స్వాతంత్ర సమరయోధుడు. వీరు గుంటూరు జిల్లా కేంద్ర సహకార బ్యాంక్ ఛైర్మనుగా, తెనాలి పురపాలకసంఘం ఛైర్మనుగా మంత్రిగా, డి.సి.సి అధ్యక్షులుగా పని చేసినారు. ఏ వ్యక్తీ తన నూరు సంవత్సరాల జీవితకాలంలో చేయలేని అభివృద్ధి పనులను, వీరు చేసి, తన జీవితాన్ని చరిత్రపుటలలో నిలుపుకున్నారు. అతి తక్కువ కాలంలో ఎక్కువ పదవులు చేపట్టి, ప్రతి పదవికీ వన్నె తెచ్చిన ఘనులు, వీరు.
2017,ఆగష్టు-26న తెనాలిలో వీరి శతజయంతి ఉత్సవాలను ఘనంగా నిర్వహించినారు. ఈ సందర్భంగా ఉపరాష్ట్రపతి శ్రీ ముప్పవరపు వెంకయ్య నాయుడు, వీరి కాంస్యవిగ్రహాన్ని ఆవిష్కరించినారు. మరియు సి.హెచ్.బాబావలి రచించిన ఆలపాటి వెంకటరామయ్య జీవన సాఫల్యం అను పుస్తకాన్ని ఆవిష్కరించినారు.


title: డేరా బాబా

text: డేరా బాబా అలియాస్ గుర్మీత్ రామ్ రహీమ్ సింగ్ ఆధ్యాత్మిక గురువు అత్యాచార కేసులో సిబిఐ కోర్టు దోషిగా నిర్ధారించిన ‘బాబా గుర్మీత్ రామ్ రహీమ్ సింగ్’ ‘డేరా సచ్చా సౌదా’ అనే సిక్కు మత సంస్ధకి అధిపతి.


title: డేరా బాబా

text: గుర్మీత్ సింగ్ 1967 ఆగస్టు 15న రాజస్థాన్ గంగానగర్ జిల్లాలోని శ్రీగురుసర్ మోదియా గ్రామంలో జన్మించాడు. ఈయన తండ్రి భూస్వామి. అప్పుడప్పుడు వ్యవసాయ పనుల్లో తండ్రికి చేదోడువాదోడుగా ఉండేవాడు. గుర్మీత్ ఎప్పుడు ఆధ్యాత్మిక చింతనలో మునిగితేలేవాడు. పంజాబ్‌లోని సిర్సాలో ఉన్న డేరా సచ్చా సౌధా ఆశ్రమ గురువు షా సత్నాం సింగ్ గుర్మీత్‌ను 7 సంవతర్సాల వయసులోనే చేరదీశాడు. ఆ సమయంలో గుర్మీత్ పేరును రామ్హ్రీమ్‌గా మార్చి మరింత ఆధ్యాత్మికతను నింపాడు.


title: డేరా బాబా

text: డేరాసచ్చాసౌదా చీఫ్‌గా ఉన్న గుర్మీత్ రామ్ రహీమ్ స్వచ్ఛ సౌదాలో మూడో తరం వ్యక్తి….. డేరా స్వచ్ఛ సౌదాను స్థాపించిన బెలూచిస్తాన్ ప్రాంతానికి చెందిన మస్తానా బలూచిస్తానీని అనుచరులు పునీత బెపరవాహ్ మస్తానా జీ మహరాజ్ అని పిలుస్తారు. 1960 ఏప్రిల్ 18న ఆ‍యన చనిపోయాక షా సత్నాం స్వచ్ఛ సౌదా బాధ్యతలు స్వీకరించారు. మస్తానా నుంచి 41 ఏళ్ల వయసులో బాధ్యతలు స్వీకరించిన షా సత్నాం 1990 వరకు ఆశ్రమ బాధ్యతలు నిర్వర్తించారు. 1991 డిసెంబరు 13న ఆయన చనిపోయారు. ఆయన బతికుండగానే 1990 సెప్టెంబరు 23న గుర్మీత్ రాం రహీమ్ సింగ్ డేరా చీఫ్ అయ్యారు.


title: డేరా బాబా

text:
గుర్మీత్ రామ్ రహీమ్ సింగ్ భార్య పేరు హుస్నమీత్ ఇన్సా. హుస్నమీత్ మాజీ ఎమ్మెల్యే హర్మీందర్ సింగ్ కుమార్తె. గుర్మీత్-హుస్నమీత్ దంపతులకు నలుగురు సంతానం. పెద్ద కుమార్తె పేరు చరణ్ ప్రీత్ ఇన్సా, చిన్న కుమార్తె పేరు మన్ ప్రీత్ ఇన్సా. కుమార్తెలిద్దరికి పెళ్ళిళ్లయ్యాయి.
మరో అమ్మాయిని కూడా గుర్మీత్ దంపతులు దత్తత తీసుకున్నారు. దత్తత కుమార్తె పేరు హనీ ప్రీత్ ఇన్సా. గుర్ ప్రీత్ నటించిన సినిమాల్లో ఈమె కూడా నటించారు. నటించడమే కాదు, దర్శకత్వ బాధ్యతలు కూడా హనీ ప్రీతే చూసుకున్నారు. ఇక ఆయన కుమారుడు జస్ ప్రీత్ ఇన్సా ప్రస్తుతం డేరా సచ్చా సౌదా కార్యకలాపాలను పర్యవేక్షిస్తున్నారు.పంచకులలో తన కూతురుగా చెప్పుకున్న హనీప్రీత్ అలియాస్ ప్రియాంకతో అక్రమ సంబంధం నెరిపారట . ఈ విషయాన్ని స్వయంగా ఆయన అల్లుడు విశ్వాస్ గుప్తానే ఒక ప్రైవేట్ చానల్ తో చెప్పాడు. విశ్వాస్ గుప్త ఆరోపణ ప్రకారం ప్రియాంక.. ఆమెను తన దత్తత కూతురని డేరాలో పరిచయం చేసి ఆమె పేరును హనీప్రీత్ సింగ్ గా మార్చేశాడు్. విశ్వాస్ గుప్తాతో 1999 ఫిబ్రవరి 28 లో పెళ్ళి కూడా చేసాడు. 2011లో ఒకరోజు తెరిచున్న డేరాబాబా గదిలోకెళ్ళిన విశ్వాస్ గుప్త అక్కడ తన కళ్ళతో చూడరాని దృశ్యాన్ని చూసి షాకయ్యాడట. ఆ గదిలో తన భార్య, డేరా బాబాలు అత్యంత సన్నిహితంగా కనిపించారట. వెంటనే తేరుకున్న డేరాబాబా విశ్వాస్ గుప్తాను ( అల్లుణ్ణి ) బెదిరించాడట. ఈ విషయం బయటకు పొక్కితే నిన్నూ, నీ ఫ్యామిలీని మొత్తం చంపేస్తానని బెదిరించేసరికి విశ్వాస్ ప్రాణభయంతో వణికిపోయాడు. తన అమ్మానాన్నలతో కలిసి హర్యాణాకు మాకాం మార్చాడు.


title: డేరా బాబా

text: 2003 నుంచి 2015 మ‌ధ్య 19 గిన్నిస్ బుక్ రికార్డులు రిజిస్ట‌రై ఉన్నాయి. 15,432 మంది ర‌క్త‌దాత‌ల‌తో క్యాంప్ ఏర్పాటు చేసి 2003, డిసెంబ‌ర్ 3న గుర్మీత్ మొద‌టి గిన్నిస్ రికార్డు న‌మోదు చేశారు. 2004లో మ‌ళ్లీ ర‌క్త‌దానంలో 17,921 దాత‌లతో పాత రికార్డును బ్రేక్ చేశారు. త‌ర్వాత 2009లో 9,38,007 చెట్లు నాటించే కార్య‌క్ర‌మంతో ద్వారా రెండు రికార్డులు, మ‌ళ్లీ 2010లో ర‌క్త‌దానంలో 43,732 దాత‌ల‌తో మ‌రో రికార్డు, 4,603 మంది ఉచిత కంటి ప‌రీక్ష‌లు చేసే క్యాంపు ఏర్పాటు చేసి ఒక రికార్డు ఆయ‌న పేరు మీద ఉన్నాయి.


title: డేరా బాబా

text: వీటితో పాటు మొక్క‌లు నాట‌డం, నాణేలు గాల్లోకి ఎగుర‌వేయడం, డాప్ల‌ర్ అల్ట్రాసౌండ్ ప‌రీక్ష‌ల క్యాంప్ నిర్వ‌హ‌ణ, బీపీ న‌మోదు క్యాంపు నిర్వ‌హ‌ణ, సుగ‌ర్ వ్యాధి చెక‌ప్ క్యాంపు నిర్వ‌హ‌ణ, కొలెస్ట్రాల్ ప‌రీక్ష‌ల క్యాంపు నిర్వ‌హ‌ణ, చేతి ప‌రిశుభ్ర‌త క్యాంపు నిర్వ‌హ‌ణ, ఫింగ‌ర్ పెయింటింగ్ పోటీ నిర్వ‌హ‌ణ, అతిపెద్ద మాన‌వహారం నిర్వ‌హ‌ణ, కూరగాయ‌ల‌తో బొమ్మ‌ల పోటీ నిర్వ‌హ‌ణ, అతిపెద్ద గ్రీటింగ్ కార్డు, పోస్ట‌ర్ వంటి 19 గిన్నిస్ రికార్డులు గుర్మీత్ సింగ్ పేరు మీద ఉన్నాయి.


title: డేరా బాబా

text: పంజాబ్-హర్యాణా లాంటి రాష్ట్రాల్లో దళితులు, వెనుకబడిన వర్గాల పట్ల అక్కడ అగ్రకులాలు ఇప్పటికీ చాలా దారుణంగా వ్యవహరిస్తుంటాయి. హర్యానాలో కాప్ పంచాయితీల ఆగడాలకు అడ్డూ అదుపు లేదు. వారు చెప్పిందే వేదంలా పాటిస్తుంటారు. ఇలాంటి పరిస్థితుల్లో ఏర్పడ్డ డేరాలు వెనుకబడిన వర్గాల వారిని అక్కున చేర్చుకున్నాయి. వారి సంక్షేమానికి భరోసానిచ్చాయి. ఆహారం, వైద్యం విషయంలో వారికి తోడ్పాటును అందించాయి. మధ్య యుగాల కాలంలో ఉత్తరభారతంలో ఈ డేరాలు ఏర్పాడ్డాయి.


title: డేరా బాబా

text: మధ్య యుగాల నుంచి డేరాలు:


title: డేరా బాబా

text: డేరా సచ్చాసౌదాను 1948లో మస్తానా బెలూచిస్థానీ అనే గురువు తొలిసారిగా నెలకొల్పాడు. ఆయన బోధనలకు ఆకర్షితులైన లక్షలాది మంది ప్రజలు డేరాల్లో చేరారు. ఇక్కడ ఎలాంటి కుల వివక్ష వెంటాడకపోవడం వారికి సంతోషాన్నిచ్చింది. దీంతో డేరాల్లో చేరేవారి సంఖ్య క్రమక్రమంగా పెరుగుతూ వచ్చింది.


title: డేరా బాబా

text: ప్రార్థనల కోసం ఇక్కడ ఏర్పాటు చేసే నామ్ చర్చా ఘర్ లలో పేద-ధనిక అన్న తేడా లేకుండా అందరిని సమానంగానే చూస్తారు. పంజాబ్, హర్యానాల్లో అగ్రకుల ఆధిపత్యం ఎక్కువగా ఉండటంతో, సహజంగానే దళితులు, వెనుకబడిన వర్గాల వారు ఇందులో అధిక సంఖ్యలో చేరారు.


title: డేరా బాబా

text: డేరా సచ్చాసౌదాను కొన్ని యూనిట్లుగా విభజించారు. డేరా సచ్చాసౌదాలో భంగీదాస్‌గా పరగణించబడే వ్యక్తి ఈ యూనిట్లను పర్యవేక్షిస్తుంటాడు. ఒక్కో యూనిట్ కు ఒక్కో భంగీదాస్ ఉంటారు. డేరా సభ్యుల కష్ట, నష్టాలను పైస్థాయిలో ఉన్న వ్యక్తులకు తెలియజేయడం ఇతని విధి. అలా అతని నుంచి వచ్చే వైద్య, ఇతరత్ర ఫిర్యాదులపై ట్రస్ట్ యాజమాన్యం స్పందిస్తుంటుంది. సిర్సాలోని వీరి ప్రధాన కార్యాలయంలో ఉచిత వైద్యం, ఉచిత ఆహారం అందిస్తుంటారు.


title: డేరా బాబా

text: డేరాల్లో చేరే సభ్యులకు సబ్సిడీతో కూడిన ఆహారాన్ని ట్రస్ట్ అందిస్తుంటుంది. ఈ ఆహారం ప్రభుత్వాలు అందించే సబ్సిడీ రేషన్ కన్నా నాణ్యతతో కూడి ఉంటాయి. అన్నింటికిమంచి ఇక్కడ ఎలాంటి అవినీతికి తావు ఉండదు. ఈ కారణంతోనే డేరాల్లో చేరడానికి ఎక్కువమంది మొగ్గుచూపుతుంటారు.


title: డేరా బాబా

text:
పంజాబ్‌లోని సంగ్రూర్, బర్నాలా, మాన్స, భటిండా, ఫజిల్కా, ఫరీద్‌కోట్, ఫిరోజ్‌పూర్ జిల్లాల్లో డేరా వర్గీయులు అధికంగా ఉన్నారు. క్యాన్సర్ లాంటి ప్రాణాంత వ్యాధులకు కూడా సిర్సాలో ఉచితంగా చికిత్స చేస్తుంటారు. ఇవన్ని బలహీన వర్గాలకు అండగా ఉండటంతో డేరా స్వచ్ఛా సౌదాలో లక్షలాది జనం సభ్యులుగా చేరారు.
డేరా సచ్చా సౌధ ఆధ్వర్యంలో అనేక సేవా కార్యక్రమాలు చేపట్టాడు గుర్మీత్. పేద పిల్లలకు విద్యను అందించడం, రక్త దానం, అవయవ దానం వంటి కార్యక్రమాలకు శ్రీకారం చుట్టడంతో పాటు ఇందులో ప్రజలను కూడా భాగస్వామ్యం చేసేవాడు. ఇతని ఉపన్యాసాలతో పలువురిని సేవా కార్యక్రమాలకు ప్రేరేపించేవాడు. గుర్మీత్ ఇప్పటి వరకు రెండు సినిమాలు చేశాడు. అవి.. ఎంఎస్‌జీ (మెసెంజర్ ఆఫ్ గాడ్), ఎంఎస్‌జీ 2.


title: డేరా బాబా

text:
ఇక సిర్సాలోని గుర్మీత్‌కు ఒక పెద్ద టౌన్‌షిప్ ఉంది. 1000 ఎకరాల స్థలంలో నిర్మించిన టౌన్‌షిప్‌లో పాఠశాలలు, స్పోర్ట్స్ విలేజ్, ఆస్పత్రి, సినిమా హాలుతో పాటు ఇతర భవనాలు ఉన్నాయి అందులోనే షాహ్ సత్నామ్ సింగ్ బిజినెస్ స్కూల్, షాహ్ సత్నామ్ సింగ్ గర్ల్స్ స్కూల్, సత్నామ్ సింగ్ గర్ల్స్ కాలేజీ, బిజినెస్ కాలేజీ, డేరా పురాతన భవనం, ఏసీ మార్కెట్, క్రికెట్ స్టేడియం, ఫైవ్ స్టార్ హోటల్, డేరా బాబా అంతరాలయం, ఎంఎస్ జీ ఇంటర్నేషనల్ స్కూల్, షాహ్ సత్నామ్ సూపర్ స్పెషాలిటీ హాస్పిటల్, వివిధ ఫ్యాక్టరీలు, ఎస్ఎంజీ ప్రొడక్ట్స్, ఫిల్మ్ సిటీ సెంటర్, మాహీ సినిమా, కషిష్ రెస్టారెంట్, ఆర్గానిక్ వ్యవసాయ పంటపొలాలు, డేరా శిక్షణ సంస్థలకు సంబంధించిన స్కూలు వ్యాను, ఇతర వాహనాలు, బాలికల హాస్టల్, నిర్మాణంలో ఉన్న పెద్ద క్రీడా గ్రామం.
షాహ్ మస్తాన్ మహారాజ్‌తో ప్రారంభం: హర్యానాలో 1948లో షాహ్ మస్తాన్ మహారాజ్ డేరా సచ్చా సౌదాను ప్రారంభించారు. సమాజంలోని అసమానతలను రూపుమాపేందుకు మనుషుల మధ్య మానవతా విలువలు పరిరక్షించేందుకు దీన్ని స్థాపించారు. సిర్సా పట్టణ కేంద్రంగా ఏర్పాటైన ఈ సంస్థ క్రమ క్రమంగా విస్తరించుకుంటూ వచ్చింది. డేరా సచ్చా సైదా వ్యవస్థాపకులైన షాహ్ మస్తాన్ మహారాజ్ తాను బెలూచిస్తాన్‌లో అవతరించానని చెప్పేవాడు.దేశంలోని మిగతా బాబాలకు గుర్మీత్ బాబా చాలా భిన్నం. ఆయన కేవలం ఆధ్యాత్మిక గురువే కాదు. యాక్టర్, డెరెక్టర్, సింగర్, కొరియాగ్రాఫర్. కార్లు అంటే ఆయనకు అమితమైన మోజు అని చెబుతారు. ప్రస్తుతం ఆయన వద్ద 100 దాకా విలాసవంతమైన కార్లు ఉన్నట్లు తెలుస్తోంది. ఈ కార్లలో చాలావాటిని ఆయనే స్వయంగా డిజైన్ చేయించుకోవడం విశేషం. ఈ కార్లలోనే ఆయన భక్తుల మధ్య తిరుగుతుంటారు .


title: డేరా బాబా

text:
వివాదాస్పద ఆధ్మాత్మిక గురువు రాసలీలలను వివరిస్తూ ఓ బాధితురాలు రాసిన లేఖ సారాంశంతో ఓ వార్తాకథనం మీడియాలో వచ్చింది.
ఆ లేఖనే 15 ఏళ్ల తర్వాత డేరా బాబా మెడకు ఉచ్చు బిగించి అతన్ని దోషిగా నిలబెట్టింది. 2002లో డేరా బాబా బాధితురాలైన ఓ సాధ్వి (బాబా భక్తురాలు) తన పేరు బయటపెట్టకుండా లేఖ రాసింది. ఆ లేఖలోని విషయాలు సిబిఐ దర్యాప్తునకు దారి తీసేలా చేశాయి.


title: డేరా బాబా

text: గుర్మీత్‌పై అత్యాచారం, హత్య కేసులు 2002లో నమోదు అయ్యాయి. బాధితురాలి ఫిర్యాదును సుమోటోగా అప్పటి పంజాబ్, హర్యానా హైకోర్టు జస్టిస్ట్ ఆదర్శ్ కుమార్ గోయెల్ స్వీకరించారు. డేరాను సందర్శించి నివేదిక ఇవ్వాల్సిందిగా జిల్లా, సెషన్స్ జడ్జిని ఆదేశించారు. ఆ నివేదిక రావడంతో 2002 సెప్టెంబరు 24న సీబీఐ దర్యాప్తునకు జస్టిస్ గోయెల్ ఆదేశించారు.


title: డేరా బాబా

text: చంఢీగఢ్: ఇద్దరు సాద్వీలపై అత్యాచార ఆరోపణల్లో దోషిగా తేలిన గుర్మీత్ రామ్ రహీమ్ సింగ్ బాబా ఒక్కొక్కటిగా వెలుగుచూస్తున్నాయి. అత్యంత లగ్జరీ బాబాగా పేరొందిన ఈ బాబాపై అత్యాచార కేసు మాత్రమే కాక మరో ఐదు కేసులు కూడా గతంలో నమోదయ్యాయి. అత్యాచార కేసు వెలుగుచూడటానికి కారణమైన ఓ వ్యక్తిని హత్య చేసినట్లు ఆయనపై ఆరోపణలున్నాయి. దాంతో పాటు డేరా సచ్చా సౌదాలో జరుగుతున్న అసాంఘీక కార్యక్రమాలను బయటి ప్రపంచానికి తెలిసేలా చేసినందుకు ఛత్రపతి అనే జర్నలిస్టును హత్య చేసినట్లుగా కూడా ఆరోపణలున్నాయి. అలాగే దైవత్వం పేరుతో చాలామంది శిష్యగణాన్ని వ్యంధత్వానికి ప్రోత్సహించడాన్న ఆరోపణలు కూడా ఉన్నాయి.


title: డేరా బాబా

text: రంజిత్ సింగ్ హత్య: జూలై, 2002లో జరిగిన డేరా మేనేజర్ రంజిత్ సింగ్ హత్య కేసులో గుర్మీత్ సింగ్‌పై ఆరోపణలున్నాయి. సాధ్వీలపై అత్యాచారం జరిగినట్లుగా ప్రధాని, కేంద్ర హోంమంత్రి సహా పలు కీలక శాఖలకు లేఖలు వెల్లడంలో రంజిత్ సింగ్‌దే ప్రధాన పాత్ర అని భావించిన గుర్మీత్.. ఆయనను హత్య చేసినట్లుగా చెబుతారు. ఈ హత్య ఘటనలో గుర్మీత్ సింగ్ పై కేసు నమోదు కాగా.. సీబీఐ ప్రత్యేక కోర్టులో దీనిపై విచారణ చివరి దశలో ఉంది.


title: డేరా బాబా

text: రాంచందర్ ఛత్రపతి హత్య: సిర్సా కేంద్రంగా పనిచేస్తున్న డేరా సచ్చా సౌదాలో అసాంఘీక కార్యక్రమాలు చోటు చేసుకుంటున్నాయంటూ స్థానిక జర్నలిస్ట్ ఛత్రపతి అప్పట్లో ఒక కథనం రాశారు. ఆ తర్వాత 2002 అక్టోబరు 23లో ఆయన హత్యకు గురయ్యారు. ఈ హత్య వెనుక గుర్మీత్ సింగ్ ఉన్నారన్న ఆరోపణలున్నాయి. ఈ హత్య విషయంలో ఆయనతో పాటు మరో ముగ్గురిపై కేసులు నమోదయ్యాయి. పంచకుల సీబీఐ ప్రత్యేక కోర్టుకు ఈ కేసు బదిలీ చేయబడింది. ప్రస్తుతం దీనికి సంబంధించిన విచారణ తుది దశలో ఉంది.


title: డేరా బాబా

text: శిష్యగణానికి వ్యంధత్వం: శిష్యగణం వ్యంధత్వాన్ని పాటించేలా గుర్మీత్ ప్రోత్సహించారన్న ఆరోపణలున్నాయి. దాదాపు 400మంది గుర్మీత్ శిష్యులు వ్యంధత్వాన్ని పాటించినట్లుగా దీనిపై 2014 డిసెంబరు 23లో కేసు నమోదవగా, అక్కడి హైకోర్టు సీబీఐ విచారణకు ఆదేశించింది. దైవానుగ్రహం పొందే మార్గమంటూ శిష్యులను వ్యంధత్వానికి ప్రోత్సహించినట్లుగా గుర్మీత్‌పై ఆరోపణలున్నాయి.


title: డేరా బాబా

text: గోవింద్ సింగ్ వస్త్రధారణ అనుకరించినందుకు: 2007లో సిక్కుల గురువు గోవింద్ సింగ్ వస్త్రధారణను అనుకరించినందుకు గుర్మీత్ పై కేసు నమోదైంది. బతిండా పోలీస్ స్టేషన్ లో దీనిపై కేసు నమోదవగా.. పంజాబ్, హర్యానాల్లో దీన్ని నిరసిస్తూ ఆయన భక్తులు భారీ ఎత్తున హింసాత్మక ఘటనలకు పాల్పడ్డారు. 2014లో పంజాబ్ ప్రభుత్వం ఈ కేసును ఉపసంహరించుకుంది.


title: డేరా బాబా

text: మారణాయుధాల కేసు: డేరా సచ్చా సౌదా యాక్టివిస్టులకు మారణాయుధాల శిక్షణ ఇప్పిస్తున్నారని జాతీయ భద్రత సలహా కమిటీ డిసెంబరు,2010లో ఆరోపించింది. అక్రమ ఆయుధాలు కలిగి ఉన్నారన్న ఆరోపణలపై సమగ్ర విచారణకు ప్రభుత్వాన్ని హైకోర్టు ఆదేశించింది. ఆ తర్వాత ప్రభుత్వం క్లీన్ చిట్ ఇవ్వడంతో ఈ కేసుకు తెరపడింది.


title: డేరా బాబా

text: ఇప్పటికీ ఆయనను ప్రజలు దేవుడుగా కొలుస్తారు. అందువల్ల ఇదేం కొత్త కాదు' అంటూ తనను డేరా బాబా లొంగదీసుకున్నట్టు బాధితురాలు ఆ లేఖలో తన ఆవేదనను వ్యక్తం చేసింది. ఆ లేఖను అప్పటి ప్రధాని అటల్ బిహారీ వాజ్‌పేయికి, అప్పటి పంజాబ్-హర్యానా హైకోర్టు ప్రధాన న్యాయమూర్తికి పంపింది.ఆ లేఖనే 15 ఏళ్ల తర్వాత డేరా బాబా మెడకు ఉచ్చు బిగించి అతన్ని దోషిగా నిలబెట్టింది. 2002లో డేరా బాబా బాధితురాలైన ఓ సాధ్వి (బాబా భక్తురాలు) తన పేరు బయటపెట్టకుండా లేఖ రాసింది. ఆ లేఖలోని విషయాలు సిబిఐ దర్యాప్తునకు దారి తీసేలా చేశాయి.డేరా బాబాను దోషిగా తేల్చడంతో పంచకుల జిల్లాలో పరిస్థితి అదుపు తప్పి పంజాబ్, హర్యానాల్లో తీవ్రమైన హింస చెలరేగి భారీ ఆస్తి నష్టంతో పాటు దాదాపు 38 మంది దాకా ఈ ఘటనల్లో ప్రాణాలు కోల్పోయారు ఈ నేపథ్యంలో డేరా సంస్థకు చెందిన 2 ఆశ్రమాలను అధికారులు సీజ్ చేశారు. పంజాబ్, హర్యానా రాష్ట్రాల్లో 340 రైళ్ల రాకపోకలపై ప్రభావం పడింది సీబిఐ ప్రత్యేక కోర్టు తీర్పు వెలువరించగనే డేరా బాబా అనుచరులు రెచ్చిపోయి పలు కార్లు, బస్సులను ధ్వంసం చేసారు. సెక్యూరిటీ బారియర్లను కూలదోసి మీడియా బృందంపై, ఓబీ వ్యాన్లపై దాడి చేసారు. ప్రజల ఆస్తులను ధ్వంసం చేశారు.ఈ రెండు కేసుల్లో ప‌దేళ్ల చొప్పున మొత్తం 20 ఏళ్ల జైలుశిక్ష విధిస్తూ సీబీఐ న్యాయస్థానం తీర్పు వెలువరించింది. జైలు శిక్ష‌తో పాటు రూ.15 ల‌క్ష‌ల చొప్పున రూ.30ల‌క్ష‌లు కోర్టు జరిమానా విధించింది.న్యాయ విచారణ చేపట్టిన సీబీఐ ప్రత్యేక న్యాయమూర్తి జస్టిస్ జగ్దీప్ సింగ్ ఈ మేరకు శిక్షను ఖరారు చేశారు.ఒక్కో కేసులో ప‌దేళ్ల చొప్పున న్యాయ‌స్థానం మొత్తం 20 ఏళ్ల పాటు జైలు శిక్ష విధించింద‌ని 376, 506 సెక్ష‌న్ల ప్ర‌కారం ఈ రెండు శిక్ష‌లు ఏక‌కాలంలోనే అమ‌ల‌వుతాయ‌ని స్ప‌ష్టంచేశారు.సీబీఐ కోర్టు తీర్పుపై ఉన్న‌త న్యాయ‌స్థానంలో అప్పీల్ చేస్తామ‌ని అన్నారు గుర్మీత్ త‌ర‌ఫు న్యాయ‌వాది వెల్ల‌డించారు.


title: పుట్లపాలెం

text: పుట్లపాలెం, గుంటూరు జిల్లా, అచ్చంపేట మండలానికి చెందిన గ్రామము.


title: పుట్లపాలెం

text: ఈ గ్రామములో ఇటీవల రెండు వేల సంవత్సరాలనాటి బౌద్ధారామం బయల్పడినది. భైరవగుట్టపైన శిధిల శివాలయం, వెంకటేశ్వరాలయం, ప్రాంగణంలో బౌద్ధ చిహ్నమైన అర్ధపద్మం, జంతువుల నమూనాతో చెక్కిన ఆరు శిలామండప స్థంభాలను గుర్తించినారు. వెంకటేశ్వరాలయంలోని గర్భాలయం ద్వారా శాఖలకు, మహామండపం దూలాలకు బౌద్ధశిలామండప స్థంభాలను వినియోగించినారు. ఇంతటి చారిత్రాత్మక ప్రాముఖ్యమున్న శిలాస్థంభాలకు, గుప్త నిధుల కోసం నష్టాలను కలిగించుచున్నారని, పురాతత్వ శాస్త్రవేత్తలు ఆందోళన వ్యక్తం చేయుచున్నారు. [1]


title: పుట్లపాలెం

text: [1] ఈనాడు అమరావతి; 2017,ఆగష్టు-28; 20వపేజీ.


title: ఇందుపల్లి గోవిందరావు

text: ఇందుపల్లి గోవిందరావు (ఆగస్టు 12, 1897 - సెప్టెంబరు 8, 1969) రంగస్థల నటుడు, స్త్రీ పాత్రధారి. రంగభూషణం బిరుదాంకితుడు.


title: ఇందుపల్లి గోవిందరావు

text: గోవిందరావు 1897, ఆగస్టు 12న కృష్ణారావు, లక్ష్మీకాంతమ్మ దంపతులకు జన్మించాడు.


title: ఇందుపల్లి గోవిందరావు

text: చిన్నతనంలోనే నటన, సంగీతంలో ప్రావీణ్యం సంపాదించుకున్న గోవిందరావు, తారాశశాంకం లో రెండవ చంద్రుడు పాత్ర ద్వారా రంగస్థలంపై అడుగుపెట్టాడు. అప్పటినుండి అనేక నాటకాల్లో నటించి, పేరు మరియు డబ్బు సంపాదించాడు. కొంతకాలం నె జీతం మీద బందరు రాయల్ థియేటర్, రామమోహన్ థియేటర్లలో స్త్రీ, పురుష పాత్రలను పోషించేవాడు. పింగళి లక్ష్మీకాంతం, బుర్రా రాఘవాచారి, మాదిరెడ్డి సుబ్బారావు, పింగళి వీరయ్య, పింగళి నర్సయ్య, కలపటపు రాజేశ్వరరావు, శ్రవణం తాతయ్య, పెదసింగు రంగయ్య, ఆమాను సుబ్బారావు వంటి ప్రముఖ నటులతో కలిసి వందలాది నాటకాలను అద్భుతంగా ప్రదర్శించాడు. 1920-21లలో విజయవాడలో జరిగిన చింతామణి నాటక పోటీలలో రాధ పాత్రకు సువర్ణ పతకం గెల్చుకోవడంతోపాటు, చిత్రరేఖ, సత్యభామ, చంద్రమతి పాత్రలకు సువర్ణ పతకాలు గెల్చుకున్నాడు. అంతేకాకుండా, గోవిందరావు ధరించిన నటనకు ముగ్దులై ప్రేక్షకులంతా రంగస్థలం మీదకు పతకాలు విసిరేసేవారు.


title: ఇందుపల్లి గోవిందరావు

text: చివరిదశలో పేదరికాన్ని అనుభవించిన గోవిందరావు 1969, సెప్టెంబరు 8న మరణించాడు.


title: చిన కాకుమాను

text: చిన కాకుమాను , గుంటూరు జిల్లా, కాకుమాను మండలానికి చెందిన గ్రామము.


title: చిన కాకుమాను

text: ఈ గ్రామములోని రైతులు కడుపు నింపుకోవాలన్నా, రైతులు వ్యవసాయ పనులు చేసుకోవాలన్నా, గ్రామస్థులు అత్యవసర పనులకు వెళ్ళాలన్నా గ్రామ సరిహద్దులో ఉన్న కొమ్మమూరు కాలువ దాటి అవతలి వైపునకు వెళ్ళాలి. ఉన్న బల్లకట్టు గూడా కొన్నిరోజులనుండి పనిచేయుటలేదు. ఈ కాలువపైన 40 సంవత్స్రాలుగా వంతెన లేక బహుబాధలు పడుచున్నారు. [1]


title: చిన కాకుమాను

text: చినకాకుమాను, అప్పాపురం (కాకుమాను) గ్రామ పంచాయతీ పరిధిలోని ఒక శివారు గ్రామం.


title: చిన కాకుమాను

text: [1] ఈనాడు గుంటూరు సిటీ/ప్రత్తిపాడు; 2017,ఆగస్టు-28; 1వపేజీ.


title: పణి తీరాద వీడు

text:
పణి తీరాద వీడు (పూర్తి కాని యిల్లు, మలయాళం:പണിതീരാത്ത വീട്) 1972లో నిర్మితమైన చిత్రాలలో ఉత్తమ చిత్రంగా ప్రాంతీయ బహుమతి పొందిన మలయాళ సినిమా. ఈ సినిమాను మలయాళ రచయిత పారపురతు వ్రాసిన పణి తీరాద వీడు అనే నవల ఆధారంగా చిత్రీకరించారు.
ఉద్యోగాన్వేషణలో కేరళ రాష్ట్రంలోని తన స్వగ్రామాన్ని వదిలిపెట్టిన జోస్ జాకబ్ అందమైన హిల్‌స్టేషన్ 'ఉదక మండలం'లోని ఆర్మీ ఆఫీసులో సివిలియన్ గుమాస్తాగా ఒక ఉద్యోగాన్ని సంపాదించుకోగలిగాడు. సగటు మనుషులలాగే అతనికీ ఎన్నో సమస్యలు...


title: పణి తీరాద వీడు

text: గ్రామంలో జాకబ్ తల్లి మరియమ్మ ఎప్పుడూ ఏదో జబ్బుతో అవస్థపడుతూ వుంటుంది. తండ్రి తాగుబోతు. వయసుకు వచ్చిన చెల్లెలు కున్హిమోల్‌కు పెళ్ళి చేయాలన్నది జాకబ్‌కు మరో పెద్ద సమస్య.


title: పణి తీరాద వీడు

text: వీటన్నిటితో సతమతమవుతున్న అతని సున్నితమైన హృదయానికి కాస్త ప్రశాంతతను చేకూర్చేవి ఉదకమండలంలోని ఆ సుందరదృశ్యాలే. అక్కడే ఒక వ్యక్తి జాకబ్‌కు పరిచయమయ్యాడు. అతని పేరు మొయిద్దీన్ కాకా. చేపలు పట్టడమే జీవనాధారంగా గల ఆ వృద్ధునికి జాకబ్ పట్ల అభిమానం ఏర్పడింది. ఆ అభిమానం కారణంగానే తంకు తెలిసిన ఒక కోటీశ్వరుని మేనేజరు తనకయ్య ద్వారా జాకబ్‌కు ఒక అద్దె ఇల్లు ఇప్పించగలిగాడు. జాకబ్ నివాసం ఆ కోటీశ్వరుని బంగళా తాలూకు అవుట్ హౌస్‌కు మారింది. అక్కడే అతనికి ఆ కోటీశ్వరుని తోటమాలి కుంజికన్నన్, అతని భార్య రోసి, వాళ్ళ పెంపుడు కూతురు లీల పరిచయమయ్యారు. కల్లాకపటం ఎరుగని ముగ్ధ, నవయవ్వన ప్రాంగణంలోనికి అప్పుడే అడుగుపెడుతున్న లీల జాకబ్‌లో ఒక సోదరుణ్ణి వూహించుకుంది. లీలను చూస్తూ తన చెల్లెలు కున్హిమోల్ కళ్లెదుట ఉన్నట్లుగానే భావించసాగాడు జాకబ్.


title: పణి తీరాద వీడు

text: తన కోరికలు తీర్చుకోవడానికి ఎటువంటి అత్యాచారాలు చేయడానికైనా వెనుదీయని ధనిక వర్గానికి ప్రతినిధి వంటి వాడు ఆ కోటీశ్వరుడు. మగువ, మధ్యపానాల మధ్య మునిగితేలే అతని విషపు చూపుల్లో లీల చిక్కుకుంది. అన్నెం పున్నెం ఎరుగని ఆ చిన్నారిని ఎలాగైనా తన వశం చేసుకోవాలని ఆలోచించసాగాడు. అతని ధోరణి అప్పటికే కొంత గ్రహించినా ఏమీ చేయలేక తన కోపాన్ని తానే దిగమ్రింగుకున్నాడు జాకబ్.


title: పణి తీరాద వీడు

text: ఒకరోజు జాకబ్ అనుకోకుండా ఒక అందమైన అమ్మాయిని ప్రాణాపాయం నుండి కాపాడగలిగాడు. అదే వూళ్ళో ఒక కాన్వెంట్‌లో టీచర్‌గా పనిచేస్తున్న ఆ యువతి పేరు రాకేల్. ఆ సంఘటన తరువాత ఇద్దరి మధ్యా స్నేహం ఏర్పడింది.


title: పణి తీరాద వీడు

text: రాకేల్ వివాహం కాకుండానే ఒక ధనవంతుడైన యువకునిచే వంచింపబడ్డ ఒక అభాగిని. తన ఆరేళ్ళ బిడ్డ రోష్ని తండ్రి ఎక్కడున్నాడని అడిగితే జవాబు చెప్పలేని పరిస్థితి ఆమెది. రాకేల్‌ను చూసినప్పుడల్లా జాకబ్‌లో ఒక అందమైన ఊహ ఏర్పడుతుండేది. ఆ ఊహను పునాదిగా చేసుకుని ఒక సుందరసౌధాన్ని మనసులోనే నిర్మించుకున్నాడు జాకబ్.


title: పణి తీరాద వీడు

text: లీలను అనుభవించాలకున్న ఆ కోటీశ్వరుడు ఇక జాప్యాన్ని సహించలేక ఆ అమ్మాయిని మద్రాసు నగరానికి తీసుకుపోవాలని అక్కడ తనకిక ఏ అడ్డూ వుండదని నిర్ణయించుకున్నాడు. డబ్బుతో చేయవలసిన ఏర్పాట్లన్నీ చేసి ఒక రోజు బలవంతంగా ఆమెను కార్లో తీసుకుపోవడానికి సిద్ధమయ్యాడు. పులి నోట్లోపడ్డ లేగదూడలా లీల నిస్సహాయంగా కేకలు పెట్టింది. ఏడ్చింది.


title: పణి తీరాద వీడు

text: అంతవరకూ ఆ అన్యాయాలను చూస్తూ మౌనంగా ఉండిపోయిన జాకబ్‌కు ఆ క్షణంలో ఆవేశం అగ్నిలా రగిలింది. లీలను తీసుకుపోతున్న కారును ఆపాలని ముందుకు దూకాడు. కానీ మేనేజరు తనకయ్య అడ్డుపడడంతో పరిస్థితి చెయ్యిదాటి పోయింది. కోపం పట్టలేక జాకబ్ అతని చెంప ఛెళ్ళు మనిపించాడు. "నువ్వు ఈ అన్యాయాన్ని ఆపగలిగి వుండేవాడివే. కానీ ఆపలేదు. నీ లాంటి మధ్య తరగతి మనుషులు ద్రోహం చేస్తూండబట్టే లీల వంటి అమాయక యువతులు రాక్షసులకు బలైపోతున్నారు" అని ఆక్రోశించాడు. తనకయ్య తనలోని ఆవేదనను అణచుకుంటూ "లీలపట్ల నీకు ఎలాంటి సానుభూతి వుందో - అలాంటి సానుభూతి నాకూ వుంది. కానీ నా పిల్లలు, నా కుటుంబం బ్రతకడానికి నేను ఇలాంటి వెధవపనులు చెయ్యక తప్పడం లేదు" అన్నాడు. 'ఒక లీలను రక్షిస్తే తన వాళ్ళ బ్రతుకులు రోడ్డెక్కకుండా ఎవరు కాపాడతారు?' అన్న ప్రశ్న అతని సమాధానంలో ధ్వనించింది. జాకబ్ నిరుత్తరుడయ్యాడు.


title: పణి తీరాద వీడు

text: సమస్యలు మరింత తీవ్రంగా అతన్ని వెంటాడసాగాయి. గ్రామంలో అతని తండ్రిని ఎవరో కొట్టి చంపేసినట్లుగా వార్త వచ్చింది. తనను ఎంతగానో అభిమానించే మొయినుద్దీన్ కాకా దుర్భర దారిద్ర్యంతో ఆత్మహత్య చేసుకోవడం అతన్ని మరింత క్రుంగదీసింది. రాకేల్ తనను అన్నగా భావించినట్లు చెప్పడంతో అతని సుందర స్వప్నాలు, ఆశా సౌధాలు పూర్తిగా ఛిన్నాభిన్నమైపోయాయి. సరిగ్గా ఆ సమయంలోనే దేశ సరిహద్దుల వద్ద యుద్దం ప్రారంభమైంది.


title: పణి తీరాద వీడు

text: దేశ రక్షణ కోసం తన జీవితాన్ని అంకితం చేయాలన్న నిర్ణయానికి వచ్చి సైనికుడిగా యుద్ధరంగానికి బయలుదేరాడు జాకబ్. అతనెక్కిన రైలు కదులుతూండగా రాకేల్ పూవులూ, పళ్ళూ తీసుకుని స్టేషన్‌కు వచ్చింది. మనసారా వీడ్కోలు చెప్పాలనుకుంది. కానీ అప్పటికే చాలా ఆలస్యమైపోయింది. జాకబ్‌ను తనను దూరం చేస్తున్న రైలు ముందుకు దూసుకు పోతుంటే ఆమె కళ్ళు చమర్చాయి.


title: ఫ్యామిలీ సర్కస్

text: ఫ్యామిలీ సర్కస్ 2001 లో తేజ దర్శకత్వంలో విడుదలైన సినిమా. జగపతి బాబు, రోజా ఇందులో ప్రధాన పాత్రధారులు.


title: దీపక్ మిశ్రా

text:
దీపక్ మిశ్రా (జ. 1953 అక్టోబరు 3) భారతదేశ సుప్రీం కోర్టు 45వ ప్రధాన న్యాయమూర్తి. అతను 2017 ఆగస్టు 28 నుండి 2018 అక్టోబరు 2 వరకు ఆ భాద్యతలను నిర్వర్తించాడు. అతను అంతకు పూర్వం సుప్రీం కోర్టులోన్యాయవాదిగాను, పాట్నా మరియు ఢిల్లీ హైకోర్టులకు ప్రధాన న్యాయమూర్తిగాను తన సేవలనందించాడు. అతను 1990 నుండి 1991 వరకు 21వ ప్రధాన న్యాయమూర్తిగా పనిచేసిన రంగనాథ్ మిశ్రాకు మేనల్లుడు. అతను భారత 44వ ప్రధాన న్యాయమూర్తి జె. ఎస్. ఖేహార్ నుండి ప్రధాన న్యాయమూర్తి భాద్యతలను స్వీకరించాడు.
దీపక్ మిశ్రా 1953 అక్టోబరు 3న ఒడిసాలో జన్మించాడు. 1977 ఫిబ్రవరి 14న న్యాయవాదిగా బార్ అసోసియేషన్ లో చేరాడు. ఒడిశా హైకోర్టులో న్యాయవాద వృత్తిని ప్రారంభించాడు. . రాజ్యంగం, సివిల్, క్రిమినల్, రెవెన్యూ, సేవా, అమ్మకం పన్ను సంబంధిత కేసుల్లో ఒడిసా హైకోర్టు, సర్వీస్ ట్రైబ్యునల్‌లో ప్రాక్టీస్ చేశారు. 1996లో ఒడిసా హైకోర్టు అదనపు న్యాయమూర్తిగా నియమితులయ్యాడు. అదే ఏడాది మధ్యప్రదేశ్ హైకోర్టుకి బదిలీ అయ్యాడు. 1997 డిసెంబరు 19 న శాశ్వత న్యాయమూర్తిగా పదోన్నతి పొందాడు. 2009 డిసెంబరులో పాట్నా హైకోర్టు ప్రధాన న్యాయమూర్తి భాద్యతలను స్వీకరించి 2010 మే వరకు పని చేశాడు. ఆ తర్వాత ఢిల్లీ హైకోర్టు ప్రధాన న్యాయమూర్తిగా నియమితుడయ్యాడు. 2011 అక్టోబరు 10 నుండి సుప్రీం కోర్టు న్యాయమూర్తిగా బాధ్యతలు చేపట్టాడు.


title: దీపక్ మిశ్రా

text: అతను సుప్రీం కోర్టులో 14నెలల పాటు న్యాయవాదిగా కొనసాగిన తరువాత 2017 ఆగస్టు 17 నుండి 45వ ప్రధాన న్యాయమూర్తిగా నియమితుడయ్యాడు. ప్రధాన న్యాయమూర్తిగా 13 నెలల పాటు తన సేవలందించిన అతను 2018 అక్టోబరు 2 న పదవీవిరమణ చేసాడు..


title: దీపక్ మిశ్రా

text: జస్టిస్ మిశ్రా భారత మాజీ ప్రధాన న్యాయమూర్తి జస్టిస్ రంగనాథ్ మిశ్రా మేనల్లుడు. కావేరి, కృష్ణా జలాల వివాదాలు, బీసీసీఐ సంస్కరణలు, సహారా కేసు తదితర అంశాలను విచారిస్తున్న బెంచ్‌కు నేతృత్వం వహించాడు. నిర్భయ గ్యాంగ్ రేప్ కేసులో నలుగురు దోషులకు మరణ శిక్షను ఖరారు చేసిన బెంచ్‌కు నేతృత్వం వహించాడు. దేశమంతటా సినిమా థియేటర్లలో ప్రదర్శనకు ముందుకు జాతీయ గీతం వినిపించాలన్న బెంచ్‌లో కూడా ఆయన సభ్యుడు. ముంబై పేలుళ్ల దోషి యాకూబ్ మెమెన్ పిటీషన్‌పై అర్ధరాత్రి విచారణ చేపట్టి, అతనికి విధించిన ఉరి శిక్షను రద్దు చేయడానికి తిరస్కరించాడు. హైకోర్టు జడ్జి సి.ఎస్.కర్ణన్ కు జైలు శిక్ష విధించిన బెంచ్‌లోనూ ఉన్నాడు. పరువు నష్టం కేసును క్రిమినల్ కేసుగా పరిగణించకూడదన్న ప్రతిపాదనను తోసిపుచ్చి, వాక్ స్వాతంత్య్రం హక్కు అంటే ఇతరుల పరువు తీయడం కాదని స్పష్టం చేసాడు.దేశ చరిత్రలో తొలిసారిగా నలుగురు జడ్జీలు- జస్టిస్ జాస్తి చలమేశ్వర్, జస్టిస్ రంజన్ గోగోయ్, జస్టిస్ కురియన్ జోసెఫ్, జస్టిస్ మదన్ లోకూర్- ఆయన పనితీరును ప్రశ్నిస్తూ మీడియాకెక్కారు. అమిత్ షా నిందితుడిగా ఉన్న కేసును విచారించిన సీబీఐ జడ్జి బీహెచ్ లోయా అనుమానాస్పద మరణ కేసును డీల్ చేసిన విషయంలో మిశ్రా వ్యవహరించిన తీరుపై విమర్శలు రేగాయి. కొలీజియంలో చీలికలు, ప్రభుత్వానికి అనుకూలంగా కొందరు జడ్జీలు వ్యవహరిస్తున్నారంటూ సీనియర్ న్యాయమూర్తుల విమర్శలు, ఇవన్నీ దీపక్ మిశ్రా పనితీరుపై అనుమానాలు రేగేట్లు చేశాయి. ఆఖరికి ఆయన అభిశంసనకు 65 మంది ఎంపీలు తీర్మానం ప్రవేశపెట్టడం పరిస్థితిని తీవ్రస్థాయికి తీసుకెళ్లింది.


title: ఐఆర్‌ఎన్‌ఎస్‌ఎస్-1హెచ్

text: ఐఆర్ఎన్ఎస్ఎస్-1H అను కృత్రిమ ఉపగ్రహం భారత దేశ అంతరిక్షప్రయోగ సంస్థ అయిన ఇస్రో తయారుచేసిన ఉపగ్రహం.ఇది భారతీయ నావేగేషణ్ వ్యవస్థకు చెందిన ఉపగ్రహం.నావిగేషన్ ఉపగ్రహ వ్యవస్థకు సంబంధించి ఇస్రో ఇప్పటివరకు 7 ఉపగ్రహాలను ప్రయోగించింది.నావిగేషన్ ఉపగ్రహ వ్యవస్థకు లోని ఐఆర్ఎన్ఎస్ఎస్-1A అను ఉపగ్రహంలో లోపం ఏర్పడి అందులోని మూడు రుబీడియం అణు గడియారాలు పని చెయ్యడం లేదు. దాని లోటును భర్తీ చెయ్యుటకై, ఐఆర్ఎన్ఎస్ఎస్-1H ఉపగ్రహ ప్రయోగానికి ఇస్రో సిద్దమైనది. ఈఉపగ్రహాన్ని ఆంధ్రప్రదేశ్ రాష్ట్రంలోని నెల్లూరు జిల్లాలోని శ్రీహరికోటలో వున్నటు వంటి సతీస్ థావన్ అంతరిక్షప్రయోగ కేంద్రం నుండి ప్రయోగిస్తున్నారు. ఇస్రో ఉపగ్రహ ప్రయోగ నౌకల పొదిలోని, అత్యంత విశ్వాసనీయమైన PSLV శ్రేణికి చెందిన, XL రకానికి చెందిన పీఎస్ఎల్వి-సీ39ఉపగ్రహ వాహక నౌక ద్వారాఐఆర్‌ఎన్‌ఎస్‌ఎస్-1హెచ్ ఉపగ్రహన్ని ఆగస్టు 31 న 18:59 గంటలకు ప్రయోగించుటకు సన్నాహాలు మొదలైనవి.అయితే ఉపగ్రహవాహక నౌక అనుకున్న రీతిలో ఉపగ్రహన్ని కక్ష్యలో ప్రవేశ పెట్తనందున ప్రయోగం విఫలం అయ్యింది.


title: ఐఆర్‌ఎన్‌ఎస్‌ఎస్-1హెచ్

text: భారతదేశపు ఈ నావిగేషన్ ఉపగ్రహ వ్యవస్థను నావిక్ అని నామకరణ చేసారు.ఇది జల వాయు భూమార్గాల ప్రయాణ వ్యవస్థను పరి పరివేక్షిస్తుంది.వాహనాల ప్రయాణ మార్గాలను గుర్తించడం, విపత్తులను గుర్తించి ముందస్తు సమాచారం చేరవేయ్యడం.విపత్తు రక్షణ చర్యలు చేపట్టడం వంటివి, సరిహద్దు ప్రాంతాల పరివేక్షణ వంటి సేవలు ఈ నావిక్ ఉపగ్రహ వ్యవస్థ వలన లభించును.నావిక్ (‘NavIC’ (Navigation with Indian Constellation) అను పేరు భారత దేశ ప్రధాని నరేంద్ర మోడీగారు పెట్టారు.


title: ఐఆర్‌ఎన్‌ఎస్‌ఎస్-1హెచ్

text: ఐఆర్ఎన్ఎస్ఎస్ ఉపగ్రహ వ్యవస్థకు చెందిన ఐఆర్ఎన్ఎస్ఎస్-1A ను 1జులై2013 న, ఐఆర్ఎన్ఎస్ఎస్-1B ని 2014 ఏప్రిల్ 4న, ఐఆర్ఎన్ఎస్ఎస్-1Cని 2014 అక్టోబరు 16 న, ఐఆర్ఎన్ఎస్ఎస్-1Dని2015 మార్చి 28న, ఐఆర్ఎన్ఎస్ఎస్-1E ని2016 జనవరి 20న, ఐఆర్ఎన్ఎస్ఎస్-1F ను 2016 మార్చి 10న, ఐఆర్ఎన్ఎస్ఎస్-1G ని 2016 ఏప్రిల్ 28 న అంతరిక్షకక్ష్యలో ప్రవేశ పెట్టారు.అందులో ఐఆర్ఎన్ఎస్ఎస్-1A ఉపగ్రహంలో లోపం ఏర్పడి, అందులోని మూడు రుబీడియం అణు గడియారాలు పని చెయ్యనందున, దాని స్థానంలో ఐఆర్ఎన్ఎస్ఎస్-1H ఉపగ్రహాన్ని ప్రవేశ పెట్టుచున్నారు. నావిక్ వ్యవస్థ లోని 7 ఉపగ్రహాల తయారికి 420 కోట్ల రూపాయలు వ్యయం అయ్యింది.


title: ఐఆర్‌ఎన్‌ఎస్‌ఎస్-1హెచ్

text: ఐఆర్ఎన్ఎస్ఎస్ ఉపగ్రహ వ్యవస్థకు చెందిన ఉపగ్రహాల్లో మూడు ఉపగ్రహాలు భూస్థిర కక్ష్యలో, మిగిలిన నాలుగు ఉపగ్రహాలు భూఅనువర్తిత కక్ష్యలో, భూమధ్య రేఖకు 29 డిగ్రీల వాలుతంలో భూమిచుట్టు పరిభ్రమిస్తున్నవి, ప్రదక్షిణలుచేస్తున్నవి.ఈ వ్యవస్థను అమెరికా GPS వ్యవస్థకు సరితూగు సామర్ధ్యం పాటవం కల్గి ఉంది.ఇది S-బాండ్ మరియు L5 నావిగేషన్ సిగ్నల్సును ఉపయోగించుచున్నది.ఈ వ్యవస్థ సేవలు భారతదేశ సరిహద్దును దాటి1,500కిలోమీటర్ల మేర పర్యవెక్షిస్తుంది.


title: ఐఆర్‌ఎన్‌ఎస్‌ఎస్-1హెచ్

text: ఈ ఉపగ్రహం బరువు 1,425 కిలోలు.


title: ఐఆర్‌ఎన్‌ఎస్‌ఎస్-1హెచ్

text: ఉపగ్రహం రెండురకాల ఉపకరణాల సమూదాయాన్నికలిగిఉన్నది. అందులో ఒకటి దిక్సూచి (navigation payload) సంబంధించింది. రెండవది రెంజింగ్ (ranging) ఉపకరణాలు కలిగి ఉన్నాయి. నావిగేసన్ కు సంబంధించిన ఉపకరణాలు కలిగిన విభాగం ఓడల/నౌకల, విమాన తదితర యానాలకు సంబంధించిన దిక్సూచి సమాచారాన్ని వినియోగదారులకు పంపిణి చేస్తుంది. నావిగేసన్ కు సంబంధించిన ఉపకరణాలు L5- బ్యాండ్ (1176.45MHZ) మరియు S-బ్యాండ్ (2492.028 MHZ ) లో పనిచేయును. నావిగేసన్ కు సంబంధించిన ఉపకరణాలలో అత్యంత కచ్చితమైన సమయాన్ని చూపించు రుబీడియం పరమాణు గడియారం అమర్చబడింది.


title: ఐఆర్‌ఎన్‌ఎస్‌ఎస్-1హెచ్

text:
రెంజింగ్ (ranging) ఉపకరణాలభాగం C-బ్యాండ్ ట్రాన్స్‌పాండరును కల్గి, ఉపగ్రహం యొక్క కచ్చితమైన రేంజి తెలుపుతుంది.ఇదిభూమిపై దిశానిర్దేశం అందించగల ప్రాంత పరిధిని నిర్ధారిస్తుంది. లేజరు రెంజింగుకై కార్నర్ క్యూబ్ రెట్రోరేఫ్లేక్టరును ఐఆర్ఎన్ఎస్ఎస్-1ఈలో పొందుపరచారు. ఉపగ్రహం రెండు వైపుల రెండు సౌరపలకలను అమర్చారు. ఇవి 1660 వ్యాట్ ల విద్యుత్తును ఉత్పత్తి చెయ్యును. దీనికి 90 అంపియర్ అవర్ సామర్ధ్యమున్న లిథియం-అయాన్ బ్యాటరిని అనుసంధానించారు. ఉపగ్రహం 440 న్యూటను శక్తిగల అపోజి మోటరును, 22 న్యూటను శక్తిగల 12 త్రస్టరులను కలిగి ఉంది.
పిఎస్‌ఎల్‌వి-సీ39 ఉపగ్రహ వాహక నౌక ప్రయోగం విఫలం అయ్యింది.అనుకున్న విధంగా అగస్టు 31 సాయంత్రం 7:00 గంటలకు రాకెట్ నింగిలోకి ఎగిసీంది.మొదటి రెందు దశలు సజావుగా జరిగాయి.కాని మూడవ డశలో ఉపగ్రహం చుట్టు రక్షణగా అమర్చిన ఉష్ణకవచ్గం రాకెట్ నుండి వేరుపడలేదు.ఈ కారణం చేత రాకెట్ ఉష్ణరక్షక కవచంలో వుండిపోయ్యి కక్ష్యలో ప్రవేశించలేకపోయినది.


title: అర్జున్ రెడ్డి (సినిమా)

text: అర్జున్ రెడ్డి 2017లో భద్రకాళి పిక్చర్స్ పతాకంపై సందీప్ రెడ్డి వంగా దర్శకత్వంలో విడుదలైన తెలుగు చలన చిత్రం. ఇందులో విజయ్ దేవరకొండ, షాలిని పాండే ముఖ్యపాత్రల్లో నటించారు.


title: అర్జున్ రెడ్డి (సినిమా)

text: మంగుళూరులో వైద్య విద్యనభ్యసిస్తున్న అర్జున్ రెడ్డి ఓ ప్రతిభావంతుడైన విద్యార్థి. కానీ కోపాన్ని మాత్రం అదుపులో ఉంచుకోలేడు. ఈ గుణం మూలంగా ఒక రోజు జరుగుతున్న విద్యాలయ కాలిగుండు పోటీలో అర్జున్ ఆగ్రహించి ఎదురు జట్టులోని ఒక క్రీడాకారుడితో గొడవపడతాడు. దీని గురించి తెలుసుకున్న కళాశాలాధిపతికి అర్జున్పై చాలా కోపం వస్తది. తను అర్జున్కి రెండు వికల్పములు ఇస్తాడు: క్షమాపణ కోరిడం లేక విద్యాలయ బహిష్కరణ. అహంకారంతో అర్జున్ రెండోది ఎంపిక చేస్తాడు. కానీ తను వెళ్లిపోవడానికి సిద్ధపడుతున్న వేళలో అదే విద్యాలయంలో కొత్తగా చేరడానికి వచ్చిన ప్రీతి అనే అమ్మాయి అర్జున్కి కనపడతది.


title: అర్జున్ రెడ్డి (సినిమా)

text: తనని చుసిన వెంటనే అర్జున్ మరియు తన స్నేహితుడు శివ కలిసి మొదటి సంవత్సర వైద్య శాస్త్ర విద్యార్థులు దగ్గరికి వెళ్తారు. అక్కడ అర్జున్ ప్రీతీ తన సొంతమేనని ప్రకటించి, వేరెవ్వరు తనని ఇష్టపడకూడదని అని హెచ్చరిస్తాడు. మొదట్లో ప్రీతి అర్జున్ ప్రవర్తన చూసి బెదిరిపోతది కానీ నానాటికి తనకి కూడా అర్జున్ అంటే మక్కువ ఏర్పడతది.అర్జున్ రెడ్డి సినిమా స్క్రిప్ట్ రాసుకొని హీరో పాత్రకోసం శర్వానంద్ ను సంప్రదించాడు. కానీ, అతను వేరే సినిమా చేస్తుండడంతో విజయ్ దేవరకొండను తీసుకున్నారు. ఈ చిత్రాన్ని నిర్మించడానికి ఏ నిర్మాత ముందుకురాకపోవడంతో సందీప్ తండ్రి, అన్న కలిసి భద్రకాళి పిక్చర్స్ అనే నిర్మాణ సంస్థ ఏర్పాటుచేసి, ఈ చిత్రాన్ని నిర్మించారు ఈ చిత్రం యువతను బాగా ఆకట్టుకుంది


title: అర్జున్ రెడ్డి (సినిమా)

text: 2017, ఆగష్టు 26న విడుదలైన అర్జున్ రెడ్డి సినిమా బ్లాక్ బస్టర్ హిట్ గా నిలిచి సందీప్ కి, చిత్ర యూనిట్ కి మంచి పేరు వచ్చింది. 5 కోట్ల రూపాయలతో నిర్మించిన ఈ చిత్రం 50 కోట్లకు పైగా వసూలు చేసింది.


title: తాతా సందీప్ శర్మ

text:
తాతా సందీప్ శర్మ రాజమహేంద్రవరమునకు చెందిన యువ అవధాని, పద్యకవి.
ఇతడు 14-06-1994 జూన్ 14 న జన్మించాడు. ప్రాథమిక విద్యాభ్యాసం సీలేరు, తూర్పు గోదావరి జిల్లా లోని కోరుకొండ, రాజమహేంద్రవరములలో సాగింది. 2015లో ఆదికవి నన్నయ విశ్వవిద్యాలయము నుండి బీఎస్సీ - బయోటెక్నాలజీ పట్టభద్రులైనారు. 2017లో ఆంధ్ర విశ్వకళా పరిషత్ విశాఖపట్టణము నుండి ఎమ్మెస్సీ-బయోటెక్నాలజీ పట్టా పొందారు.


title: తాతా సందీప్ శర్మ

text: సందీప్ శర్మ ప్రస్తుతం ఉన్న అవధానులలో అతి చిన్న వయస్కుడు. చిన్నతనంలో నాయనమ్మ కీ.శే.తాతా పార్వతమ్మ (విశ్రాంత తెలుగు పండితురాలు) ప్రోత్సాహంతో పద్యరచన ప్రారంభించారు. అనంతరం పద్యకళాతపస్వి శ్రీ ధూళిపాళ మహదేవమణి గారి శిష్యరికంలో అవధాన విద్య నేర్చుకున్నారు. తన తొలి అవధానాన్ని డిగ్రీ చవుతున్న రోజుల్లో నన్నయ సారస్వత పీఠం ఆధ్వర్యంలో రాజమండ్రిలోని ఆదిత్య డిగ్రీ కళాశాలలో నిర్వహించారు. ఇప్పటి వరకు 29 అష్టావధానాలు మరియు ఒక ద్విగుణిత అష్టావధానము చేశారు. 14 విశ్వవిద్యాలయాలకు చెందిన విద్యార్థులు పాల్గొన్న రాష్ట్రస్థాయి కవిత్వ పోటీలలో ప్రథమ బహుమతి పొందారు. గరికపాటి నరసింహారావు నుండి సరస్వతీ దేవి స్వర్ణ అంగుళీయకాన్ని అందుకున్నారు. 2015 లో నోరి నరసింహ శాస్త్రి చారిటబుల్ ట్రస్ట్ వారు యువ రచయిత పురస్కారాన్ని అందించారు.


title: తాతా సందీప్ శర్మ

text: సాహితీ సందీప్తి (ఖండకావ్యము)శ్రీమద్భాగవతము, మహాభారతము ,రామాయణము,హరవిలాసము, సౌందర్యలహరి ,శ్రీకృష్ణ కర్ణామృతము మొదలైన అంశాలతో పురాణ ఆధ్యాత్మిక ప్రవచనాలే కాక మనుచరిత్ర,పారిజాతాపహరణము వంటి గ్రంథాలపై సాహిత్య ప్రసంగాలు చేశారు.


title: విడియాల చంద్రశేఖరరావు

text: విడియాల చంద్రశేఖరరావు(1930 - ఏప్రిల్ 17, 1985) రంగస్థల నటుడు, దర్శకుడు, నాటక, నవలా రచయిత మరియు వ్యాసకర్త.


title: విడియాల చంద్రశేఖరరావు

text: చంద్రశేఖరరావు 1930లో కోటిలింగం, నాగకోటేశ్వరమ్మ దంపతులకు కృష్ణాజిల్లా డోకిపర్రు జన్మించాడు. బందరు, తెనాలి లో చదువుకున్నాడు.


title: విడియాల చంద్రశేఖరరావు

text: బాల్యం నుంచి చంద్రశేఖరరావుకు సాహిత్యం, కళలు అంటే ఇష్టం ఉండేది. తెనాలిలో చదివేరోజుల్లో మాధవపెద్ది వెంకట్రామయ్య ప్రోత్సాహంతో నటనా విభాగంలో కొద్దికాలం కృషి చేశాడు. భూలోకంలో యమలోకం నాటకంలోని యముడు పాత్రతో మంచి గర్తింపు తెచ్చుకున్నాడు. రంగస్థల కళాకారుల జీవిత విశేషాలను పరిశోధించి నాటకరంగం శీర్షిక పేరుతో వివిధ పత్రికలలో వ్యాసాలు రాశాడు. చంద్రశేఖరరావు చేసిన ఈ కృషిని గుర్తించి ఆనాటి విద్యాశాఖామంత్రి మండలి వెంకటకృష్ణారావు 'వ్యాసరచనా ప్రవీణ' బిరుదునిచ్చి సత్కరించాడు. బందరు లో జీవిత బీమా ఉద్యోగ మిత్రులతో కలసి లలిత కళా సమితి అనే సంస్థను స్థాపించి పోటీలు నిర్వహించాడు. కళారంగ సేవ చేస్తున్న చంద్రశేఖరరావు ప్రతిభను గుర్తించి ప్రభుత్వం సంగీత నాటక అకాడమీ సభ్యుడిగా నియమించింది.జీవిత బీమా సంస్థలో పనిచేసిన చంద్రశేఖరరావు 1985, ఏప్రిల్ 17 న మరణించాడు.


title: ప్రాథమిక విద్య - సమస్యలు - పరిష్కారాలు

text: పాఠశాల విద్య- అక్షరాస్యత:


title: ప్రాథమిక విద్య - సమస్యలు - పరిష్కారాలు

text: ప్రణాళిక ప్రకారమే జరుగుతున్నా: జాతీయాభివృద్ధిలో విద్యారంగ ఆవశ్యకతను గుర్తించిన ప్రభుత్వం 12వ పంచవర్ష ప్రణాళిక (2012-2017)లో విద్యారంగంలో నాణ్యతా ప్రమాణాల పెంపు, సమాజంలో అన్ని వర్గాల ప్రజలకు ఈ రంగంలో సమాన అవకాశాల కల్పనకు ప్రాధాన్యమిచ్చింది. ఈ రంగంపై కేంద్ర, రాష్ట్ర ప్రభుత్వాల ఉమ్మడి వ్యయాన్ని 11వ పంచవర్ష ప్రణాళికలో రూ.12,44,797 కోట్లుగా అంచనా వేశారు. ఈ మొత్తంలో 35 శాతం ప్రణాళికా వ్యయం కాగా మిగిలిన 65 శాతం ప్రణాళికేతర వ్యయం. విద్యకు సంబంధించి మొత్తం ప్రభుత్వ వ్యయంలో 43 శాతం ప్రాథమిక విద్యపై 25 శాతం సెకండరీ విద్యపై, మిగతా 32 శాతం ఉన్నతవిద్యపై వెచ్చించారు. కేంద్ర ప్రభుత్వం విద్యారంగం పై చేసిన ఖర్చులో ప్రాథమిక విద్యపై 39 శాతం, సెకండరీ విద్యపై 12శాతం, ఉన్నత విద్యపై 50శాతం కేటాయించా యి. ఇక రాష్ట్ర ప్రభుత్వం విషయానికి వస్తే.. పాఠశాల విద్య 75శాతం వాటా కలిగి ఉంది. ఇందులో ప్రాథమిక విద్య వాటా 44 శాతం కాగా, సెకండరీ విద్య వాటా 30 శాతం.


title: ప్రాథమిక విద్య - సమస్యలు - పరిష్కారాలు

text: పాథమిక విద్యారంగం-సమస్యలు, అనుభవాలు:


title: ప్రాథమిక విద్య - సమస్యలు - పరిష్కారాలు

text: ప్రాథమిక విద్య - ఆంధ్రప్రదేశ్:


title: ప్రాథమిక విద్య - సమస్యలు - పరిష్కారాలు

text: 2010లో ఒకటి, రెండో తరగతి విద్యార్థులకు స్నేహబాల కార్డులను ప్రవేశపెట్టారు. ఈ కార్డులను ఉపయోగిస్తూ ఉపాధ్యాయులు ఆయా తరగతుల విద్యార్థులకు బోధించాల్సి ఉంటుంది. వీటిని వినియోగించుకోవడం ద్వారా ప్రాథమిక విద్యలో సంతృప్తికరమైన మార్పులు చోటుచేసుకున్నాయి. 2011లో ఒకటో తరగతి విద్యార్థులకు ద్వితీయ భాషగా ఆంగ్లంను ప్రవేశపెట్టారు. ఇలా అనేక కార్యక్రమాల అమలు ద్వారా ప్రాథమిక విద్యాభివృద్ధికి సర్కారు సకల చర్యలు చేపట్టింది. అయినప్పటికీ ప్రభుత్వ పాఠశాలలో విద్యార్థుల నమోదు నిష్పత్తి తక్కువ గానే ఉంది. మూల్యాంకనా ప్రమాణాలు సక్రమంగా లేకపోవడం, పాఠశాలలోని పిల్లలకు భద్రతా సౌకర్యాల కొరత, ప్రైవేటు విద్యాసంస్థలలో అధిక ఫీజుల వసూలు, పరీక్షా విధానంలో లోపాలు, లింగ వివక్ష, బాలికల విద్య పట్ల అశ్రద్ధ, విద్యారంగంపై ప్రభుత్వ వ్యయం తక్కువగా ఉండటం, విద్యార్థి-ఉపాధ్యాయ నిష్పత్తి సరిగా లేకపోవడం, ఇప్పటికీ వీడని డ్రాపౌట్ రేటు... ఇలా మన రాష్ట్రంలోని ప్రాథమిక విద్యను పలు సమస్యలు పట్టిపీడిస్తున్నాయి. ఇదే తరుణంలో ప్రైవేటు పాఠశాలలు అధికంగా అభివృద్ధి చెందిన ప్రాంతాలలో విస్తరిస్తున్నాయి.


title: ప్రాథమిక విద్య - సమస్యలు - పరిష్కారాలు

text: పాథమిక విద్య పరిఢవిల్లాలంటే:


title: ప్రాథమిక విద్య - సమస్యలు - పరిష్కారాలు

text: ఇ వ్యాసం డా॥తమ్మా కోటిరెడ్డి, ప్రొఫెసర్, ఐబీఎస్ హైదరాబాద్ గారి చేత వ్రాయబడింది


title: ఆవేటి నాగేశ్వరరావు

text: ఆవేటి నాగేశ్వరరావు (ఆగస్టు 1, 1914 - సెప్టెంబర్ 26, 1967) రంగస్థల నటుడు, దర్శకుడు, ఆంధ్ర ప్రదేశ్ సంగీత నాటక అకాడమీ సభ్యుడు, వదాన్యుడు, నటరాజేంద్ర, నాట్య కళాధురీణ బిరుదాంకితుడు.


title: ఆవేటి నాగేశ్వరరావు

text: నాగేశ్వరరావు 1914, ఆగస్టు 1 న వెంకటస్వామి, అంజనమ్మ దంపతులకు జన్మించాడు. భీమవరం, గుంటూరు లలో విద్యను అభ్యసించాడు. స్కూల్ ఫైనల్ పరీక్షలో ఉత్తీరుడయ్యాడు.


title: ఆవేటి నాగేశ్వరరావు

text: నాగేశ్వరరావుది నాటక కళాకారుల కుటుంబం. భీమవరం, గుంటూరులో చదువుకుంటున్న రోజులలోనే వంశానుగతమయిన నాటకకళ అభిరుచితో, తనతోటి వాళ్లతో నాటకాలు వేసేవాడు. 1934, సెప్టెంబర్ 4న తండ్రి ఆధిపత్యంలో కుటుంబమంతా కలిసి ప్రదర్శించిన తులాభారం నాటకంతో రంగస్థలంపై అడుగుపెట్టాడు. నాగేశ్వరరావు, ఆవేటి పూర్ణిమ నాయకా నాయిక పాత్రలలో అనేక నాటకాలు ప్రదర్శించారు. మనస్పర్థల కారణంగా 1943లో అన్నదమ్ములు విడిపోయి, నాగేశ్వరరావు న్యూ పూర్ణానంద థియేటర్స్ పేరుతో మరో కొత్త సమాజం స్థాపించాడు. క్షణంలో దృశ్యం మారడానికి వీలయ్యే ట్రాలీ స్టేజీని మొట్టమొదటగా నాగేశ్వరరావే ప్రవేశపెట్టాడు. సురభి నాటక కళా సంఘం స్థాపించడంతోపాటు సురభి సప్తతి స్వర్లోత్సవాలు జరిపి, ప్రత్యేక సంచిక వెలువరించాడు.నాగేశ్వరరావు 1967, సెప్టెంబర్ 26 న మరణించాడు.


title: గ్రెనడా

text:
గ్రెనడా  (; ) ఆగ్నేయకరేబియన్ సముద్రంలో ఉన్న ద్వీపదేశాలలో ఒకటి. ఇన్ందులో గ్రెనడియన్ ద్వీపం మరియు గ్రెనడియన్ ద్వీపమాలికలోని దక్షిణతీరంలో ఉన్న ఆరు చిన్న చిన్న ద్వీపాలు భాగంగా ఉన్నాయి. ఇది ట్రినిడాడ్ మరియు టొబాగో దేశాలకు వాయవ్యదిశలో వెనుజులా దేశానికి ఈశాన్యదిశలో,
సెయింట్ వింసెంట్  దేశానికి నైఋతిదిశలో ఉంది. దేశ వైశాల్యం 344 చ. కి.మీ.2012 గణాంకాలను అనుసరించి దేశజనసంఖ్య. సెయింట్ జార్జెస్ దీనికి రాజధానిగా ఉంది.గ్రెనడాలో మసాలాదినుసులు విస్తారంగా పండించబడుతున్న కారణంగా ఇది " ఐలాండ్ ఆఫ్ స్పైస్ " గా కూడా గుర్తించబడుతుంది. గ్రెనడాలో పోక, మాక్ పంటలు విస్తారంగా పండించబడి విదేశాలకు.  గ్రెనడా  జాతీయపక్షి  అయిన గ్రెనడా  పావురం తీవ్రంగా అంతరించిపోతున్న జంతువుల జాబితాలో ఉంది.


title: గ్రెనడా

text: యురేపియన్లు అమెరిక ఖండాలకు రాకముందు గ్రెనడాప్రాంతంలో అరవాకన్ ప్రజలు వారి తరువాత ఐలాండ్ కరీబియన్లు వ్డనివసిస్తూ ఉంవారు. 1498 లో క్రిస్టోఫర్ కొలంబస్ అమెరికా ఖండాలకు సాగించిన మూడవ సాహసయాత్రలో గ్రెనడాను సందర్శించాడు. ఈద్వీపం స్పెయిన్ రాజు ఆస్తిగా భావించబడినప్పటికీ ఈద్వీపాన్ని స్పెయిన్ స్వీధీనపరచుకుని సెటిల్మెంట్లు స్థాపించినదని నిరూపించడానికి అవసరమైన   వ్రాతపూర్వకమైన దస్తావేజులు లభించలేదు.తరువాత ఈద్వీపాన్ని కాలనీప్రభుత్వంగా మార్చడానికి యురేపియన్లు సాగించిన ప్రయత్నాలను కరీబియన్లు విజయవంతంగా తిప్పి కొట్టారు .1650 మరియు తరువాత శతాబ్ధంలో ఫ్రెంచ్   సెటిల్మెంటు మరియు  కాలనైజేషన్ మొదలైంది. 1763 ఫిబ్రవరిలో "ట్రీట్ ఆఫ్ పారిస్ " ఒప్పందం ఆధారంగా గ్రెనడా బ్రిటిష్ వారికి స్వీధీనం చేయబడి తరువాత బ్రిటిష్పాలన కొనసాగింది. 1779 మరియు 1783 మద్య కాలంలో కొంతకాలం ఫ్రెంచ్ పాలన సాగింది. తరువాత 1974 వరకు బ్రిటిష్ పాలన కొనసాగింది. 1958 నుండి 1962 వరకు గ్రెనడా " ఫెడరేషన్ ఆఫ్ వెస్టిండీస్ " లో(స్వల్పకాలం సాగిన ఫెడరేషన్ ఆఫ్ వెస్టిండీస్ కాలనీస్ " లో భాగంగా ఉంది. 1962 మార్చి 3న గ్రెనడాకు అనుసంధానిత దేశంగా దేశీయ వ్యవయహారాల స్వయంప్రతిపత్తి కల్పించబడింది.1967 నార్చి నుండి ఆగస్టు వరకు అసోసియేటెడ్ స్టేట్ ఆఫ్ గ్రెనడాకు "హెర్బత్ బెలిజె " మొదటి ప్రీమి9యర్‌గా నియమించబడ్డాడు.1967 ఆగస్ట్ నుండి 1974 ఫిబ్రవరి వరకు " ఎరిక్ గైరీ " ప్రీమియర్‌గా పనిచేసాడు.


title: గ్రెనడా

text: 1974 ఫిబ్రవరి 7న ఎరిక్ గ్రెయిరీ నాయకత్వంలో గ్రెనడాకు స్వతంత్రం లభించించిన తరువాత ఎరిక్ గెయిరీ గ్రెనడా మొదటి ప్రధానమంత్రి అయ్యాడు.1979మార్చిలో " ది మార్కిస్ట్ లెనినిస్ట్ న్యూ జువెల్ మూవ్మెంటు " తిరుగుబాటు  ద్వారా గెయిరీ ప్రభుత్వాన్ని పడగొట్టి " మౌరిస్ బిషప్ ప్రధాన మంత్రిగా " పీపుల్స్ రివల్యూషనరీ గవర్నమెంటు " స్థాపించబడింది. 1983 అక్టోబర్ 19న హార్డ్-లైన్ ఉపప్రధాని బెర్నాండ్ కోయర్డ్ మరియు ఆయన భార్య గ్రెనెడియన్వె సైనికదళానికి వెనుక నుండి పరోక్షంగా నద్దతు అందించి మౌరిస్ బిషప్ ప్రభుత్వాన్ని పడగొటి మౌరిస్ ఖైదు చేయబడ్డాడు. బిషప్ తరువాత విడిపించబడిన తరువాత అధికారాన్ని తిరిగి నిలబెట్టుకోవ్డానికి ప్రయత్నించి సైకులచేతిలో మరణశిక్షకు గురయ్యాడు.1983 అక్టోబర్ 25న " బార్బోడస్ సెక్యూరిటీ సిస్టం మరియు యునైటెడ్ స్టేట్స్ నుండి బయలుదేరిన సైనికదళాలు " ఆపరేషన్ అర్జెంట్ ఫ్యూరీ " పేరుతో దాడి సాగించబడింది. బ్రిటన్, ట్రైనిడాడ్, టుబాగో మరియు కెనడా దేశాలు యునైటెడ్ నేషంస్ జనరల్ అసెంబ్లీతో కలిసి ఈదాడిని తీవ్రంగా ఖండించాయి.1984 లో " హెర్బత్ బ్లెయిజ్ నాయకత్వంలో నిర్వహించబడిన ఎన్నికలలో విజయంసాధించిన హెర్బత్ బ్లెయిజ్ గ్రెనడా ప్రధానమంత్రి అయ్యాడు.ఆయన 1989లో   మరణించే వరకు గ్రెనడా ప్రధానమంత్రిగా కొనసాగాడు.


title: పులిరాజాకు ఎయిడ్స్ వస్తుందా?

text:
పులిరాజాకు ఎయిడ్స్ వస్తుందా? అన్నది ఎయిడ్స్ వ్యాధిపై అవగాహన ఏర్పరచడానికి సాగిన సంచలన ప్రచారం.
పాపులేషన్ సర్వీసెస్ ఇంటర్నేషనల్ (పీ.ఎస్.ఐ.) అన్న సామాజిక సేవా సంస్థ ఈ అడ్వర్టైజ్మెంట్ విశాఖపట్టణంలో ప్రారంభించింది. పులిరాజా ప్రచార కార్యక్రమాన్ని 2003లో "పులిరాజా ఎవరు?" అన్న ప్రశ్నతో ప్రారంభించారు. ఉమ్మడి ఆంధ్రప్రదేశ్ రాష్ట్రంలోని పలు నగరాలు, పట్టణాల్లో హోర్డింగులు, గోడల మీద పెయింట్ల ద్వారా పులిరాజా ఎవరు అన్న ప్రశ్నను సంధించారు. శాసన సభ్యుల సహా వివిధ వర్గాల ప్రజలు పులిరాజా ఎవరు అన్న ఉత్సుకతతో చర్చించుకున్నారు. ఈ సందర్భంగా శాసన సభలో సభ్యులు పులిరాజా ఎవరు, ఈ ప్రచారం ఏమిటన్న ప్రశ్నకు అప్పటి మంత్రులు కూడా సమాధానం చెప్పలేకపోయారు. క్రమంగా పులిరాజాకు ఎయిడ్స్ వస్తుందా అన్న ప్రశ్న వైపుకు ప్రచార సరళిని నడిపారు. టెలివిజన్ ఎడ్వర్టైజ్మెంట్లు, పత్రికల్లో ప్రకటనలు, వీధిలో భారీ హోర్డింగులు, పెయింటింగులు అన్నీ పులిరాజా అన్న ఊహాజనితమైన వ్యక్తి చాలా ధైర్యవంతుడనీ, వేశ్యాలంపటుడనీ, ఐతే పులిరాజాకు ఎయిడ్స్ వస్తుందా? అంటూ ప్రశ్నించి ఎంత ధైర్యవంతుడైనా ఎయిడ్స్ రావచ్చని క్రమంగా తేల్చేలా రూపొందించారు. పాపులేషన్ సర్వీసెస్ ఇంటర్నేషనల్ సంస్థ వారు కొద్ది ప్రాంతంలో ప్రయోగాత్మకంగా ప్రారంభించిన ఈ ప్రచారోద్యమం తరహా, లక్ష్యాలు, ఫలితాలు ఆంధ్రప్రదేశ్ రాష్ట్ర ఎయిడ్స్ నియంత్రణ సంస్థ వారికి ప్రయోజనకరంగా అనిపించడంతో సంస్థతో భాగస్వామ్యం వహిస్తూ రాష్ట్రవ్యాప్తంగా ప్రచారాన్ని సాగించమని కోరింది.
శృంగారానికి సంబంధించిన విషయాలను బహిరంగంగా చర్చించడానికి సిగ్గుపడుతూండే స్థితిగతులు నెలకొనివుండడం ఎయిడ్స్ పై అవగాహన, దాని నివారణకు సమస్యలుగా ఉండేవి. ఈ నేపథ్యంలో నిశ్శబ్దాన్ని బద్దలుకొట్టి, జనాన్ని చర్చించేలా చేసేందుకు ప్రజల నోళ్ళలో పులిరాజా ఎవరు అన్న ప్రశ్న నానేలా చేయడంలో ప్రచారం భారీ విజయాన్ని సాధించింది. ఎవరు అన్న ప్రశ్న ప్రజల్లోకి వెళ్ళడంతో, ఎయిడ్స్ వస్తుందా అన్న ప్రశ్న కూడా విస్తృతిని సాధించింది. అలా క్రమంగా ఈ ప్రచారం ప్రజల్లో ఎయిడ్స్ పై చర్చకు, అవగాహనకు ఉపకరించింది. ఐతే కొంతమంది పులిరాజా అన్న పేరున్న వ్యక్తులకు మాత్రం ప్రచారం వ్యక్తిగతంగా సమస్యలు సృష్టించిందని, వారిని జనం విచిత్రంగా చూస్తూన్నారని వార్తలు వచ్చాయి.


title: కంభంవారిపల్లె (గ్రామము)

text:
కంభంవారిపల్లె చిత్తూరు జిల్లాకు చెందిన కంభంవారిపల్లె మండలం లోని గ్రామం. ఇది 2011 జనగణన ప్రకారం 1448 ఇళ్లతో మొత్తం 5270 జనాభాతో 3426 హెక్టార్లలో విస్తరించి ఉంది. సమీప పట్టణమైన మదనపల్లెకు 23 కి.మీ. దూరంలో ఉంది. గ్రామంలో మగవారి సంఖ్య 2636, ఆడవారి సంఖ్య 2634గా ఉంది. షెడ్యూల్డ్ కులాల సంఖ్య 1061 కాగా షెడ్యూల్డ్ తెగల సంఖ్య 282. గ్రామం యొక్క జనగణన లొకేషన్ కోడ్ 595691[1].
ఈ గ్రామములో గ్రామంలో 10 ప్రభుత్వ ప్రాథమిక పాఠశాలలు, 2 ప్రైవేటు ప్రాథమిక పాఠశాలలు, 2 ప్రభుత్వ మాధ్యమిక పాఠశాలలు, 1 ప్రైవేటు సీనియర్ మాధ్యమిక పాఠశాల, 2 ప్రభుత్వ మాధ్యమిక పాఠశాలలు, 1 ప్రభుత్వ అనియత విద్యా కేంద్రం ఉన్నాయి. సమీప బాలబడి, సమీప ఆర్ట్స్, సైన్స్, మరియు కామర్సు డిగ్రీ కళాశాల, సమీప ఇంజనీరింగ్ కళాశాలలు (పీలేరు లో), సమీప మేనేజ్మెంట్ సంస్థ, సమీప వైద్య కళాశాల (తిరుపతిలో), సమీప పాలీటెక్నిక్ (కలికిరిలో),సమీప వృత్తి విద్యా శిక్షణ పాఠశాల, సమీప దివ్యాంగుల ప్రత్యేక పాఠశాల (మదనపల్లెలో) ఈ గ్రామానికి 10 కి.మీ కన్నా ఎక్కువ దూరములో ఉన్నాయి.


title: కంభంవారిపల్లె (గ్రామము)

text:
ఈ గ్రామములో 1 ప్రాథమిక ఆరోగ్య ఉప కేంద్రం, 1 పశు వైద్యశాల, 1 సంచార వైద్య శాల \ఉన్నాయి.సమీప ప్రాథమిక ఆరోగ్య కేంద్రం, ఈ గ్రామానికి 5 కి.మీ. లోపు ఉంది.సమీప సామాజిక ఆరోగ్య కేంద్రం, సమీప మాతా శిశు సంరక్షణా కేంద్రం, సమీప ప్రత్యామ్నాయ ఔషధ ఆసుపత్రి, సమీప ఆసుపత్రి, సమీప అలోపతీ ఆసుపత్రి, సమీప టి.బి వైద్యశాల, సమీప కుటుంబ సంక్షేమ కేంద్రం, ఈ గ్రామానికి 10 కి.మీ కన్నా ఎక్కువ దూరములో ఉన్నాయి.
రక్షిత మంచినీటి సరఫరా గ్రామంలో ఉంది. గ్రామంలో మంచినీటి అవసరాలకు చేతిపంపుల నీరు, గొట్టపు బావులు / బోరు బావుల నుంచి నీటిని వినియోగిస్తున్నారు.
గ్రామంలో మూసిన డ్రైనేజీ వ్యవస్థ లేదు. మురుగునీరు నేరుగా నీటి వనరుల్లోకి వదలబడుతోంది. ఈ ప్రాంతం పూర్తి పారిశుధ్య పథకం కిందికి వస్తుంది. సామాజిక మరుగుదొడ్ల సౌకర్యం ఈ గ్రామంలో లేదు.
ఈ గ్రామములో పోస్టాఫీసు సౌకర్యం, టెలిఫోన్ (లాండ్ లైన్) సౌకర్యం, పబ్లిక్ బస్సు సర్వీసు, ఆటో సౌకర్యం, పబ్లిక్ ఫోన్ ఆఫీసు సౌకర్యం, మొబైల్ ఫోన్ కవరేజి, ఇంటర్నెట్ కెఫెలు / సామాన్య సేవా కేంద్రాల సౌకర్యం, సమీప ప్రైవేట్ బస్సు సర్వీసు, టాక్సీ సౌకర్యం, ట్రాక్టరు ఉన్నాయి.
సమీప ప్రైవేటు కొరియర్ సౌకర్యం, సమీప రైల్వే స్టేషన్, ఈ గ్రామానికి 10 కి.మీ కన్నా ఎక్కువ దూరము, లో ఉన్నాయి.
సమీప జాతీయ రహదారి గ్రామానికి 10 కిలోమీటర్ల కన్నా దూరంలో ఉంది. సమీప రాష్ట్ర రహదారి గ్రామానికి 10 కిలోమీటర్ల కన్నా దూరంలో ఉంది. . గ్రామంప్రధాన జిల్లా రోడ్డుతో అనుసంధానమై ఉంది. గ్రామంఇతర జిల్లా రోడ్డుతో అనుసంధానమై ఉంది.
ఈ గ్రామములో వాణిజ్య బ్యాంకు, వ్యవసాయ ఋణ సంఘం, స్వయం సహాయక బృందం, పౌర సరఫరాల కేంద్రం, వ్యవసాయ మార్కెటింగ్ సొసైటీ ఉన్నాయి. సమీప ఏటియం, హకార బ్యాంకు గ్రామంలో లేదు.సమీప సహకార బ్యాంకు, వారం వారీ సంత, ఈ గ్రామానికి 10 కి.మీ కన్నా ఎక్కువ దూరములో ఉన్నాయి.
ఈ గ్రామములో ఏకీకృత బాలల అభివృద్ధి పథకం (పోషకాహార కేంద్రం), అంగన్ వాడీ కేంద్రం (పోషకాహార కేంద్రం), ఇతర (పోషకాహార కేంద్రం), ఆశా కార్యకర్త (గుర్తింపు పొందిన సామాజిక ఆరోగ్య కార్యకర్త), ఆటల మైదానం, గ్రంథాలయం, పబ్లిక్ రీడింగ్ రూం, వార్తాపత్రిక సరఫరా, అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి.సమీప సినిమా / వీడియో హాల్, ఈ గ్రామానికి 10 కి.మీ కన్నా ఎక్కువ దూరములో ఉంది.
ఈ గ్రామములో విద్యుత్తు ఉంది.
గ్రామంలో భూమి వినియోగం ఇలా ఉంది (హెక్టార్లలో):
గ్రామంలో వ్యవసాయానికి నీటి పారుదల వనరులు ఇలా ఉన్నాయి (హెక్టార్లలో):
బావులు/గొట్టపు బావులు: 135.63


title: నందిరాజు నారాయణమూర్తి

text: నందిరాజు నారాయణమూర్తి (జూలై 31, 1934 - 2006) ప్రముఖ రంగస్థల నటుడు, దర్శకుడు మరియు నాటక ప్రయోక్త. నటనాచార్య, కళాతపస్వి, ఆంధ్రశివాజీ బిరుదాంకితుడు.


title: నందిరాజు నారాయణమూర్తి

text: నారాయణమూర్తి 1934, జూలై 31 న వెంకట్రామయ్య, బాలా త్రిపురసుందరి దంపతులకు తెనాలి జన్మించాడు. బి.ఏ. పూర్తిచేశాడు.


title: నందిరాజు నారాయణమూర్తి

text: నారాయణముర్తి గారి మొదటి భార్య పేరు శ్రీమతి కుసుమ. ఆవిడ పరమపదించక సుప్రసిద్ద నాటక నటిమణి జ్యొతి గారిని వివాహం చేసుకున్నారు. ఆయనకు నలుగురు కొడుకులు. ఆయన వి.డి.ఓ.గా ప్రభుత్వ ఉద్యోగం చేశారు. ఆయన ఉద్యొగంలొ ఉంటూ, నాటక రంగంలొ విశేష సేవలు అందించారు.


title: నందిరాజు నారాయణమూర్తి

text: నారాయణమూర్తి తన 12వ ఏట వీలునామా అనే హాస్యనాటికతో రంగస్థలంలోకి ప్రవేశించాడు. ప్రసిద్ధ నటులు అబ్బూరి వరప్రసాదరావు, ముదిగొండ లింగమూర్తి ల సాహచర్యంతో అభినయంలో మెళకువలను నేర్చుకున్నాడు. 1976లో అబ్బూరి కళా పరిషత్తు ప్రారంభించాడు. కృష్ణాజిల్లా గుడివాడ లో స్థిరనివాసం ఏర్పాటుచేసుకొని అనేక నాటకాలను ప్రదర్శించాడు. సుమారు 70 నాటకాలకు దర్శకత్వం వహించిన నందిరాజు పౌరాణికాలలో ప్రతినాయక పాత్రలను ఏరి కోరి ఎంచుకుని వాటితోనే మంచి గుర్తింపును సాధించాడు. నట దంపతులుగా నారాయణమూర్తి, జ్యోతిలు నాటకరంగానికి ఎనలేని సేవ చేశారు. సినిమాలో నటించమని ఆదుర్తి సుబ్బారావు కోరినా నాటకరంగంలో ఉండడానికే ఇష్టపడ్డాడు. వేమూరి రామయ్య చుండూరు మధుసూదనరావు, ఎ.వి.సుబ్బారావు, ఆచంట వెంకటరత్నం నాయుడు, గుమ్మడి గోపాలకృష్ణ, బుర్రా సుబ్రహ్మణ్య శాస్త్రి, బి.ఎన్. సూరి వంటి ప్రసిద్ధ నటులతో కలిసి నటించాడు.


title: నందిరాజు నారాయణమూర్తి

text: అనేక నాటక సమాజాలకు కార్యవర్గ సభ్యుడిగా పనిచేసిన నందిరాజు 2006లో మరణించాడు.


title: పిఎస్‌ఎల్‌వి-సీ39

text:
పిఎస్‌ఎల్‌వి-సీ39 ఉపగ్రహ వాహక నౌక ద్వారా వావిక్ ఉపగ్రహ వ్యవస్థకు చెందిన ఐఆర్‌ఎన్ఎస్‌ఎస్-1హెచ్ అను ఉపగ్రహాన్ని కక్ష్యలో ప్రవేశ పెట్టుటకు భారతీయ అంతరిక్ష పరిశోధన సంస్థ ఇస్రో నిర్ణయించింది. పీఎస్ఎల్వీ-సీ39 ఉపగ్రహనౌక XL రకానికి చెందిన వాహకనౌక. XL రకం వాహక నౌకకు మామూలు పీఎస్ఎల్వీ-సీ39 ఉపగ్రహ నౌక కన్న మొదటి దశకు అదనంగా ఆరు స్ట్రాపాన్ బూస్టరు మోటరులు అదనంగా అమర్చబడి వుండును. ఐఆర్‌ఎన్‌ఎస్‌ఎస్-1హెచ్ ఉపగ్రహం బరువు 1425 కిలోలు. నావిక్ ఉపగ్రహ వ్యవస్థకు సంబంధించి ఇంతవరకు మొత్తం ఏడు ఉపగ్రహాలను కక్ష్యలో ప్రవేశ పెట్టారు. అందులో ఐఆర్‌ఎన్ఎస్‌ఎస్-1ఏ ఉపగ్రహంలోని 3 రూబీడియం అణు గడియారాలు సాంకేతిక లోపం ఏర్పడి పనిచెయ్యడం లేదు. ప్రస్తుతం ఐఆర్‌ఎన్ఎస్‌ఎస్-1హెచ్ ఉపగ్రహన్ని దాని స్థానంలో ప్రవేశపెట్టూటకై ఈ ప్రయోగాన్ని తలపెట్టారు
ఈ రాకెట్ ప్రయోగానికి బుధవారం సాయంత్రం 2 గంటలకు (30 ఆగస్టు,2017)29 గంటల కౌంట్ డౌన్ మొదలైంది. 31 సాయంత్రం 7గంటలవరకు కొనసాగును.మొదట రాకెట్ ను31 అగస్టు సాయంత్రం 6:59కి ప్రయోగించాలని అనుకుని తరువాత ఒక నిమిషం ఆలస్యంగా 7:00గంటలకు ప్రయోగించుటకు నిర్ణయించారు.పిఎస్‌ఎల్‌వి-సీ39 ఉపగ్రహ వాహక నౌకను అగస్టు 31 సాయంత్రం 7:00గంటలకు నెల్లూరు జిల్లాలోని శ్రీహరికోటలో వున్న సతిష్ థావన్ అంతరిక్ష కేంద్రం నుండి ప్రయోగించారు.కాని ప్రయోగం విఫలమైంది.
మొత్తం ఎత్తు 44.4 మీటర్లు.పిఎస్‌ఎల్‌వి-సీ39 వాహకనౌక మొత్తం బరువు 321 టన్నులు.పీఎస్ఎల్వీ-సీ39 ఉపగ్రహ నౌకలో మొత్తం నాలుగు దశలు ఉన్నాయి.మొదటి మరియు మూడవ దశల్లో ఘన ఇంధన చోదక మోటారులు అమర్చబడి ఉన్నాయి.రెండవ మరియు నాల్గవదశలో ద్రవఇంధన మోటారులు ఉన్నాయి.మొదటి కోర్ ఆన్ దశలో 138.2 టన్నుల ఘన ఇంధ నం నింపబడి ఉంది.దానికి అమర్చిన ఆరు బూస్టరు మోటారులలో 73.2 టన్నుల ఘనఇంధనం నింపబడి ఉంది. రెండవ దశలో 42 టన్నుల ద్రవ ఇంధనం ఉంది.అలాగే మూడవ దశలో 7.6టన్నుల ఘన ఇంధనం నింపారు.చివరి నాలగవ దశలో 2.5 టన్నుల ద్రవఇంధనం నింపబడి ఉంది. ప్రయోగం మొత్తం 19.35నిమిషాల్లో పూర్తవుతుంది.రాకెట్ మొదటి దశ 110 సెకన్లకు పూర్తవ్వుతుంది, రెండవదశ తరువాత 263 సెకన్లకు, మూడవ దశ606 సెకన్లకు పూర్తవ్వుతుంది. చివరి దశలో 1146కు పూర్తవ్వుతుంది. తరువాత 1165 సెకన్లకు ఉపగ్రహాన్ని కక్ష్యలోకి ప్రవేశపెట్టును.
పీఎస్ఎల్వీ-సీ39 ఉపగ్రహనౌక పీఎస్ఎల్వీ శ్రేణికి చెందిన 41 ఉపగ్రహ వాహక నౌక కాగా, XL రకానికి చెంది 18 వ ఉపగ్రహ నౌక.
పిఎస్‌ఎల్‌వి-సీ39 ఉపగ్రహ వాహక నౌక ప్రయోగం విఫలం అయ్యింది. అనుకున్న విధంగా అగస్టు 31 సాయంత్రం 7:00 గంటలకు రాకెట్ నింగిలోకి ఎగిసీంది. మొదటి రెందు దశలు సజావుగా జరిగాయి. కాని మూడవ దశలో ఉపగ్రహం చుట్టు రక్షణగా అమర్చిన ఉష్ణకవచం రాకెట్ నుండి వేరుపడలేదు. ఈ కారణం చేత రాకెట్ ఉష్ణరక్షక కవచంలో వుండిపోయ్యి కక్ష్యలో ప్రవేశించలేకపోయినది.
ప్రయోగించిన మూడు నిమిషాల 23 సెకన్లకు తెరచుకోవలసిన ఉష్ణరక్షక కవచం తెరచుకోలేదు. అందువలన ఉప భూఅనువర్తిత బదిలీ కక్ష్య రాకెట్ చేరినప్పటికి ఉపగ్రహం ఉష్ణరక్షక కవచంలో ఉండి పోయింది.రక్షక కవచంతో సహ ఉపగ్రహం కక్ష్యలో తిరగడం శాస్త్రవేత్తలు గుర్తించారు.
మొదటి సారిగా ప్రవేట్ సంస్థల భాగస్వామ్యంతో చేసిన రాకెట్ ప్రయోగం విఫలం అయ్యింది. పిఎస్‌ఎల్‌వి రాకెట్ కు సంబంధించి ఇది రెండవ ప్రయోగ విఫలం.1993 లో నవంబరు 20న ప్రయోగించిన పిఎస్‌ఎల్‌వి-డీ1 రాకెట్ ప్రయోగంవిఫలం అయ్యింది. ఇప్పటి వరకు ఇస్రో 61 రాకెట్లను ప్రయోగించగా అందులో 55 ప్రయోగాలు విజయవంతం అయ్యాయి.


title: అనపకాయ

text: అనపకాయ అనునది ఒక భారతదేశములో, ముఖ్యముగా రాయలసీమ, కర్ణాటక ప్రదేశాలలో అత్యంత ప్రాచుర్యమున్న ఒక తిండి గింజ


title: క్రియా యోగం

text: క్రియా యోగం, ఒక ప్రాచీన యోగ శాస్త్రం. ఇది ఇటీవల కాలంలో మహాయోగి మహావతార్ బాబాజీ గారిచే తన శిష్యుడు లాహిరి మహాశయుల ద్వారా పునరుద్ధరింపబడి, పరమహంస యోగానందుల వారి ఒక యోగి ఆత్మకథ ద్వారా లోకంలో వెలుగులోకి వచ్చింది.  యోగానందుల వారి సూచనల ద్వారా పాశ్చాత్య దేశాల్లో కూడా దీని సాధన 1920 నుండి మొదలైంది.


title: క్రియా యోగం

text: యోగానందుల వారు ఒక యోగి ఆత్మకథలో, యోగవిద్యకు ప్రప్రధమ శాస్త్రకారుడైన పతంజలి క్రియా యోగాన్ని పేర్కొంటూ "ఉచ్ఛ్వాశ నిశ్శ్వాసల గతిని విచ్ఛేదించడం ద్వారా జరిగే ప్రాణాయామంతో ముక్తిని సాధించవచ్చు" అని వ్రాసారు:


title: క్రియా యోగం

text: క్రియా యోగశాస్త్రంలో ఆధ్యాత్మిక పురోగతిని త్వరితగతిని పొందేందుకు మరియు భగవదనుభవం పొందేందుకు  అనేక స్థాయిల్లో  ప్రాణాయామం, మంత్రం, ముద్ర, ధ్యానం మొదలైన పద్ధతులు ఉన్నాయి. యోగానందుల వారికి ఈ విద్య గురు-శిష్య పరంపరాగతంగా శ్రీ యుక్తేశ్వర్ గిరి, లాహిరీ మహాశయ, మహావతార్ బాబాజీ నుండి సంక్రమించింది.


title: క్రియా యోగం

text: లాహిరీ మహాశయులు ఈ విద్యను ఒక దీక్షగా గురువు నుండి మాత్రమే ఉపదేశం పొందాలని మార్గనిర్దేశం చేశారు.ఈ విద్యను గురువు నుండి శిష్యునకు ప్రసారం చేసేటప్పుడు పాటించవలసిన ప్రాచీన కఠిన నియమాలను బాబాజీ తనకు బోధించారని చెప్పారు.


title: క్రియా యోగం

text: యోగానందులు దీన్ని వివరిస్తూ, "క్రియా యోగి తన ప్రాణశక్తిని, వెనుబాములోని అరు కేంద్రాల్ని (ఆజ్ఞా, విశుద్ధ, అనాహత, మణిపుర, స్వాధిష్ఠాన, మూలాధారాలనే షట్చక్రాల్ని) చుట్టి పైనుంచి కిందికి, కింది నుంచి పైకి పరిభ్రమించేటట్టు మానసికంగా నిర్దేశిస్తాడు. ఈ ఆరు చక్రాలూ విరాట్పురుషునికి సంకేతమైన రాశిచక్రం లోని 12 రాశులకు సమానం. మానవుని సున్నితమైన వెనుబాము చుట్టూ అరనిమిషముసేపు పరిభ్రమించే శక్తి, అతని పరిణామంలో సూక్ష్మప్రగతిని సాధ్యం చేస్తుంది; ఒక్క క్రియకు పట్టే ఆ అరనిమిషం కాలం, ఒక సంవత్సరంలో జరిగే ప్రకృతిసహజమైన ఆధ్యాత్మిక వికాసానికి సమానం" అన్నారు.


title: క్రియా యోగం

text: యోగానందులు వ్రాసిన భగవద్గీత భాష్యంలో,  ఈ క్రియా యోగాన్ని మొట్టమొదట మనువుకు ఇవ్వబడినట్లు, ఆయన నుండి జనకుడు తదితర మహా యొగులకు ఇవ్వబడింది. ఈ విద్య పురాతన కాలంలో సుప్రసిద్ధమనీ, కానీ కాలక్రమేణా "పురోహితుల గోప్యప్రవృత్తి వల్లా, మానవుని ఉపేక్ష వల్లా" అందుబాటులో లేకుండా పోయిందని ఆయన చెప్పారు. శ్రీ కృష్ణుడు భగవద్గీతలో దీన్ని ఇలా ప్రస్తావించినట్లు చెప్పారు:


title: క్రియా యోగం

text: పీల్చే గాలిని విడిచే గాలిలో వేల్చి, విడిచే గాలిని పీల్చే గాలిలో వేల్చి, రెండు శ్వాసల్నీ యోగి తటస్థీకరిస్తున్నాడు; ఆ ప్రకారంగా అతడు ప్రాణాన్ని గుండె నుంచి విడుదల చేసి, ప్రాణశక్తిని తన అదుపులో ఉంచుకుంటాడు."నాశరహితమైన ఈ యోగాన్ని, వెనుకటి ఒక యుగంలో, ప్రాచీన జ్ఞాని అయిన వివస్వతునికి ఉపదేశించింది నేనే" అని అన్నప్పుడు కృష్ణుడు క్రియా యోగాన్నే పేర్కొన్నట్లు యోగానందులు చెప్పారు. వైవస్వతుడు దీన్ని మనువుకు, మనువు సూర్యవంశస్థుడైన ఇక్ష్వాకునకు అందించినట్లు చెప్పారు.


title: క్రియా యోగం

text: లాహిరీ మహాశయులు, 1861లో బాబాజీ నుంచి దీక్షను పొందడం ఒక యోగి ఆత్మకథలో వివరించబడియున్నది. " ఈ 19వ శతాబ్దంలో నేను నీ ద్వారా అందిస్తున్న ఈ  క్రియా యోగం, కొన్ని వేల ఏళ్ళ కిందట కృష్ణుడు అర్జునునికి ఉపదేశించిన, ఉత్తరోత్తరా పతంజలికీ, క్రీస్తుకూ, సెంట్ జాన్ కూ, సెంట్ పాల్ కూ తదితర శిష్యులకూ తెలిసిఉన్న విద్యకు పునరుద్ధరణమే" అని బాబాజీ లాహిరీ మహాశయతో అన్నట్లు, యోగానందులు వ్రాశారు. అలాగే, బాబాజీ, క్రీస్తూ నిరంతరం సంభాషించుకుంటూ ఈ యుగంలో ముక్తిని పొందడానికి ఉపకరణమైన ఈ విద్యను రూపొందించారు.


title: క్రియా యోగం

text: లాహిరీ మహాశయుల ద్వారా క్రియా యోగం, భారతదేశమంతటా వ్యాపించింది. ఈయన శిష్యుడైన శ్రీ యుక్తేశ్వర్ గిరి, తన శిష్యుడైన యోగానందుల ద్వారా క్రియా యోగాన్ని 20వ శతాబ్దంలో అమెరికా మరియు ఐరోపా దేశాల్లో ప్రచారం చేశారు.


title: క్రియా యోగం

text: లాహిరీ మహాశయుల భక్తుల్లో ఆయన కొడుకులైన డుకౌరి లాహిరీ మరియు టింకౌరి లాహిరీ, ఇతర శిష్యులైన శ్రీ యుక్తేశ్వర్ గిరి, పంచానన్ భట్టాచార్య, స్వామి ప్రణవానంద, కేవలానంద మొదలైన వారెందరో ప్రముఖులు ఉన్నారు.


title: హోలోగ్రాఫి

text:
హోలోగ్రాఫి  అనేది హోలోగ్రాములు తయారు చేసే విజ్ఞాన శాస్త్రం మరియు అభ్యాసం.ప్రత్యేకంగా,హోలోగ్రాము అనేది ఒక లెన్స్ చేత రూపొందించబడిన ఒక చిత్రం కంటే ఒక కాంతి క్షేత్రం యొక్క సాంకేతిక ధ్వని ముద్రణ.హోలోగ్రాఫి త్రిమితీయ చిత్రాలను ప్రదర్శించడానికి ఉపయోగించబడుతుంది, ఇది ప్రత్యేక అద్దాలు లేకుండా చూడవచ్చు. హోలోగ్రామ్ అనేది ఒక ప్రతిమ కాదు మరియు ఇది విస్తృతమైన పరిసర కాంతి కింద చూసినపుడు సాధారణంగా అర్థవివరణ కాదు. ఫోటోగ్రాఫిక్ మాధ్యమం యొక్క అస్పష్టత, సాంద్రత లేదా ఉపరితల ఆకారంలో అకారణంగా వైవిధ్య భేదాల యొక్క ఒక జోక్యం నమూనాగా ఇది కాంతి క్షేత్రం యొక్క సంకేతనం. హోలోగ్రాఫికు, తయారు అయిన హోలోగ్రామును చూడడానికి లేజర్ కాంతిని ఉపయోగించడం అవసరం.
 హోలోగ్రాఫి అనేది రెండు లేదా అంతకంటే ఎక్కువ పొరలున్న కాంతి యొక్క కాంతికి (అంటే లేజర్ కాంతి) మధ్య జోక్యం చేసుకునే నమూనాను సంగ్రహిస్తుంది. ఒక వెలుగు నేరుగా రికార్డింగ్ మాధ్యమంలో ప్రకాశించింది మరియు ప్రకాశవంతమైన సన్నివేశం నుండి చెల్లాచెదురుగా ఉన్న కాంతికి సూచనగా పనిచేస్తుంది.


title: హోలోగ్రాఫి

text: హోలోగ్రాముకు రెండు ప్రాథమిక జ్యామితులు - ట్రాన్స్మిషన్ - హోలోగ్రామ్ ద్వారా కాంతి ప్రకాశిస్తుంది, మరియు - ప్రతిబింబం - దీనిలో హోలోగ్రామ్ కాంతి ప్రతిబింబిస్తుంది. ప్రసార మరియు ప్రతిబింబం హోలోగ్రాముల రికార్డింగ్ రెండు వేర్వేరు రంగాల నుండి అభివృద్ధి చేయబడ్డాయి మరియు విభిన్న ఆప్టికల్ సౌందర్యం కలిగి ఉన్నాయి. ప్రతిబింబం హోలోగ్రామ్ యురి డెనిస్యుక్ 3 (1927-2006) చేత అభివృద్ధి చేయబడింది, అతను వస్తువును ప్రకాశిస్తూ మరియు సూచనగా ఒక సింగిల్ వెలిగును ఉపయోగించాడు. డెనిస్యూక్ యొక్క ప్రక్రియ లిప్యాన్ ఫోటోగ్రఫీ మరియు డాగూర్రెటైప్స్ యొక్క రంగు మరియు ప్రాదేశిక ఫోటోగ్రాఫిక్ రికార్డింగ్ పద్ధతులను అనుసరిస్తుంది, ఇవి మెరుగుపెట్టిన మెటల్ ఉపరితలాలపై సృష్టించబడ్డాయి. గాబ్రియెల్ లిప్మ్యాన్ (1845-1921) రంగు ఫోటోగ్రాఫిక్ రికార్డింగ్ పద్ధతిని కనుగొన్నారు మరియు ఎమల్షన్ నిర్మాణం ఎలా నమోదు చేయబడిందో మరియు ఆప్టికల్ స్టాంప్ తరంగాలు పునఃనిర్మాణం చేయగలదని శాస్త్రీయ వివరణ అందించారు, వీటిలో ప్రత్యేకమైన తరంగదైర్ఘ్యం కలర్ ఇమేజ్ ఉంటుంది.


title: హోలోగ్రాఫి

text: హంగేరియన్-బ్రిటీష్ భౌతిక శాస్త్రవేత్త డెన్నిస్ గోర్బర్ (హంగరీలో గబోర్ డెనస్), 1971 లో భౌతికశాస్త్రంలో నోబెల్ బహుమతిని "తన ఆవిష్కరణ మరియు హోలోగ్రాఫిక్ పద్ధతి అభివృద్ధికి" బహుకరించారు. 1940 ల చివర్లో చేసిన పని, 1920 లో మిక్సిస్లా వోల్ఫ్కే మరియు 1939 లో విలియం లారెన్స్ బ్రాగ్ వంటి ఇతర శాస్త్రవేత్తలచే X- రే మైక్రోస్కోపీ రంగంలో మార్గదర్శక పనిపై నిర్మించబడింది. ఈ ఆవిష్కరణ ఎలక్ట్రాన్ మైక్రోస్కోప్లను మెరుగుపరచడానికి ఒక ఊహించని ఫలితంగా ఉంది రగ్బీ, ఇంగ్లాండ్లోని బ్రిటీష్ థామ్సన్-హ్యూస్టన్ (BTH) కంపెనీ, మరియు సంస్థ డిసెంబరు 1947 (పేటెంట్ GB685286) లో పేటెంట్ను దాఖలు చేసింది. వాస్తవానికి ఎలక్ట్రాన్ సూక్ష్మదర్శినిలో ఎలక్ట్రాన్ సూక్ష్మదర్శినిలో ఉపయోగించారు, ఇది ఎలక్ట్రాన్ హలోగ్రాఫిగా పేరుగాంచింది, అయితే 1960 లో లేజర్ అభివృద్ధికి ముందుగా ఆప్టికల్ హోలోగ్రాఫి నిజంగా అభివృద్ధి చెందలేదు. గ్రీకు పదాల నుండి హలోగ్రాఫి అనే పదం గ్రీకు పదాల నుండి వచ్చింది, ఇది ὅλος (హోలోస్; ") మరియు γραφή (graphē;" రచన "లేదా" డ్రాయింగ్ ")


title: హోలోగ్రాఫి

text: లేజర్ యొక్క అభివృద్ధి మొదటి ఆచరణాత్మక ఆప్టికల్ హోలోగ్రామ్స్ను సోవియట్ యూనియన్లో యూరి డెనిస్యుక్ 1962 లో రూపొందించింది మరియు అమెరికా సంయుక్త రాష్ట్రాల మిచిగాన్ విశ్వవిద్యాలయంలో ఎమ్మెట్ లెయిత్ మరియు జురిస్ అప్ట్నిక్స్ల ద్వారా తయారు చేయబడింది. ప్రారంభ హోలోగ్రాములు రికార్డింగ్ మాధ్యమంగా వెండి హాలైడ్ ఫోటోగ్రాఫిక్ ఎమల్షన్లను ఉపయోగించాయి. ఉత్పత్తి అసహ్యకరమైనది చాలా సంఘటిత కాంతిని గ్రహించినప్పుడు అవి సమర్థవంతంగా లేవు.


title: హోలోగ్రాఫి

text: హోలోగ్రాములను కూడా నిల్వ చేయడానికి, తిరిగి పొందేందుకు మరియు సమాచారాన్ని సమర్థవంతంగా ప్రాసెస్ చేయడానికి ఉపయోగించవచ్చు.దాని పూర్వ రోజుల్లో, హలోగ్రాఫిలో అత్యధిక శక్తినిచ్చే ఖరీదైన లేజర్లు అవసరమవుతాయి, కానీ ఈ రోజుల్లో, లక్షలాది DVD రికార్డర్లు కనిపించే మరియు ఇతర సాధారణ అనువర్తనాల్లో ఉపయోగించినటువంటి మాస్-ఉత్పత్తి సెమీ కండక్టర్ లేదా డయోడ్ లేజర్లను ఉత్పత్తి చేయడానికి ఉపయోగించవచ్చు హోలోగ్రాములు మరియు తక్కువ-బడ్జెట్ పరిశోధకులు, కళాకారులు మరియు అంకిత అభిరుచి గలవారికి హలోగ్రాఫిని మరింత అందుబాటులో ఉంచారు.


title: హోలోగ్రాఫి

text: లేజర్ హోలోగ్రాఫిలో, హోలోగ్రామ్ దాని రంగులో చాలా స్వచ్ఛమైన మరియు దాని కూర్పులో క్రమబద్ధమైన లేజర్ కాంతి యొక్క మూలాన్ని ఉపయోగించి నమోదు చేయబడుతుంది. వివిధ అమరికలను ఉపయోగించుకోవచ్చు, మరియు అనేక రకాలైన హోలోగ్రాములు తయారు చేయవచ్చు, కానీ అన్ని వివిధ దిశల నుండి వచ్చిన కాంతి పరస్పర చర్య కలిగి మరియు ఒక ప్లేట్, చిత్రం, లేదా ఇతర మాధ్యమం ఛాయాచిత్రాల రికార్డులను సూక్ష్మంగా జరిమానా జోక్యం చేసుకునే నమూనాను కలిగి ఉంటుంది.


title: హోలోగ్రాఫి

text: ఒక సాధారణ అమరికలో, లేజర్ కాంతి రెండు భాగాలుగా విభజించబడింది, వీటిలో వస్తువు కాంతి మరియు మరొకటి రిఫరెన్స్ కాంతి. ఆబ్జెక్ట్ బీమ్ ఒక లెన్స్ గుండా వెళుతుండటంతో మరియు అంశాన్ని ప్రకాశవంతంగా ఉపయోగించడం ద్వారా విస్తరించబడింది. ఈ కాంతి ఎక్కడ, ప్రతిబింబిస్తుంది లేదా విషయం ద్వారా చెల్లాచెదురుగా తర్వాత రికార్డింగ్ మాధ్యమం ఉన్నది, అది సమ్మె చేస్తుంది. మాధ్యమం యొక్క అంచులు అంతిమంగా విషయం కనిపించే విండో ద్వారా ఉపయోగపడతాయి, కాబట్టి దాని స్థానం మనసులో ఎన్నుకోబడుతుంది. ఈ సూచన కాంతి విస్తరించబడి, మీడియంపై ప్రత్యక్షంగా వెలిగించటానికి తయారు చేయబడింది, ఇక్కడ కావలసిన అంతరార్ధక నమూనాను సృష్టించేందుకు సబ్జెక్ట్ నుండి వచ్చే కాంతితో ఇది సంకర్షణ చెందుతుంది.


title: హోలోగ్రాఫి

text: సాంప్రదాయక ఫోటోగ్రఫీ వలె, హాలోగ్రాఫికి సరిగ్గా రికార్డింగ్ మాధ్యమాన్ని ప్రభావితం చేయడానికి తగిన ఎక్స్పోజర్ సమయం అవసరం. సాంప్రదాయిక ఫోటోగ్రఫీ వలె కాకుండా, లైట్ మూలం, ఆప్టికల్ ఎలిమెంట్స్, రికార్డింగ్ మాధ్యమం మరియు అంశము అన్నింటికీ పరస్పరం చలనం లేకుండా ఉండటం, కాంతి యొక్క తరంగదైర్ఘ్యం యొక్క క్వార్టర్ లోపల, లేదా జోక్యం నమూనా ఉంటుంది అస్పష్టంగా మరియు హోలోగ్రామ్ చెడిపోయింది. లేజర్ లైట్ యొక్క చాలా తీవ్రమైన మరియు చాలా క్లుప్తంగా పల్స్ను ఉపయోగించినప్పుడు, అరుదైన మరియు అరుదుగా శాస్త్రీయ మరియు పారిశ్రామిక ప్రయోగశాల సెట్టింగులకు వెలుపల జరిగే ఒక ప్రమాదకర ప్రక్రియ, జీవన విషయాలు మరియు కొన్ని అస్థిర పదార్థాలతో మాత్రమే సాధ్యమవుతుంది. చాలా తక్కువ నిడివి గల పలు నిడివి గల అనేక సెకన్ల వరకు ఎక్స్పోజర్స్ చాలా తక్కువ-శక్తితో నిరంతరంగా పనిచేస్తున్న లేజర్ను ఉపయోగించడం విలక్షణమైనవి.


title: హోలోగ్రాఫి

text:
రికార్డింగు మీడియంలో నేరుగా కాంతి కిరణం యొక్క భాగంగా మెరుస్తూ, హోలోగ్రాము తయారు చేయబడుతుంది, మరియు మరొక వైపు రికార్డింగ్ మాధ్యమంలోకి చెల్లాచెదురైన కొంచెం కాంతి పడటం వంటి వస్తువుపై వస్తువు ఉంటుంది. హోలోగ్రామ్ రికార్డింగ్ కోసం మరింత సౌకర్యవంతమైన అమరిక, లేజర్ పుంజం దానిని వివిధ మార్గాల్లో మార్చగల  మూలకాలు ద్వారా లక్ష్యంగా ఉండాలి. మొదటి మూలకం బీమ్ విభజన, ఇది రెండు ఒకేలా కిరణాలుగా విభజిస్తుంది, ప్రతి ఒక్కటి వేర్వేరు దిశల్లో లక్ష్యంగా ఉంటుంది:
వివిధ పదార్థాలను రికార్డింగ్ మాధ్యమంగా ఉపయోగించవచ్చు. ఫోటోగ్రాఫిక్ ఫిల్మ్ (సిల్వర్ హాలిడ్ ఫోటోగ్రాఫిక్ ఎమ్యులేషన్) కి చాలా పోలి ఉంటుంది, కానీ కాంతి-రియాక్టివ్ ధాన్యాలు ఎక్కువగా ఉండటం వలన, హోలోగ్రామ్స్ అవసరమయ్యే అధిక రిజల్యూషన్కు ఇది వీలు కల్పిస్తుంది. ఈ రికార్డింగ్ మీడియం యొక్క పొర (ఉదా., వెండి హాలైడ్) ఒక పారదర్శక ఉపరితలంతో అనుసంధానించబడుతుంది, ఇది సాధారణంగా గాజు, కానీ ప్లాస్టిక్ కావచ్చు.
 రెండు లేజర్ కిరణాలు రికార్డింగ్ మీడియం చేరుకున్నప్పుడు, వారి కాంతి తరంగాలు కలుస్తాయి మరియు ఒకదానికొకటి జోక్యం చేసుకుంటాయి. ఇది రికార్డింగ్ మాధ్యమంలో ముద్రించిన ఈ జోక్యం నమూనా. వాస్తవిక కాంతి మూలంతోనే సన్నివేశం కాంతికి అంతరాయం కలిగించే మార్గాన్ని సూచిస్తుంది, కానీ అసలు కాంతి మూలం కూడా కాదు. దృశ్యమాన పద్ధతిని సన్నివేశం యొక్క ఎన్కోడ్ చేసిన పరిగణిగా పరిగణించవచ్చు, దీని ద్వారా ఒక ప్రత్యేక కీ అవసరం - అసలు కాంతి మూలం - దాని భావాన్ని వీక్షించడానికి.


title: హోలోగ్రాఫి

text: ఈ తప్పిపోయిన కీ తర్వాత లేజర్ను మెరుస్తూ, హోలోగ్రామ్ను రికార్డు చేయడానికి ఉపయోగించే ఒకదానికి సమానమైనది, అభివృద్ధి చెందిన చిత్రంపైకి వస్తుంది. ఈ కంతి హోలోగ్రామును ప్రకాశవంతం చేసినప్పుడు, ఇది హోలోగ్రామ్ యొక్క ఉపరితల నమూనా ద్వారా విభేదిస్తుంది. ఇది దృశ్యంలో ఉత్పత్తి చేయబడిన ఒకదానితో సమానమైన కాంతి క్షేత్రాన్ని ఉత్పత్తి చేస్తుంది మరియు హోలోగ్రామ్ పై వికీర్ణం చేస్తుంది.


title: క్రొమ్‌కాస్ట్

text: అనేది గూగుల్ ద్వారా అభివృద్ధి చేయబడిన ఒక డిజిటల్ మీడియా ప్లేయర్. చిన్న డాంగ్‌ల్ గా రూపకల్పన చేయబడిన పరికరం.  గూగుల్ కాస్ట్ మద్దతు ఇచ్చే మొబైల్ మరియు వెబ్ అనువర్తనాల ద్వారా హై-డెఫినిషన్ టెలివిజన్ లేదా హోమ్ ఆడియో సిస్టమ్లో ఇంటర్నెట్-ప్రసారం చేసిన ఆడియో / దృశ్య కంటెంట్ ను వినవచ్చు లేదా చూడవచ్చు.


title: క్రొమ్‌కాస్ట్

text: మొదటి తరం క్రొమ్‌కాస్ట్, ఒక వీడియో స్ట్రీమింగ్ పరికరం, 2013 జూలై 24 న ప్రకటించబడింది, మరియు అదే   రోజు US $ 35 కి అమెరిక సంయుక్త రాష్ట్రాల్లో  కొనుగోలు చేయడానికి అందుబాటులోకి తెచ్చింది.


title: క్రొమ్‌కాస్ట్

text: విమర్శకులు భవిష్యత్తులో అనువర్తనం మద్దతు కోసం క్రొమ్‌కాస్ట్   యొక్క సరళత మరియు సామర్థ్యాన్ని ప్రశంసించారు. గూగుల్ కాస్ట్ SDK ఫిబ్రవరి 3, 2014 న విడుదల చేయబడింది. మే 2015 నాటికి దాదాపుగా 20,000 మంది గూగుల్‌కాస్ట్-రెడి యాప్   అందుబాటులోకి వచ్చింది.ఇప్పటి వరకు ప్రపంచవ్యాప్తంగా  30 మిలియన్ యూనిట్లు  విక్రయించబడ్డాయి, మరియు NPD గ్రూప్  ప్రకారం 2014 లో యునైటెడ్ స్టేట్స్లో ఇది ఉత్తమంగా అమ్ముడైన స్ట్రీమింగ్ పరికరం.


title: క్రొమ్‌కాస్ట్

text: కంటెంట్ ప్రసారం చేయడానికి క్రొమ్‌కాస్ట్ రెండు పద్ధతులను అందిస్తుంది: మొట్టమొదటిగా గూగుల్ కాస్త్ టెక్నాలజీకి మద్దతు ఇచ్చే మొబైల్ మరియు వెబ్ అనువర్తనాలు; గూగుల్ క్రోమ్ పర్సనల్ కంప్యూటర్లో అలాగే కొన్ని ఆండ్రాయిడ్ పరికరాల్లో ప్రదర్శించిన కంటెంట్ను వెబ్ బ్రౌజర్ నుండి కంటెంట్ ప్రతిబింబిస్తుంది. రెండు సందర్భాల్లో, పంపేవారి పరికరంలో "తారాగణం" బటన్ ద్వారా ప్లేబ్యాక్ ప్రారంభించబడుతుంది.


title: క్రొమ్‌కాస్ట్

text: ఏ కంటెంట్ ప్రసారం కానప్పుడు, వీడియో-సామర్థ్యమైన  క్రొమ్‌కాస్ట్ ఫీచర్ మరియు వ్యక్తిగత ఫోటోలు, కళాత్మక, వాతావరణం, ఉపగ్రహ చిత్రాలు, వాతావరణ ప్రగతి మరియు వార్తలను కలిగి ఉండే "బ్యాక్డ్రాప్" అనే వినియోగదారు-వ్యక్తిగతీకరించగల కంటెంట్ ను ప్రదర్శిస్తుంది.


title: క్రొమ్‌కాస్ట్

text: దూరదర్శిని యొక్క HDMI పోర్టులు కన్స్యూమర్ ఎలెక్ట్రానిక్స్ కంట్రోల్ (CEC) ఫీచర్కు మద్దతు ఇచ్చినట్లయితే, తారాగణం బటన్ను నొక్కినప్పుడు వీడియో-సామర్థ్యపు క్రొమ్‌కాస్ట్ స్వయంచాలకంగా టీవీని ప్రారంభించి, CEC ఆదేశాన్ని ఉపయోగించి టెలివిజన్ యొక్క క్రియాశీల ఆడియో / వీడియో ఇన్పుట్ను మారుస్తుంది. ".


title: క్రొమ్‌కాస్ట్

text: క్రొమ్‌కాస్ట్ పరికరాలు  మైక్రో- USB పోర్ట్ను బాహ్య విద్యుత్ సరఫరా లేదా ఒక USB పోర్ట్కు కనెక్ట్ చేయడం ద్వారా శక్తి పొందె డాంగల్స్. సాధారనం గా క్రొమ్‌కాస్ట్ అంతర్జాలం కి  Wi-Fi కనెక్షన్ ద్వారా  కనెక్ట్ అవుతుంది; ఒక ఈథర్నెట్ పోర్ట్తో ఒక స్వతంత్ర USB విద్యుత్ సరఫరా, US $ 15 కోసం జులైలో ప్రవేశపెట్టబడినది, వైర్డు కనెక్షన్ కొరకు అనుమతిస్తుంది.


title: క్రొమ్‌కాస్ట్

text: అసలు క్రొమ్‌కాస్ట్ పొడవు 2.83 అంగుళాలు (72 మిమీ) కొలుస్తుంది మరియు శరీరం లోకి నిర్మించిన ఒక HDMI ప్లగ్ ఉంది. ఇది ARM కార్టెక్స్- A9 ప్రాసెసర్ను అమలుచేస్తున్న చిప్లో మార్వెల్ ఆర్మడ 1500-మినీ 88DE3005 వ్యవస్థను కలిగి ఉంది. SoC VP8 మరియు H.264 వీడియో కంప్రెషన్ ఫార్మాట్లలో హార్డ్కోర్ డీకోడింగ్ కొరకు కోడెక్లను కలిగి ఉంది. రేడియో కమ్యూనికేషన్ను AzureWave NH-387 Wi-Fi చే నిర్వహించబడుతుంది, ఇది 802.11 b / g / n (2.4 GHz) ను అమలు చేస్తుంది. పరికరం 512 MB మైక్రో DDR3L RAM మరియు 2 GB ఫ్లాష్ నిల్వ కలిగి ఉంది.


title: క్రొమ్‌కాస్ట్

text: మోడల్ సంఖ్య H2G2-42, ది హిచ్హైకర్స్ గైడ్ టు ది గెలాక్సీ సంక్షిప్తీకరణ కు నిర్దేశం. "H2G2" కి సంబంధించి, నవలలో 42 వ సంఖ్య, "లైఫ్, ది యూనివర్స్, అండ్ ఎవైథింగ్ యొక్క అల్టిమేట్ క్వెస్కు జవాబు."


title: క్రొమ్‌కాస్ట్

text:
రెండవ-తరం క్రొమ్‌కాస్ట్ HDMI కేబుల్ పొడవుతో (డిస్క్-ఆకారంలో ఉన్న శరీరాన్ని కలిగి ఉంటుంది), ఇది అసలు మోడల్లోకి నిర్మితమైన HDMI ప్లగ్కు వ్యతిరేకంగా ఉంటుంది. కేబుల్ సౌకర్యవంతమైనది మరియు ఒక టెలివిజన్ వెనక మరింత స్థాన ఎంపికల కోసం పరికరం శరీరానికి అయస్కాంతపరంగా అటాచ్ చెయ్యవచ్చు. రెండవ తరం నమూనా Marvell ఆర్మడ 1500 మినీ ప్లస్ 88DE3006 SoC ను ఉపయోగిస్తుంది, ఇది ద్వంద్వ ARM కార్టెక్స్- A7 ప్రాసెసర్లను 1.2 GHz వద్ద ఉంది. ఈ యూనిట్ ఒక Avastar 88W8887 ను కలిగి ఉంది, ఇది Wi-Fi పనితీరును మెరుగుపరచింది మరియు 802.11 ac మరియు 5 GHz బ్యాండ్ల కోసం మద్దతు ఇస్తుంది, ఇంటికి రౌటర్లకి మంచి అనుసంధానాలకు మూడు అనుకూల యాంటెన్నలను కలిగి ఉంటుంది. ఈ పరికరం 512 MB శామ్సంగ్ DDR3L RAM మరియు 256 MB ఫ్లాష్ నిల్వను కలిగి ఉంది
మోడల్ సంఖ్య NC2-6A5 స్టార్ ట్రెక్ ఫ్రాంచైజ్ నుండి కల్పిత స్టార్షిప్ USS ఎంటర్ప్రైజ్ యొక్క రిజిస్ట్రీ నంబర్ "NCC-1701" కి సూచనగా ఉండవచ్చు.
 క్రొమ్‌కాస్ట్ ఆడియో అనేది ఆడియో స్ట్రీమింగ్ అనువర్తనాల కోసం రూపొందించిన రెండవ తరం క్రొమ్‌కాస్ట్ యొక్క వైవిధ్యం. రెండవ-తరం మోడల్ యొక్క సౌకర్యవంతమైన HDMI కేబుల్ స్థానంలో, ఇంటిగ్రేటెడ్ 3.5 మిల్లిమీటర్ ఆడియో జాక్ / మినీ- TOSLINK సాకెట్, ఇది క్రొమ్‌కాస్ట్ ఆడియో స్పీకర్లకు మరియు హోమ్ ఆడియో సిస్టమ్లకు జోడించడాన్ని అనుమతిస్తుంది. పరికరం యొక్క ఒక వైపు వృత్తాకార పొడవైన కమ్మీలతో చెక్కబడి ఉంటుంది, ఇది వినైల్ రికార్డును పోలి ఉంటుంది.
మోడల్ సంఖ్య RUX-J42 Jimi హెండ్రిక్స్ సంకలనాలను మీరు భావిస్తున్నారా, అవి "R U ఇంపెర్పేటెస్ట్", మరియు మిడ్నైట్ మెరుపు, అంతర్గత కోడ్ J-42 కలిగివుంటాయి. Chromecast ఆడియో కూడా అంతర్గత కోడ్నేమ్ హెండ్రిక్స్తో అభివృద్ధి చేయబడింది.


title: అంకియ నాట్

text: అంకియ నాట్ (Ankia Naat) -అస్సాంలో వైష్ణవ మత ప్రచారానికి, 16వ శతాబ్దిలో వేసిన నాటకాలు. ప్రచార సమయాల్లో, పర్వదినాల్లో, భక్తిప్రేరక కావ్యాలనూ శాస్త్రాలనూ సమూహాల్లో గానం చెయడం, 15వ శతాబ్దంలో వైష్ణవ మతప్రచారకులు ముఖ్యసాధనంగా పెట్టుకున్నారు.అలా గానం చేయడం, వ్యాఖ్యానించి రానురాను అంకియ నాట్ గా నాటకరూపం లోనికి దిగింది.


title: అంకియ నాట్

text: శంకరదేవుడు అనే వైష్ణవభక్తుడు (1449-1569) ఇలాగానంచేయడంకోసం కొన్ని కావ్యాలను రచించి, రానురాను నాటకాల రచనకు పోనుకున్నాడు.ఈతడు ప్రస్తుత నౌగాంగ్ పట్టణానికి 16మైళ్ళదూరంలో ఉన్న అలిపుఖారి అనేగ్రామంలో ఒక భూయాక్ వంశంలో పుట్టాడు.భూయాక్ కులం ఆరోజుల్లో చాల శ్రేష్ఠమైనదేగాక, ఆకులంలో చాలామంది భాగ్యవంతులు కూడా.వారిలో శంకరదేవుడు వంశంచాలా ప్రముఖమైనది.అందువల్ల వారిని శిరోమణిభూయాన్లు అనేవారు.శంకరదేవుడు చిన్నవాడు బాగా చదువుకున్నాడు.పెద్దవాడైన తరువాత సంస్కృతంలో స్వతంత్రంగా వ్రాయడమేగాక, అనేక సంస్కృతకావ్యాలను అస్సాం భాషలోనికి అనువదించాడు.భక్తిరత్నాకరముఅనే వైష్ణవతత్వ గ్రంథాన్ని కూడా రచించాడు.చదువు 22వఏటనే ముగిసింది.సూర్యావతి అనే కాయస్థ బాలికను పెళ్ళిచేసుకున్నాడు.సూర్యావతి అనే కాయస్థ బాలికను పెళ్ళిచేసుకున్నాడు.ఆమె ఒకపిల్లని కని నాలుగేళ్ళతరువాత మరణించింది.కూతురుపెళ్ళి చేసి 1541లో దేశం తిరగడానికి ఉపక్రమించాడు.17మంది శిష్యులేగాక ఆయనగురువు మహేంద్రకందళి కూడా ఆయనతో యాత్రకు బయలుదేరారు.హయ, పూరి, భువనేశ్వర్, బృందావనం, మధుర, ద్వారక, కాశీ, ప్రయాగ, అయోధ్య, బదిరికాశ్రమం, మొ.క్షేత్రాలన్నీ తిరిగి అక్కడ మతప్రచారం ఎలా చేస్తున్నారో చూసి తెలుసుకొని 12ఏళ్ళ తరువాత అస్సాం తిరిగివచ్చాడు.అప్పుడు మళ్ళీ పెళ్ళి చేసుకొన్నాడు! బార్దోవా అనేగ్రామంలో నివాసం ఏర్పరుచుకొని, అక్కడ ఒక సత్రం కట్టించాడు.అందరికీ భజనలు, సంకీర్తనలు చేసుకొనుటకు నాంఘర్ (భజన మందిరం) నిర్మించాడు.ఈకాలక్షేపాలను నామకీర్తన్ అనేవారు.కొన్నాళ్ళకు శంకరదేవుడుమరొక గ్రామము వెళ్ళిపోవలసి వచ్చింది.అక్కడ మాధవదేవ అనే శాక్తేయుడు శంకరదేవుడుకి శిష్యుడైనాడు.తరువాత తరువాత ఈ మాధవదేవుడు కూడా నాటకాలు రచించెడివాడు.శంకరదేవుడుకి శాక్తేయులతో, బ్రాహ్మణులతో వైరం వచ్చింది.కాని శంకరదేవుడుతో వారు వాదించి ఓడినారు.మళ్ళీ తన 97వ ఏట వందమంది శిష్యులతో తీర్ధయాత్రలు సాగించాడు.పూరీలో చైతన్యదేవుని కలుసుకున్నాడు.తిరిగి వచ్చి మళ్ళా వైష్ణవ ప్రచారం ఇనుమడించాడు.కూచి బేహార్ లో మరణించాడు.శంకరదేవుడు 6 నాటకాలతో సహా మొత్తం 30 గ్రంథాలు రచించాడు. భాగవత పురాణం లోని కధలను నాటకాలుగా కూర్చి ప్రదర్శనలు ఇచ్చేవాడు.


title: అంకియ నాట్

text: శంకరదేవుడు కాలంలో అస్సాంలో కొన్ని రకాల రూపకాలను తరుచు ప్రదర్సిస్తూ ఉండేవారు- ఓజపాళి (బుర్రకధ లాంటిది.ఓజ-ముఖ్యగాయకుడు, పాళి- అటుఇటు తిరుగుతు పాడేవాడు.ఇందులో కొంచెం నాట్యం కూడా వుంటుంది. ఇవన్నీ చూసి శంకరదేవుడు నాటకాలు వ్రాశాడు. నాటకాన్ని యాత్ర, వృత్త, అంక, భావన అని కూడా పిలిచేవారు. మాధవదేవుడు వ్రాసిన నాటకాన్ని ఝుమురా అనేవారు. మొత్తం మీద అంకియ నాట్ అనేది నలుగురూ వాడేపదం అయింది.అంటే ఒకవిధంగా వైష్ణవ ఏకాంకిక నాటకాలు అని అర్ధం చేసుకోవచ్చును.


title: అంకియ నాట్

text: శంకరదేవుడు కాళీయమదన్, కేళీగోపాల లేక రాసక్రీడ, పత్నీప్రసాద్, పారిజాత్ హరణ్, రామవిజయ, రుక్మిణీ హరణ్ అనే 6 నాటకాలు వ్రాసాడు.


title: అంకియ నాట్

text: అంకియ నాట్ లో సంస్కృత నాటకాల్లో లాగానే నాంది ప్రస్తావన లుంటాయి.అయితే సూత్రధారుడు మాత్రం చివరిదాకా ఒక నటుడే. సూత్రధారుడే నాటక దర్శకుడు, వ్యాఖ్యాత కలిసి నాట్యం చేస్తాడు-ప్రవేశాలను నిష్క్రమణలను ప్రకటిస్తాడు- ఇవి విద్యావంతులను అవిద్యావంతులను రంజింపజేసేవి. వైష్ణవ వికాశం కలుగజేసేవి.సూత్రధారులకి గురువులు ప్రత్యేక శిక్షణ ఇస్తారు.


title: అంకియ నాట్

text: అంకియ నాట్ ఒక రకంగా గేయనాటకం కూడాను, వర్ణనలన్నీ శ్లోకాలు, గేయాలు.సూత్రధారుడే పాడుతాడు.ఏపాత్ర మనస్సులో ఏఆలోచన పాకులాడుతున్నదో కూడా సూత్రధారుడు గానరూపంలో తెలియజేస్తాడు.మధ్య మధ్య బార్ గీత్ అనే పేరుగల భక్తికీర్తనలను పాడుతాడు.


title: అంకియ నాట్

text:
నాందీశ్లోకాలలో ప్రార్థనేకాక, కధాసారం సూత్రధారుడు వివరిస్తాడు.తరువాత గోపాలదేవుడు తన నాటకాలలో శ్లోకాలకు మారుగా నాందిలో అస్సామీస్ గీతాలనే ప్రవేశపెట్టాడు.నాంది తరువాత భాతిమా అనే పెద్దగీతాన్ని గానం చేస్తారు- నాందిలో వచ్చే మరొకపాత్ర సంగి సూత్రధారుడు తానేదో దివ్యవాణిని వింటునట్లు నటించి, సంగితో నాందితర్వాత కధాప్రాముఖ్యాన్ని చర్చిస్తాడు.నటుల మచ్చట్లు చెప్తాడు.
వీరుకాకా నాటకంలో దూత అనేఒక పాత్ర, బహువా అనే ఇంకొకపాత్ర (రంగంమీదకు నటులు ఆలస్యమైనప్పుడు) కొంత హాస్యంకలుగజేస్తారు, నటుల కధలు జెప్పి రంజింపజేస్తారు.


title: అంకియ నాట్

text: చివరకు సూత్రధారుడు ముందుగా ప్రార్థనాగానం చేసినట్లే, ముక్తిమంగళ భాతిమా (గీతం) పాడుతాడు, ఏవైనా తప్పులు తటస్థిస్తే క్షమించాలని దేవుని వేడుకుంటూ.ఆగీతంలోనే ఆకధ నీతి కూడాచెబుతాడు.మంగళగీతాన్ని చివరికి ప్రేక్షకులు కూడా పాడుతారు.


title: అంకియ నాట్

text: ఈనాటకాలను శంకరదేవుడు నిర్మించిన నాంఘర్ లో వేసేవారు.ఒక్కొక్కప్పుడు నాటక ప్రదర్శన కొరకు పాకలు, పందిళ్ళుకూడా వేసేవారు.మాధవదేవుడు బార్పేటలో ఒక నాటకశాలను నిర్మించాడు.ఈనాటకశాలను బారుఘరా అనీ రంగీయాల్ ఘరా అని పిలిచేవారు. వీటిని నాట్యశాస్త్రంలో చెప్పినట్లు వికృస్త పద్ధతిలో కట్టేవారు.50 అడుగుల పొడవు ఉంటుంది. 2 అంతస్తులుగా నిర్మిస్తారు.ఒక చివరన, మణికూట్ అనేచిన్న గృహం కట్టి దానిలో సింహాసనం పై పవిత్రగ్రంధాలను ఉంచేవారు. అదేకాక ప్రేక్షకులు కిందనే కూర్చోవాలి.ఆతరువాత రంగభూమి. ఇది ఎత్తైనది వేదిక లాంటిది కాదు.కాకపోతే రంగభూమికి ఇటు అటు నటులు, గంగుదార్లూ వాద్యగాళ్ళూ కూర్చునేవారు.రంగభూమికి ముందు భాగంలో తెల్లటితెర ఉంటుంది.నటులు వేషాలు వేసుకొనే చోఘరా వెనుకవైపు ఉంటుంది.